ئاریتما موحه‌ممه‌دی: زیانه‌كانی بڕینی دارستان بێ هه‌ژماره! – WTARIKURD\nئاریتما موحه‌ممه‌دی: زیانه‌كانی بڕینی دارستان بێ هه‌ژماره!\nلە باشووری كوردستان خەڵک بۆ خۆگەرمکردنەوە دەستیان کردووە بە بڕینی دارستانەکان. وڵاتێکی بێ دارستان وەک وڵاتێکی مردوو وایە. حوکوومەت بێ دەنگە و خەڵکیش بە لێشاو دار دەبڕن بۆ زستانێک کە جارێ چەند مانگی ماوە خۆی ده‌ربخات! لە ھەر وڵاتێک دارستانەکان لەنێو بچن، ئەو وڵاتە دەبێتە بیابان، و ھەموو جۆرە نەخۆشینێکیش ڕووی تێدەکات. بارانیش نامێنێت. ئوکسیژن، ھەوای هه‌ناسه‌دانیش کەم دەبێتەوە.\nنمامێک دەیان ساڵی پێ دەچێ تاکوو ببێتە دار، کەچی کۆمەلگەی دواکەوتوو بە یه‌ك ڕۆژ دەیستووتێنێ تەنیا لەبەر خۆگەرمکردنەوە. گەلێکی نەزان، ھەر بندەست و خۆخۆر دەبێ. چونکە سەووشتی وایە و ئەوەی کە داگیرکەرەکەی نەیتوانیوە لە نێوی ببات، خۆی خەریکە لەنێوی دەبات.\nهۆكاری داربڕینه‌كانیش ده‌گه‌ڕێته‌وه بۆ بێهیوا بوونی خه‌ڵك له ده‌ستكه‌وتنی نه‌وت بۆ گه‌رمكردنی ماڵ. خه‌ڵك پێیان وایه كه پێش به‌ڕێوه‌چوونی ڕێفراندۆم به‌گشتیی نه‌وت كه‌م بووه، هه‌نووكه كه ڕیفراندۆم به‌ڕێوه‌چوونه بێگومان پێیان وایه نه‌وت كه‌متر ده‌بێته‌وه له ئاست ئه‌و ئاسته‌ی كه جاران هه‌بووه. به‌ڵام كێشه‌ی بڕینی دار پتر پرسێكه كه پێوه‌ندی به كولتوور و ئاستی زانیاری كۆمه‌ڵگه‌وه هه‌یه تاكوو پرسێك بێ كه پێوه‌ندی به كه‌میی نه‌وت و كه‌ره‌سته‌ی خۆگه‌رمكردنه‌وه‌وه هه‌بێ.\nئه‌گه‌ر كۆمه‌ڵگه‌یه‌ك ئاگاداریی گرینگیی و هه‌ستیاریی دارستانه‌كان بۆ ژیان و ژینگه نه‌بێ، بێگومان ڕووداوی داربڕین ده‌بێته دیارده. ئه‌م دیارده‌یه‌ش گه‌لێك كاریگه‌ریی نه‌رێنیی له‌سه‌ر ژیان و ژینگه و ته‌نانه‌ت كاریگه‌ریی له‌سه‌ر دۆخی ئاووهه‌واش داده‌نێ. ئه‌گه‌ر درێژه به بڕینی دارستان بدرێ، ئه‌وا سرووشتی كوردستانیش گۆڕانكاریی ئاووهه‌وای به‌سه‌ردا دێت، و كورستان كه پتر به ناوچه‌گه‌لی كوێستانیی ناسراوه، هێدی هێدی ده‌بێته گه‌رمه‌سێر و بیابان و ئیتر سه‌وزاییش نامێنێت.\nله وه‌رزی زستان و سه‌رماوسۆڵه‌شدا ڕه‌شه‌با و لافاو هه‌ڵده‌ستێت. له وه‌رزی هاویینیشدا گه‌رما و په‌تا ڕوو له ژینگه ده‌كات. هه‌روه‌ها وڵاتێك كه سرووشته‌كه‌ی بۆ كشتوكاڵ له‌باره، له‌ناكاو ده‌بێته بیابان. كه‌مبوونه‌وه‌ی هه‌وای هه‌ناسه‌دانیش یانخود پیس بوونی ئه‌و هه‌وایه یه‌كێ له كێشه هه‌ره سه‌ره‌كییه‌كانه كه ده‌توانێ ژیانی هه‌زاران كه‌س بخاته مه‌ترسییه‌وه. چونكه دارستانه‌كان له‌گه‌ڵ ئه‌وه‌دا كه هه‌وای هه‌ناسه‌دان به ئێمه‌ی مرۆڤ ده‌به‌خشێت، له‌گه‌ڵ ئه‌وه‌شدا پێش ده‌گرێت له په‌تا، نه‌خۆشین، زریان و لاوفاویش.\nهاوكات دی اكسیدی كه‌ربوونیش قووت ده‌دات كه یه‌كێ له گازه هه‌ر پڕ مه‌ترسییه‌كانه كه ڕۆژانه هه‌زاران كه‌س ده‌خنكێنێت. هه‌روه‌ها دارستانه‌كان تۆزوخۆڵ له‌خۆی كۆده‌كاته‌وه و به‌و چه‌شنه‌ش ڕێ له پیسبوونی هه‌وا ده‌گرێت و به گلدانه‌وه‌ی تۆز له خۆی ڕێ له خۆڵبارین ده‌گرێت. هه‌روه‌ها دارستانه‌كان هۆكاری سه‌ره‌كین بۆ خاوێنكردنه‌وه‌ی ئاو، واتا ئه‌ركی دابینكردنی ئاوی پاك به‌شێكی ده‌كه‌وێته ئه‌ستۆی دارستان. دارستانه‌كان ده‌بنه هۆی دڵخۆشی مرۆڤ، چونكه له هه‌ر شوێنێكدا دارستان هه‌بێ خه‌ڵك ڕووی تێده‌كا و هه‌ناسه‌یه‌كی پاك هه‌ڵده‌كێشێت.\nبێگومان دارستانه‌كان له‌گه‌ڵ ئه‌و هه‌موو تاییبه‌تمه‌ندییانه‌دا كه ئاماژه‌م پێی كرد خۆراكیش دابین ده‌كات و له وه‌رزه‌كانی به‌هار، هاویین و پاییزدا هه‌زاران جۆر به‌روبوومی باش پێشكه‌شی ئێمه‌ی مرۆڤ ده‌كات. خۆراكگه‌لێك كه هیچ چه‌شنه زیانێكی بۆ مرۆڤ نییه و پێچه‌وانه خۆراكی سرووشتیی گه‌لێك گرینگه و هه‌نووكه كۆمه‌ڵگا پێشكه‌وتووه‌كان پتر باییخ به خۆراكی ته‌ندرووست ده‌ده‌ن كه به خۆراكی گژوگیان و به‌روبوومی دارستانه‌كان هه‌ژمار ده‌كرێت.\nگڵای داره‌كانی دارستان كۆمه‌ڵێك له‌و گازه كوشێنه‌رانه كه له به‌رگه هه‌وادا هه‌ن، له خۆی كۆده‌كاته‌وه و ده‌یخوات كه بریتین له ئۆزۆن، كلرورین، فلوئۆرین، دیاكسیدی گوكرد، نیتروژێن، ئامۆنیاك و مونواكسید كه‌ربوون. ئه‌م چه‌شنه گازانه مه‌ترسین بۆ سه‌ر ژیانی مرۆڤ. بۆیه دارستان ژیان به مرۆڤ ده‌به‌خشێت و پێچه‌وانه‌ش نه‌بوونی دارستان به‌سه‌رچاوه‌ی نه‌خۆشین هه‌ژمار ده‌كرێت. واتا دارستانه‌كان باشترین، پاك و خاوێنترین شوێن و جێگه بۆ مرۆڤ به‌بێ به‌رامبه‌ر ساز ده‌كات. ئه‌مه به‌س نییه بۆ ئه‌وه‌كه ئێمه ڕێز له دارستان بگرین و باییخ به پاراستنی بده‌ین؟\nئایا ده‌زانن له وه‌رزی هاوییندا هه‌ر دارێك ڕۆژانه سه‌دان لیته‌ر ئاو له ڕیشكه‌كه‌ی بۆ گڵاو به‌رز ده‌كاته‌وه و له‌وێشه‌وه بۆ ده‌ره‌وه بۆ ئه‌وه‌كه ژینگه فێنك بكاته‌وه. بێگومان له هه‌ر شوێنێكدا دارستان و دار هه‌بێ، ئه‌و شوێنه هه‌واكه‌ی فێنكتره له‌و شوێنه كه دار و دره‌ختی لێ نییه. هه‌روه‌ها دارستانه‌كان ئه‌و ” فۆتۆنانه” كه له‌لایه‌ن تیشكی خۆره‌وه فڕێ ده‌درێن و مه‌ترسیان بۆ سه‌ر ژیانی مرۆڤ هه‌یه، لا ده‌ده‌ن، واته تیشكه مه‌ترسیداره‌كان ده‌شكێنن. به‌و چه‌شنه‌ش ئێمه وه‌ك مرۆڤ ڕاحه‌ت ژیان ده‌كه‌ین.\nبه‌ده‌ر له‌و خاڵانه‌ی كه ئاماژه‌م پێی كرد، دارستانه‌كان هه‌رده‌م په‌ناگابوون بۆ شۆڕش و سه‌رچاوه‌ی خۆراكیش بووه بۆ دانیشتووانی كوردستان و ئه‌و شۆڕشگێڕانه‌ی كه له دژی داگیركه‌ران شۆڕشیان ده‌كرد. كه‌چی ئیستا ئه‌و شۆڕشگێڕانه باییخ به دارستان ناده‌ن! دارستان سێوه‌ر دابین ده‌كات و جوانیی ده‌به‌خشێته سرووشت و شار. دار و دارستانه‌كان ڕێ له كۆنبوونی خۆڵ و خاك ده‌گرن و به ڕێزانی گڵا و خه‌زانی پاییز دیسانه‌وه خاك پڕ پیت و به‌ره‌كه‌ت ده‌كه‌ن و خاك ئاماده ده‌كه‌ن كه ساڵی داهاتوو به‌روبوومی باشی هه‌بێت، واته وزه به خاك ده‌به‌خشێت.\nدارستان ڕێ له‌وه ده‌گرێت كه ماده‌ی زیانبه‌خش ئاوێته‌ی ئاو ببێت و له‌و ڕێگایه‌شه‌وه ڕێ له پیس بوونی ئاو كه سه‌رچاوه ژیان و ئاوه‌دانییه ده‌گرێت. ئه‌مه‌ش خزمه‌تێكی گه‌لێك مه‌زنه كه به‌بێ به‌رامبه‌ر به مرۆڤی ده‌كات. دارستانه‌كان ئاساییشی كۆمه‌ڵایه‌تیی به‌هێز ده‌كه‌ن و دۆخی ده‌روونیی مرۆڤه‌كانیش باش ده‌كات.\nدار و دارستان میوه و نان بۆ مرۆڤ و حه‌یوانات و پاڵنده‌كان دابین ده‌كه‌ن. كاتێك كه وڵات تووشی قه‌یرانی برسێتیی ده‌بێ و نان نامێنێت، یه‌كه‌م شت كه مرۆڤ خه‌یاڵی بۆلای ده‌چێ میوه‌ی دارستانه كه بێ به‌رامبه‌ر پێمانی ده‌به‌خشێت. ئه‌مه نیعمه‌تێكی گه‌لێك مه‌زنه كه خوا به كوردستانی به‌خشیوه. دارستانه‌كان تاكه سه‌رچاوه‌ی هه‌وای هه‌ناسه‌دانن و ئوكسیژین دابین ده‌كات، به‌رده‌وام هه‌واش خاوێن ده‌كاته‌وه.\nكه‌واته دیارده‌ی داربڕین پرسێك نییه كه هێنده ئاسان بێ و به ئاسانیی به‌سه‌ریدا تێپه‌ڕ بین، ئه‌م كێشه‌یه داهاتووی ئه‌م گه‌له ده‌خاته مه‌ترسییه‌وه. كه‌واتا پێویسته دیارده‌ی داربڕین كۆتایی پێبهێنرێت و ئه‌ركی هه‌موو لایه‌كه كه له‌و پێوه‌ندییه‌دا هه‌نگاوی پێویست هه‌ڵنێته‌وه.


ئه‌نفال به كتێبه ئاسمانیه‌كاندا هات – Denegkan\nئه‌نفال به كتێبه ئاسمانیه‌كاندا هات\nbyسەلام\tApril 15, 2013\tجینۆساید\nبه‌ڵام له‌كوێی زه‌وی له‌ناوكام ئه‌ده‌بدا گیرسایه‌وه؟\nئه‌و رۆژانه‌ی كرده‌ی ئه‌نفالی تێدا به‌ڕێوه‌چوو زامێكی هێنده قوڵ له جه‌سته‌ی وڵاته‌كه‌مان كرا كه تاوه‌كو ئێستاش سارێژ نه‌بووه‌و له‌گه‌ڵ هه‌ر یاده‌وه‌ریه‌كدا ده‌كولێته‌وه، ئۆپه‌راسیۆنه‌كانی ئه‌و رۆژانه‌ی سوپای به‌عس بۆ له‌ناو بردنی یه‌كجاره‌كی گه‌لی كورد بوو، به‌تایبه‌ت هه‌موو ئه‌و لاوانه‌ی له‌وێ له‌و شوێنانه‌ی ئه‌نفالی تێدا ئه‌نجام درا دووچاری قڕكردن بوون، ئه‌و پیره پیاوو ژن و منداڵانه‌ش كه رزگاریان بوو ئێستا پیره‌كان زۆربه‌یان نه‌ماون و منداڵه‌كانیش به‌بێ كه‌سی به هه‌تیوی و ماڵوێرانی، به‌بێ په‌ناگه‌و شوێنه خۆشه‌كان ئه‌وانه‌ی ده‌ستكه‌وتی خوێنی شه‌هیدان بوون لاویه‌تیان ته‌واو كردوو تاك و ته‌را نه‌بێت كه ئێستا له‌ته‌مه‌نی لاویی دایه، ئه‌ویش به‌داخه‌وه هێنده منداڵ بۆته‌وه ناتوانێ وه‌كو خۆی گه‌وره‌یی رووداوه‌كه بگێرێته‌وه، ئه‌و كاته‌ی بڕیاری به‌ربه‌ریانه له‌لایه‌ن سه‌دام خاوه‌نی گه‌وره‌ترین سوپا له‌خۆرهه‌ڵاتی ناوه‌راست دژی هاوڵاتیانی سڤیلی كورد ده‌رچوو.\nجیهان به‌گشتی و ریكخراوه مرۆ دۆسته‌كان له ئاست ئه‌م تاوانه نێوده‌وله‌تیه كوێربوون و جڵه‌وی ده‌سه‌ڵاتی به‌عسیان به‌جۆرێك شل كردبوو به‌ئاره‌زووی خۆی هه‌وڵی ته‌فروتوناكردنی نه‌ته‌وه‌یه‌كی ده‌داو كه‌سیش نقه‌ی لێوه نه‌ده‌هات،رۆشنبیرانی كورد له‌چیا هاواریان لێهه‌ستاو پڕ به گه‌رو ده‌یانناڵاند عه‌ره‌به‌كانیش جگه له‌چه‌ند رۆشنبیرێكی چه‌پی زۆر كه‌م نه‌بێ ئه‌وانی دی له خه‌وێكی قوڵدا چووبوونه خه‌ڵوه‌ته‌وه ، خۆ ئه‌ده‌بی جیهانیش له‌م ساته وه‌خته‌دا له‌گه‌ڵ رژێمه قه‌به‌كانیان هه‌ر خه‌ریكی ساغكردنه‌وه‌ی چه‌كو جبه‌خانه‌كانیان بوون به‌و وڵاتانه‌ی ده‌یانه‌ویست سنووره‌كانیان له‌سه‌ر حسابی نه‌ته‌وه بچوكه‌كان زیاد كه‌ن، ئه‌و رۆژانه مردنێكی له‌سه‌رخۆ بوو بۆ گه‌لێكی چه‌وساوه، كه‌له‌وه‌ته‌ی هه‌بوو سووته‌مه‌نی یه‌ك له‌دوایی یه‌كی ئه‌و رژێمانه‌بوو كه به‌ئاره‌زووی خۆیان ده‌یانچه‌وساندینه‌وه، تاكه هیوایه‌كیش كه هاوڵاتیان و پارته سیاسیه‌كان هه‌یانبوو ئه‌و چیا سه‌رسه‌خت و دژوارانه‌بوو كه سروشت وه‌ك په‌ناگه‌یه‌ك بۆ هێزی پێشمه‌رگه‌ی دروست كردبوو، ئه‌و كات دوای وه‌ستانی جه‌نگی نێوان عێراق و ئێران به‌عس خۆی یه‌كلا كرده‌وه بۆ له‌ناوبردنی كورد و هه‌ر هه‌موو تواناكانی خۆی به‌كیمیایشه‌وه تاقیكرده‌وه و نه‌یتوانی كورد له‌ریشه‌وه ده‌ركێشێ ئه‌نفال یه‌كێك بوو له‌و نه‌خشه دۆزه‌خیه‌ی بۆ كورد نه‌خشێنرا، ئه‌م وڵاته‌ی نوقمی تاوانێك كرد كه خۆی له‌ناو گۆڕی به‌كۆمه‌ڵ و سوته‌مه‌نیه‌كانی كیمیاییدا دیته‌وه، ئه‌وان وشه‌ی ئه‌نفالیان له كتێبه ئاسمانیه‌كان ده‌رهێناو كردیانه حیكایه‌تێك كه‌مرۆڤایه‌تی بۆ هه‌میشه ده‌یگێڕێته‌وه ، به‌ڵام گێرانه‌وه‌یه‌كی ساده‌و تازه به‌تازه كورد وه‌خۆ كه‌وتووه بۆ ناساندنی ئه‌م تاوانه گه‌وره، له هه‌وڵدایه تا له‌په‌رله‌مانه‌كانی ئه‌وروپا ئه‌نفال به جینۆسایدكا خۆ ئه‌گه‌ر زیاتر دواكه‌وێ و جیهانیش زیاتر خۆی بێده‌نگكا ئه‌وه جیاوازیه‌كی نابێ له‌گه‌ڵ ئه‌نفالی راسته قینه كه هه‌زاران ساڵ ده‌بێت ئه‌نجامدراوه‌و تائێستاش به جینۆ ساید نه‌ناسراوه، سه‌یریش له‌وه‌دایه له دادگای ئه‌نفالدا سه‌رانی ئه‌م تاوانه له‌به‌رده‌م كامێراكاندا قیت و قۆز دانیشتبوون و خه‌ڵكێكیش هه‌بوون به‌رگریان لێده‌كردن، پرسیاری سه‌یروسه‌مه‌ره له گه‌واهی ده‌ره‌كان ده‌كراو ده‌یانه‌ویست ئاراسته‌ی دادگاییه‌كه به‌لایه‌كی ترو به‌ره‌و درێژبوونه‌وه‌ی زیاترو له‌بیركردنی ئه‌و تاوانانه به‌رن كه هێنده زۆرن دیكۆمینته‌كان خۆیان ده‌دوان، وێنه‌كان خۆیان په‌رده‌كانیان هه‌ڵده‌ماڵی و گه‌وره‌یی تاوانه‌كه‌یان ده‌رده‌خست، كه‌چی سه‌دام و عه‌لی كیماوی هه‌وڵیانده‌دا هه‌موو ئه‌و خه‌تایانه به سه‌روه‌ری بژمێرن و له هه‌مووشی سه‌یرتر ئه‌وه‌یه پێیان وابوو تا ئه‌وكاتیش سه‌رۆك و سه‌ركرده‌ی عێراق بوون، به‌رگریكاره‌كانیش وه‌ك هه‌میشه شۆڤینیه‌تی عه‌ره‌بیان پیشان ده‌داین و ده‌یانسه‌لماند كه ئه‌وانیش ئه‌گه‌رچی له‌كرده‌ی ئه‌نفالدا ده‌ستیان نه‌بووه، به‌ڵام خۆزگه‌یان ده‌خواست به‌شداربوونایه و پێیان وابوو ئه‌وه‌ی سه‌دام و سه‌رانی رژێمه‌كه‌ی كردویه‌تی دژ به‌و یاخیانه بووه كه سه‌ر به‌ئێران بوون ، بێئاگا له‌وه‌ی ئه‌وساو ئێستاو له‌ئاینده‌شدا ئێران و هه‌ر هه‌موو هاوسێكانی كورد له‌پلاندان بۆ له‌ناوبردنمان و ئه‌م دادوه‌رو به‌رگریكارانه‌ش ده‌یانه‌ویست ئه‌وه‌ی به‌ڕێگه‌ی سه‌ربازی و قركردن دژی كورد نه‌كرا ئه‌وان له‌ژێر په‌رده‌ی یاساو به‌ده‌مامكی دادوه‌ریه‌وه له‌گه‌ڵمان بكه‌ن.\nئێستاش دیكۆمێنته‌كانی ئه‌نفال كه هه‌زاران لاپه‌ڕه ده‌بن له‌به‌رده‌ستدان و رۆژنییه گۆڕه به‌كۆمه‌ڵه‌كان له‌ژێر لمی بیابانه‌كان نه‌دۆزرێنه‌وه ، به هه‌زارانیان گه‌ڕاونه‌وه زێدی خۆیان و هه‌زارانیشیان هێشتا ماون و ورده ورده ئێسكه‌كانیان ده‌بن به‌خۆڵ ، ئه‌م خه‌تایانه له تیفیه‌كان په‌خش ده‌كرێن و كه‌چی جگه له‌خۆمان كه‌سێكی دی و لایه‌ن و حكومه‌تێكی بیانی و ئیسلامی په‌خشی ناكه‌ن و نقه‌یان لێوه نایه ، شاعیرو رۆمانووسه بیانیه‌كان رۆشنبیرو ده‌رهێنه‌ره‌كانیان له‌بێده‌نگیه‌كی سه‌یر دان و خه‌ریكه داهێنانه‌كانیشیان ئه‌وانه‌ی لای ئێمه ده‌ست ده‌كه‌ون به‌هۆی ئه‌م متبونه‌یان ناشیرین ده‌بن و ئاوابڕوا ئه‌وانیش دێنه به‌ره‌ی ئه‌نفاله‌وه‌و جیاوازیه‌كی ئه‌وتۆیان نابێت له‌گه‌ڵ كرده‌كاندا ، چونكه بێده‌نگی نیشانه‌ی رازیبوونه به‌و روداوانه‌ی ئه‌نجامدراون و هه‌تا ئێستاش له هه‌ندێ پارچه‌ی كوردستان له‌ژێر ناوی دیدا جینۆساید به‌رده‌وامی هه‌یه.\nئه‌نفال به‌كتێبه ئاسمانیه‌كاندا هات ، به‌ڵام له كوێی ئه‌ده‌بدا گیرسایه‌وه ، چه‌ند رۆمانی خۆماڵی بۆ ئه‌م تاوانه نووسرا شاعیره‌كان هه‌ر هه‌موویان شیعریان بۆ نووسیوه ، به‌ڵام چه‌ندیان به‌زیندوویی مایه‌وه؟ چه‌ندیان وه‌كو شاكاره‌كانی هه‌ڵه‌بجه چوونه چوارچێوه‌ی داهێنانه‌وه ؟ كوان ئه‌و فیلمه سه‌رنج راكێش و پڕ له ته‌كنیكانه‌ی كه نیشانه‌ی ناساندنی ئه‌نفال بن به‌جیهان و خۆشمان؟ ئه‌وانه پرسیار گه‌لێكن كردنیان ئاسانه‌و جێبه‌جێكردنیشیان ده‌كه‌وێته سه‌رخۆمان ، چونكه ده‌مێكه كورد گوتویه‌تی به‌ده‌ستی خۆت پشتی خۆت بخورێنه ئه‌گه‌رنا كه‌س بۆت ناخورێنێ ، بۆیه ئه‌گه‌رچی دره‌نگیشه به‌ڵام نه‌چووه بچێ و كاتی ئه‌وه هاتووه ته‌نها ته‌ماشای دیكۆمێنته‌كانی ئه‌نفال نه‌كه‌ین و ده‌بێت هه‌وڵده‌ین خۆمان به‌رهه‌می نه‌مر بۆ ئه‌م دۆسیه‌یه درووست كه‌ین ، هه‌رنا بیانكه‌ین به‌شاكاره‌كان و بڵاویان كه‌ینه‌وه ، با نه‌وه‌ی نوێ و ئه‌وانه‌ی چارگه سه‌ده‌یه‌ك له‌مه‌وبه‌ر ئه‌نفالیان دی به‌نێو خه‌تایه‌كاندا ره‌تبنه‌وه‌و وه‌كو سه‌رجه‌م سه‌رهاته‌كانی دی نه‌بێته حیكایه‌ت، مه‌به‌ستم حیكایه‌ته ئه‌فسانه‌ییه‌كانه ئه‌وانه‌ی به هه‌بوو نه‌بوو ده‌ست پێده‌كه‌ن ، ئه‌نفال روداوێكی راسته‌قینه‌یه موچوڕكێكه هه‌موو گیانمان سڕ ده‌كا…من ده‌مێكه گوتوومه:\nوشكبوونه‌وه‌ی زه‌وی و زه‌رد هه‌ڵگه‌ڕانی گوڵه‌كانی نیسان قوربانیی تێپه‌ڕینی ئه‌و هه‌وره بێ بارگاویانه‌ن كه‌له هه‌فته‌كانی ئه‌م مانگه‌دا دووباره ده‌بنه‌وه،ده‌ڵێن 25 ساڵه هه‌ر هه‌ورێك له بیابانه‌وه دێ و بێره‌دا به‌سه‌ر پێده‌شته‌كانی ئه‌م نیشتمانه‌دا ره‌تده‌بێ بروسكه و ناڵه‌یه‌كی ئاگرینی لێ هه‌ڵده‌ستێ، ورده بارانێكی پێیه هه‌ر له فرمێسكی جووتیارو گریانی ژن و منداڵ و ئه‌ولاوه وشك بوانه ده‌چێ كه 25 ساڵ له‌مه‌وبه‌ر خوێنیان پژا، ده‌ڵێن ئه‌م نمه بارانه سوورباوانه هه‌ر بۆ ئه‌و گوندانه‌ن كه ئه‌وێ رۆژێ خاپوركران، ئه‌و رۆژانه‌ی گرمه‌ی تۆپ و زریپۆشه‌كانی سوپای ئه‌نفال هه‌وره بارگاوییه‌كانی شه‌ق ده‌كردو وڵاتێكی نغرۆی تاوان ده‌كرد، ئیلهامیان له كتێبه ئاسمانییه‌كانه‌وه وه‌رده‌گرت بۆ ده‌سكه‌نه‌كردنی گیانی منداڵه گوناهه‌كان و ئه‌ولاوه خێر له خۆ نه‌دیوانه‌ی ئه‌نجن به‌ئه‌نجن كران، پێیان وابوو مرۆڤه‌كانی ئێره هه‌ر هه‌موو یاخییه‌كانی خێڵه لماوییه‌كانی ئه‌وێن و ده‌بێت بچنه‌وه ژێر ئه‌و بیابانه‌ی ره‌تبوونی گه‌واڵه‌كانی لێیه.\nئه‌و رۆژانه ته‌نها 25 ساڵ له‌مه‌وبه‌ر بوو، ویژدانی مرۆڤایه‌تی له‌گه‌ڵ گه‌واڵه‌كاندا بێره‌دا ره‌تبوون.هیچیان پێنه‌بوو جگه له رق، جگه له وه‌راندنی گیانی 182 هه‌زار مرۆڤ و به دوای خۆیدا وشكه ساڵیان به‌خشی ،هه‌ر له‌و كاتانه‌دا ئه‌و ده‌مامكه‌یان لێ به‌ربۆوه كه رووخساره ناشیرینه‌كانی وه‌ك خۆی و به نهێنییه‌كانی ئه‌نفالیش ناساندین.\nره‌تبوونی گه‌واڵه‌كان له‌م مانگه‌دا، جووتیاره‌كان تووڕه ده‌كا، گه‌وره‌یی گوڵه‌كان ده‌باو قوربانییه‌كان ده‌بارێنێ، ئێستا ئیسقانه وردو خاش بووه‌كان و جل و به‌رگه كون كون و ڕزیوه‌كانی ژێر لمه داغ بووه‌كه‌ی ئه‌وێ له نامۆبوونیاندا ئێمه‌یان ونكردووه‌و به ئازادی ئێره نازانن، گیانه‌كان له هه‌فته‌كانی ئه‌م مانگه‌دا بێره‌دا ڕه‌ت ده‌بن‌وچیرۆكی رووداوه‌كان به گه‌واڵه‌كان ده‌سپێرن: ئه‌و گه‌واڵه وشك‌و بێ بارگاویانه‌ی ته‌ڕمان ناكه‌ن, بایه‌كی له‌گه‌ڵ دایه هه‌ر له هه‌ناسه سارده‌كانی دایكان ده‌چێ‌و خۆیان به‌كۆشك‌و ته‌لاره هه‌ڵچنراوه‌كاندا هه‌ڵده‌واسن‌و ئاهو نووزه‌یان هه‌موو ساڵێ له هه‌فته‌كانی ئه‌م مانگه دێته به‌ر گوێ, ئێستاش له‌پاشی زیل‌و رسته‌ی چه‌كداره به‌رگ مغاویریه‌كان ده‌ترسن‌و پێیان وایه ئه‌و مه‌رگه‌ساتانه‌ی 25 ساڵ له‌مه‌وبه‌ر ئه‌وانی وه‌راند دووباره بوونه‌وه‌ی هه‌یه, ئێسقانه هه‌ڵاتووه‌كان ده‌ڵێن كرده‌كانی ئه‌نفال ئه‌وانه‌ی ئه‌وێ رۆژی ئێمه‌یان سوتاند هه‌ر ماون! ئێستا له‌په‌ناوپه‌سێی وڵاته پڕ له لم‌و هزره ژه‌هراوییه‌كاندا پلان بۆ ونكردنی ئێمه‌و ئه‌و زیندووانه ده‌گێڕن كه له‌وێ له ناوی ناوه‌وه‌ی ئه‌و شوێنه‌ی بڕیاری ئه‌نفالی لێده‌رچوو هه‌وڵی تێكه‌ڵكردنه‌وه‌ی سنووره‌كان ده‌ده‌ن, ده‌یانه‌وێ جیاوازییه‌كانی ئێره‌ی چیا‌و ئه‌وێی بیابان تێكه‌ڵكه‌نه‌وه, ئێمه به مێژوو ئێوه‌ش به قه‌ده‌رێك بسپێرن كه هه‌ر له‌و هه‌ورانه ده‌چن كه بێره‌دا ڕه‌تده‌بن, به‌ئاسمانی ئه‌م ووڵاته‌دا دێن‌و چاوویان له‌و چیایانه بڕیوه كه‌به‌سه‌ر ئه‌واندا ده‌ڕوانن هه‌ر هه‌موو ئێوه‌یان ناوێ, ئه‌وان پاشماوه‌ی كرده‌ی ئه‌نفالن‌و ئاینده‌ی ئه‌م ووڵاته له‌نه‌خش‌و هزره‌كانی كتێبه ئاسمانیه‌كاندا هه‌ڵده‌هێنجن, هه‌ر بۆیه هه‌موو ساڵێ له هه‌فته‌كانی ئه‌م مانگه‌دا گه‌واڵه‌كان بیره‌دا ڕه‌تده‌بن.\nPrevious له (گه‌رده‌لوول) ه‌وه بۆ (گه‌نده‌ڵبوون)\nNext ناڵه‌ی ژنانی كه‌سوكار ئه‌نفالكراو


ئەمریكا بنكەیەكی سەربازیی نوێ لە سوریا دروست دەكات – تۆڕی میدیایی خەڵک\nئەمریكا بنكەیەكی سەربازیی نوێ لە سوریا دروست دەكات\nجارێكی دیكە تووشبوون بە كۆرۆنا لە هەرێم زیادی كرد 25 حاڵەتی مردن تۆماركراوە\nپێنجوێن؛ بارهەڵگرێكی ئۆتۆمبێل بە شەش ئۆتۆمبێلەوە كەوتە دۆڵێكەوە\nسلێمانی؛ سبەینێ بەستنی پێوەری زیرەكی كارەبا دەگاتە ئەم گەڕەكە\nدهۆك؛ئەمڕۆ هەینی زۆرترین ژمارەی چاك بوونەوە لە كۆرۆنا تۆماركراوە\nمامۆستایانی ناوچەیەكی هەرێم بایۆتی پرۆسەی خوێندنیان كرد\nعیراق؛ ئاماری توشبوون بە كۆرۆنای بڵاوكردەوە\nوەزیری دەرەوەی ئەمریكا: باڵیۆزخانەكەمان لە بەغدا دادەخەین\nعیراق، هۆكاریی بەرزبوونەوەی ژمارەى تووشبوون بە كۆرۆنا ئاشكرا دەكرێت\nكازمی نوسینگەكانی حەشدی شەعبی لە فڕۆكەخانەی بەغدا دادەخات\nئەمریكا 10 ملیۆن دۆلار دەداتە ئەو كەسەی دەبێتە مایەی دەستگیركردنی حاجی عەبوڵڵا\nئێران، 207 كەس بەهۆی كۆرۆناوە گیانيانلەدەستدا\nوەزیری دەرەوەی فەڕەنسا: داهاتووی لوبنان لە مەترسیدایە\nسعودیە، تەنیا 498 حاڵەتی تووشبوونی نوێ بە كۆرۆنا تۆماركرا\nترەمپ دەسەڵات رادەست ناكات\nنوێترین ئاماری تووشبوون بەکۆرۆنا لەجیهاندا\nنرخی دۆلار بەرانبەر بە دینار جێگیربوون بەخۆوەدەبینێت\nنرخی نەوت بەرزبۆوە\nسامانە سرووشتییەكان: باشترە عیراق وەك هەرێمی كوردستان بهێڵن لایەنی سەربەخۆ وردبینی لە پرسی نەوت بكات\nعیراق، كانزایەكی گرانبەها لە بیابانی ئەنباردا پشتگوێخراوە\nعیراق، حكومەت 8 ترلیۆن دینار لە بانكی ناوەندی قەرز دەكات\nزاواكەی ئەردۆغان هەرای ناوەتەوە\nدۆناڵد ترەمپ بۆچی بە جولەکەکان دەڵێت ئێوە قەرزاری منن؟\nگەنجێکی کورد یارییەکی ئەندرۆید دروستدەکات\nپارکی هەواری شار مەترسی فەوتانی لەسەرە و داوای چارەسەری بەپەلەی بۆ دەکرێت\nبەوێنە؛ دار سنەوبەرەكانی ناوچەیەكی دیكەی سلێمانی سووتێنران\nبەوێنە؛ ناوچە سووتاوەكەی شاخی گۆیژە سەوز دەكرێتەوە\n2019/01/23 - 11:48 PM\nئەمریكا ئامادەكاری دەكات بۆ كردنەوەی بنكەیەكی سەربازیی نوێ لە خۆرهەڵاتی دێرەزوور.\nبەپێی سەرچاوەكانی ھەواڵ، سەرەڕای بڕیارەكەی دۆناڵد ترەمپ سەرۆكی ئەمریكا بۆ كشانەوەی هێزەكانی وڵاتەكەی لە سوریا، واشنتۆن بەنیازە بنكەیەكی سەربازیی نوێ لە نزیك (پڕۆژەی ئاوی سەبحە) لە خۆرهەڵاتی دێرەزوور دروست بكات.\nهاوكات ولیام روباك راوێژكاری سیاسیی فەرماندەی هێزەكانی هاوپەیمانی نێودەوڵەتی بۆ جەنگی دژی داعش لە میانی سەردانێكیدا بۆ دێرەزوور و كۆبوونەوەی لەگەڵ سەرۆك هۆزە عەرەبەكان، رایگەیاندووە: پڕۆسەی كشانەوەی تەواوی سوپای ئەمریكا لە سوریا، قۆناغ بە قۆناغ بەڕێوەدەچێت تا ئەو كاتەی قۆناغی راگوزەری سیاسی لەو وڵاتە دەستپێدەكات.\nئەمریكاداعشدێرەزوورسوریاهاوپەیمانی نێودەوڵەتی دژی داعش\nزاخارۆڤا: ئیدلب لەژێر كۆنتڕۆڵی بەرەی نوسڕەدایە\nساڵی رابردوو داهاتی گومرگی راپەڕین 35% زیادیكردووە\nلاوێكی عیراقی كەلێنێك لە ماڵپەڕی وەزارەتی بەرگری ئەمریكادا دەدۆزێتەوە\nڕێگە بە عیراق دەدرێتەوە كارەبا لە ئێران بكڕێت\nبەوێنە، داعشێكی مەترسیدار لە كەركوك دەستگیركرا\n2020/09/25 - 2:30 PM\nوتەبێژی وەزارەتی تەندروستی ئێران، تۆماركردنی 207 حاڵەتی گیانلەدەستدانی نوێ بەهۆی ڤایرۆسی كۆرۆناوە ڕادەگەیەنێت، بەمەش كۆی گشتی ئەوانەی لە وڵاتەكەدا بەهۆی ڤایرۆسەكەوە گیانیانلەدەستداوە بۆ 25 هەزار و 222 كەس بەرزدەبێتەوە.\nسیما سادات لاری وتەبێژی وەزارەتی تەندروستی ئێران لە كۆنفرانسێكی ڕۆژنامەوانیدا ڕایگەیاند، لە 24 كاتژمێری ڕابردوودا 4023 كەس لە ئێران تووشی ڤایرۆسی كۆرۆنا بوون و 207 كەسیش گیانیان لە دەستدا.\nبە وتەی سادات لاری”نزیكەی 370 هەزار كەسیش لە وڵاتدا تاوەكو ئێستا نەخۆشییەكەیان پەڕاندووە و چاكبوونەتەوە”.\nئێران بە یەكێك لەو وڵاتانە دادەنرێت كە لە ناوچەی خۆرهەڵاتی ناوەڕاست زۆرترین ژمارەی تووشبوانی بە ڤایرۆسی كۆرۆنا هەیە، تائێستاش بەهۆی ڤایرۆسەكەوە زیاتر لە 25 هەزار كەس لە وڵاتەكەدا گیانيانلەدەستداوە.\n2020/09/24 - 10:40 PM\nفەڕەنسا داوای سەپاندنی گوشاری نێودەوڵەتی بەهێزی كۆمەڵی نێودەوڵەتی دەكات لەپێناو پێكهێنانی حكومەتێكی نوێ لە لوبنان و ڕزگاركردنی ئەو وڵاتە لەو قەیرانە قوڵەی تێی كەوتووە.\nژان ئیف لۆدریان وەزیری دەرەوەی فەڕەنسا ڕایگەیاند، هێزە سیاسییەكانی ئەو وڵاتە سەركەوتوو نەبوون لەگەیشتنە ڕێككەوتن لەسەر پێكهێنانی حكومەتی نوێ و ئاماژەی بەوەكرد گوشاركردنی بەهێز بووەتە پێویستییەك لەپێناو هاندانی لێپرسراوانی لوبنان بۆ ڕێزگرتن لەپابەندی و بەڵێنەكان.\nوەزیری دەرەوەی فەڕەنسا ئەوەشی خستەڕوو، داهاتووی لوبنان لە مەترسیدایە و بەبێ ئەنجامدانی چاكسازیی ئەوا یارمەتی دارایی نێودەوڵەتی بۆ ئەو وڵاتە دابین ناكرێت.\n2020/09/24 - 8:00 PM\nوزارەتی تەندروستی سعودیە، تۆماركردنی 498 تووشبووی نوێ بە ڤایرۆسی كۆرۆنا لە ماوەی 24 كاتژمێری ڕابردوودا لە شانشینی عەرەبی ڕادەگەیەنێت، ئەمەش بەراورد بەڕۆژانی پێشوو بە ژمارەیەكی كەمتر دادەنرێت.\nئەمڕۆ پێنج شەممە، وەزارەتی تەندروستی سعودیە لە بەیاننامەیەكدا ڕایگەیاند”لەماوەی 24 كاتژمێری ڕابردوودا 498 حاڵەتی توشبوونی نوێ بە ڤایرۆسی كۆرۆنا (كۆڤید-19) تۆماركرا”، ئەم ژمارەیەش بە دەستەواژەیەكی باش بۆ پاشەكشەكردنی ژمارەی تووشبوان لە وڵاتەكەدا كە بەڕێژەی 75% ڕووی لە كەمبوونەوە كردووە، دادەنرێت.\nوەزارەتی تەندروستی سعودیە دەڵێت”لەماوەی 24 كاتژمێری ڕابردوو 30 حاڵەتی گیانلەدەستدان بەهۆی ڤایرۆسەكەوە تۆماركرا، بەمەش كۆی گشتی ژمارەی ئەوانەی بەهۆی كۆرۆناوە لە سعودیەوە گیانیانلەدەستداوە گەیشتە 4599 كەس، لەئێستاشدا كۆی گشتی ئەوانەی لە سعودیە دووچاری ڤایرۆسی كۆرۆنا بوون، بۆ 330798 حاڵەت بەرزبۆتەوە”.\nهەر بەپێی بەیاننامەكەی وەزارەتی تەندروستی سعودیە، لەماوەی 24 كاتژمێری ڕابردوودا، 1007 كەس نەخۆشییەكەیان پەڕاندووە و چاكبوونەتەوە، بەمەش كۆی گشتی ژمارەی ئەوانەی چاكبوونەتەوە، گەیشتە 314793 كەس.\nکوردستان27 خولەک پێش ئێستا\nکوردستان57 خولەک پێش ئێستا\nعێراق1 کاتژمێر پێش ئێستا\nهەر زانیت فشاری خوێنت بەرزە، بەیەکێک لەم ڕێگایانە چارەسەری بکە\n٨ نیشانەی شێرپەنجەی ( ملی مناڵدان) کە پێویستە خانمان زانیاریان لەسەری هەبێت\nعێراق3 رۆژ پێش ئێستا\nكەرەنتینە و قەدەغەی هاتووچۆ دەستپێدەكاتەوە؟\n١٠ ڕێگای ناوازە بۆ ئەوەی هەڵەکانت لە بەرژەوەندی خۆت هەڵبگێڕیتەوە\nجیهان3 رۆژ پێش ئێستا\nبە ڤیدیۆ؛ تەقینەوەیەكی گەورەی دیكە لوبنانی هەژاند\nخەڵك- بەشی هەواڵ وەزارەتی تەندروستی هەرێم ئاشكرای دەكات، كە لە 24 كاتژمێری ڕابردوودا 706 حاڵەتی تووشبوون بە كۆرۆنا تۆماركراوە و...\nخەڵك – بەشی هەواڵ بەڕێوەبەرایەتی هاتووچۆی سلێمانی ڕایدەگەیەنێت ، پاش نیوەڕۆی ئەمڕۆ بەهۆی نەمانی ئیستۆپەوە لەسەر ڕێگای پێنجوێن بارهەڵگرێكی گواستنەوەی...\nخەڵك- بەشی هەواڵ لیژنەی سەرپەرشتیاری پڕۆژەی تۆڕی زیرەكی كارەبا لە سلێمانی ئاگاداری هاووڵاتیانی دانیشتووی گەڕەكی مەجید بەگ دەكات ، كە...


ئەى لە کێ دەکات؟\nبەڕێوەبەری پێشووی دەزگای میدیایی کەرکوکی زمانجاڵی یەکێتی نیشتمانی کوردستان دەڵێت، قوباد تاڵەبانی "دوای ڕووداوەکانی هەشتی تەموز بە کردەوە سەلماندی کە هیچ شتێکی لە مام ناکات."\nشوان داودی کە دوای ڕووداوەکانی هەشتی تەموزی ناوخۆی یەکێتی لە کارەکەی لادرا لە نوسینێکیدا لەژێر ناوی "ئیتر قسە دەکەم" نوسیویەتی، "دوای ساردییەکی زۆر لە نێوانمان، چەند مانگێک پێش ئێستا لە سەر دەستپێشخەری بەندە لەگەڵ کاک قوباد تاڵەبانی لە هەولێر و لە ماڵەکەی بەڕێزیان دانشتین، دوای هەندێ گلەییکردن لەیەکتر گفتوگۆیەکی چڕوپڕمان کرد و هەندێ بیروڕامان لە سەر هەندێ پرس گۆڕییەوە.. لە باسی هەمیشە زیندوو جەنابی مام جەلال و چۆنیتی کارکردنی، کاک قوباد وتی خەڵک زۆر هەڵەن بە من دەڵێن مامی بچوک، من هیچ شتێکم لە مام ناچێ، حەقە پێم بڵێن دادەی بچوک، چونکە هەموو شتێکم دەچێتەوە سەر دادە نەک مامە!"\nدەشڵێت، "ڕاستی کرد و دوای هەشتی تەموزەوە بە کردەوە سەلماندی کە هیچ شتێکی لە مام ناکات."\nدەقی نوسینەکەى شوان داودی:\nئیتر قسە دەکەم....(2)\nقسە بکە تا بتبینم\nكەسێکی بەویقار و وجل بەرگێکی شاهانەوە بە پۆزەوە بەرەو لای سوقرات دەڕوشت ،سوقرات تەماشای کردو ڕستە بەناوبانگەکەی پێ وت کە دواتر بوو بە پەند : قسە بکە تا بتبینم ..\nقسە گوزارشت لە ناخ و سروشتی مرۆڤەکان دەکات نەک جل و بەرگ و ڕیزە ئۆتۆمبیل و کۆشک و تەلار ، دەتوانرێت لە ڕێگەی قسە کردنیانەوە هەڵسەنگاندن بۆ کەسایەتی رەفتار و ئاکاری کەسەکان بکرێت ..\nپەندێکی کوردیش لەو بارەیەوە هەیە دەڵێت : کورد بدوێنە شەرحی خۆی دەکات .\nلە چەند مانگی رابردودا دوو قسەم لەدوو کەسەوە بیست کە هەردوکیان لە لاشعوروە دەریانبڕی ، هەردوو قسەکە لای بەندە جێی هەڵوەستە کردن بوو ، بەڵام من سوقرات نەبووم ڕاستەوخۆ لێیان تێبگەم .\nئێستا دوای کەتنەکەی هەشتی تەمموز بەراوردێکی ئاکارو رەفتاری ئەو دوو کەسە لە گەڵ قسەکانیان دەکەم زیاتر دەیانناسیم ، چونکە خۆیان قسەیان کردوە گوزارشتیان لە خۆیان کردوە و ڕاستگۆش بونە لە دەڕبڕینەکانیاندا ، کەسیش وەکو خۆی خۆی ناناسێت .\nدوای ساردییەکی زۆر لە نێوانمان چەند مانگێک پێش ئێستا لە سەر دەستپێشخەری بەندە لەگەڵ کاک قوباد تاڵەبانی لە هەولێر و لە ماڵەکەی بەڕێزیان دانشتین ، دوای هەندێ گلەیی کردن لەیەکتر گفتوگۆیەکی چڕوپڕمان کرد و هەندێ بیروڕامان لە سەر هەندێ پرس گۆڕییەوە .. لە باسی هەمیشە زیندوو جەنابی مام جەلال و چۆنیتی کار کردنی ، کاک قوباد وتی : خەڵک زۆر هەڵەن بە من دەڵێن مامی بچوک ، من هیچ شتێکم لە مام ناچێ ، حەقە پێم بڵێن دادەی بچوک ، چونکە هەموو شتێکم دەچێتەوە سەر دادە نەک مامە ! .\nڕاستی کرد و دوای هەشتی تەموز بە کردەوە سەلماندی کە هیچ شتێکی لە مام ناکات .\nکاتێ سەرپەرشتیاری دەزگای میدیایی کەرکوک بووم ، لە سەروبەندی یادی یەکێتیدا چەند هەڤاڵێک لە گەڵ سەرپەرشتیاری مەکتەبی ڕاگەیاندن گفتوگۆی چۆنێتی یادەکەمان دەکردەوە ، باسی ئەوە هاتە پێشەوە کە کۆنگرە چۆن توانی ئەو هەڤاڵانەی پێشوو کە هەر یەکێکیان بۆ خۆی حکومەتێک بوو لە کونفەیەکونێکدا هەمووی نێردرانە ماڵەوە ، سەرپەرشتیاری مەکتەبی ڕاگەیاندن کاک ستران عبداللە قسەیەکی کردە وتی : ئەوە چواردەی تەموز بوو هێشتا حەڤدەی تەموز ماوە ! .\nوابزانم روداوەکانی چواردە و حەڤدەی تەموز لە مێژوی عێراقدا وجیاوازی نێوانیان شی کردنەوەی ناوێ چونکە لای هەموان روونە.\nکاک ستران زۆر زوو بە دەستەواژەی حەڤدەی تەموز گوزارشتی لە خۆی و هەشتی تەموزیش کرد و ڕاستشی کرد .


ڤایرۆسی ئۆمیکرۆن گەیشتە کوردستان.. 10 رێنمایی بۆ چۆنیەتی مامەڵەکردن لەگەڵ پەتاکە\nسەنتەرێکی وەرگرتنی ڤاکسین لەکوردستان\nدوای ئەوەی هەفتەی رابردوو پێنج توشبووی ڤایرۆسی گۆڕاوی کۆرۆنا (ئۆمیکرۆن) لەهەرێم تۆمارکران، پزیشکان رێنمایی سەرجەم هاوڵاتیان دەکەن بەوەی وەرگرتنی ڤاکسین باشترین رێکارە بۆ کەمکردنەوەی ژمارەی توشبووان بە پەتاکە و بەڕێژەی 90%ـیش کاریگەری لەسەر ئەو کەسانە کەمترە کە ڤاکسینیان وەرگرتووە و توشی ئۆمیکرۆن بوون.\nدکتۆر عارف گۆران پسپۆری ڕاوێژکاری نەخۆشیەکانی ھەناو لەندەن و دکتۆر کامەران قەرەداخی پزیشکی ڕاوێژکاری نەخۆشیەکانی سنگ و بۆڕی ھەوا لە سلێمانی لەنوسینێکی هاوبەشدا 10 رێنماییان لەسەر چۆنیەتی مامەڵەکردن لەگەڵ پەتای ئۆمیکرۆن بڵاوکردووەتەوە و باسیان لەوەشکردوە، "لێکۆڵینەوەکان ئەوە نیشان ئەدەن، کە ئۆمیکرۆن وەک دەلتا کۆرۆنا کوشندە نیە . تووشبوان بە رێژەیکی زۆر کەمتر تووشی ھەوکردنی سیەکان دەبن. ھەرچەندە ژمارەی تووشبوان زۆرە ، بەڵام رێژەیەکی کەم پێویستیان بە چارەسەری نەخۆشخانە دەبێت".\nئاماژەیان بەوەشکردوە، "زۆربەی ھەرە زۆری ئەو کەسانەی تووشی ھەوکردنی سیەکان دەبن و پێویستیان بە چارەسەری نەخۆشخانە دەبێت لە نێوان ئەو کەسانەیە، کە ڤاکسینیان وەرنەگرتووە.. لە راستیدا دوای ژەمی سێیەمی ڤاکسین رێژەی پێویستی بوون بە نەخۆشخانە بە ھۆی ئۆمیکرۆن بە رێژەی 90% کەمدەبێتەوە".\nنوسینەکەی دکتۆر عارف گۆران و دکتۆر کامەران قەرەداخی:\nئۆمیکرۆن گەیشتە کوردستان، ئایا دەبێت لێی بترسین؟\nدوای سەرھەلدانی کۆرۆنای گۆراوی ئۆمیکرۆن لە ئەفریقای باشوور ، لە ماوەیەکی کەمدا گەیشتە زۆربەی وولاتانی جیھان ، ھەربۆیە گەیشتنی ئۆمیکرۆن بۆ کوردستان شتێکی تەواو چاوەرانکراو بوو . لەو کورتە پۆستە ھەوڵ ئەدەم چەند راستیەک دەربارەی ئۆمیکرۆن بخەمە روو:\n1-ئۆمیکرۆن زۆر خێراتر لە جۆری دەلتا بڵاودەبێتەوە. ئەگەر سەیری بەشێک لە وڵاتانی ئەوروپا و ئەمریکا بکەین لە چەند ھەفتەیەکی کەمدا ژمارەی تووشبوان زۆر زیادیکردووە . بۆ نموونە لە ئەمریکا رۆژانە زیاتر لە یەک ملیۆن کەس تووشی ئۆمیکرۆن دەبن ، لە ھەندێک وڵاتی ئەوروپا رۆژانە پتر لە چارەگە ملیۆنێک کەس تووشی ڤایرسەکە دەبن .\n2- لێکۆلینەوەکان ئەوە نیشان ئەدەن، کە ئۆمیکرۆن وەک دەلتا کوشندە نیە . تووشبوان بە رێژەیکی زۆر کەمتر تووشی ھەوکردنی سیەکان دەبن . ھەرچەندە ژمارەی تووشبوان زۆرە ، بەڵام رێژەیەکی کەم پێویستیان بە چارەسەری نەخۆشخانە دەبێت . دەبێت ئەوەش بگوترێت لە ئەگەری تووشبوونی ژمارەیەکی یەکجار زۆری خەڵک لە ماوەیەکی کورتدا بۆی ھەیە ئەو رێژە کەمەی تووشبوان، کە پێویستیان بە چارەسەری نەخۆشخانە دەبێت زیاتر بكات و کاریگەری خراپی لەسەر سیستەمی تەندرووستی ھەبێت، ھەر لەبەر ئەو ھۆکارەیە ھەندێک وڵاتی جیھان کۆمەڵێک رێکاری نوێیان گرتۆتە بەر بۆ کەمکردنەوەی رێژەی تووشبوون.\n3- نیشانە باوەکانی تووشبوانی ئۆمیکرۆن بریتیە لە ئاو لە لووت ھاتن ، پژمین ، سەرئێشە ، ئازارو سووتانەوەی قوڕگ ، ھەستکردن بە ماندوبوون . بە واتایەکی تر نیشانەکانی زۆر لە ھەلامەت دەچێت.\n4- دەرکەوتووە ڤاکسینەکان کاریگەریان بەرامبەر بە ئۆمیکرۆن ھەندێک کەمترە بە بەراورد لەگەل جۆرەکانی پێشووی کۆرۆنا ، ھەربۆیە ئەگەری تووشبوون بە ئۆمیکرۆن زیاترە ، تەنانەت لەو کەسانەی کە ھەردوو ژەمی ڤاکسینیشیان وەرگرتووە ، بە تایبەت دوای تێپەربوونی چەند مانگێک بەسەر ژەمی دووەمی ڤاکسین . لەبەر ئەو ھۆیە زۆر لە وڵاتانی ئەوروپا و ئەمریکا کەوتنە پەلە بۆ پێدانی بڕە ژەمی سێیەمی ڤاکسین .\n5- زۆربەی ھەرە زۆری ئەو کەسانەی تووشی ھەوکردنی سیەکان دەبن و پێویستیان بە چارەسەری نەخۆشخانە دەبێت لە نێوان ئەو کەسانەیە، کە ڤاکسینیان وەرنەگرتووە، یاخوود ماوەیەکی زۆر بەسەر وەرگرتنی ڤاکسینیان تێپەریوە. لە راستیدا دوای ژەمی سێیەمی ڤاکسین رێژەی پێویستی بوون بە نەخۆشخانە بە ھۆی ئۆمیکرۆن بە رێژەی ٩٠٪ کەمدەبێتەوە. دەبێت ئەوەش بگوترێت مردن بە ھۆی ئۆمیکرۆن تەنانەت لەنێوان ئەو کەسانەی، کە ڤاکسینیشان وەرگرتووە ھەرچەندە کەمە ، بەلام بوونی ھەیە .\n6-مردن بە ھۆی کۆرۆنا لە نێوان ئەو کەسانەی دوو ژەمی ڤاکسینیان وەرگرتووە زیاتر لە نێوان کەسانی بە تەمەندایە یان ھەلگری ھەندێک نەخۆشی دەێژخایەنن ، ھەر بۆیە دەبێت پەلە بکرێت بۆ پێدانی برە ژەمی سێیەمی ڤاکسین بە تایبەت بۆ کەسانی بە تەمەن.\n7-لەزۆربەی حالەتەکان تووشبوون بە ئۆمیکرۆن لە نێوان ئەو کەسانەی ڤاکسینیان وەرگرتووە بە سووکی دەبێت . دەبێت ئەوەش بگووترێت تەنانەت ئەو کەسانەی سێ ژەمی ڤاکسینیان وەرگرتووە بۆی ھەیە تووشی ئۆمیکرۆن ببن ، بەلام یان ھیچ نیشانەیەکیان لێدەرناکەوێت ، یاخود زۆر بە سووکی بۆ چەند رۆژێکی کەم پەتاکە تێدەپەڕێنن.\n8-لە یەکێک لە نەخۆشخانە گەورەکانی بەریتانیا ، کە خۆم کاری تیادا دەکەم و رەنگ بێت وەک رەنگدانەوەیەک بێت بۆ دۆخی زۆربەی نەخۆشخانەکانی ئەوروپا ، ژمارەیەکی یەکجار زۆر لەو نەخۆشانەی، کە بە ھۆکاری تر جگە لە کۆرۆنا پێویستیان بە چارەسەری نەخۆشخانە ھەیە، لە کاتی پشکنیندا دەردەکەوێت، کە ھەلگری ڤایرۆسی کۆرۆنانەو ھیچ نیشانەیەکیان نیە، بە واتایەکی تر بە رێکەوت دەردەکەوێت تووشی ئۆمیکرۆن بوونە. !.\n9-دوای زیاتر لە سالێک لە بەکارھێنانی ڤاکسینەکانی کۆرۆنا تاکوو ئێستا ھەموو لێکۆلینەوەکان دەریانخستووە، کە ڤاکسینەکان زۆر کاریگەرن لە کەمکردنەوەی رێژەی مردن، تەنانەت بەرامبەر جۆری ئۆمیکرۆنیش . دوای زیاتر لە سالێک و بەکارھێنانی نزیكەی ٩ بلیۆن بڕە ژەمی ڤاکسین لە سەرانسەری جێھان دەرکەوت، کە ڤاکسینەکان بە شێوەیەکی گشتی سەلامەتن .\n10-ھیوادارم ئەو کەسانەی تا ھەنووکە ڤاکسینیان وەرنەگرتووە لە نزیکترین دەرفەت ھەوڵبدەن ڤاکسین وەرگرن . ئەو کەسانەی بە تەمەنن و لەسەرووی شەست ساڵین وا باشە ژەمی سێیەمی ڤاکسین وەرگرن، بە تایبەتی ئەگەر شەش مانگ بەسەر ژەمی دووەمی ڤاکسینەكە تێپەڕیبێت . بە ھەمان شێوە ھەموو ئەو کارمەندانەی کەرتی تەندرووستی، کە رۆژانە بەرکەوتنیان لەگەل کۆرۆنا ھەیە یان ئەو کەسانەی ھەندێک نەخۆشیان ھەیە دەبێت ژەمی سێیەم وەرگرن.\n1-دکتۆر عارف گۆران\n2-دکتۆر کامەران قەرەداخی\nپزیشکی ڕاوێژکاری نەخۆشیەکانی سنگ و بۆڕی ھەوا\nئه‌م بابه‌ته 8604 جار خوێنراوه‌ته‌وه


دانيێل بێڤيلاكوا ناسراو بە كريستـۆف كۆچى دوايى كرد » DidiMn\nسەرەتا / موزیک/هەواڵ / دانيێل بێڤيلاكوا ناسراو بە كريستـۆف كۆچى دوايى كرد\nئۆركێسترای ماڵی موزیك: په‌یوه‌ندی نێوان بتهۆڤن موزیكژه‌نه‌كانی هاوڕێی\nهونه‌رمه‌ندانی هاوچه‌رخ: موژگان عەزيمى\nدانيێل بێڤيلاكوا ناسراو بە كريستـۆف كۆچى دوايى كرد\nديدى من – فغۆنس ڤان كەتخ\nله فەڕەنسييەوە: سەليم جەمال\nكريستـۆف، گۆرانيبێژ، موزيسيان و تێكستنووسى ناودارى فەڕەنسى، ڕۆژى پێنجشەممە ١٦\_٤\_٢٠٢٠ بە هۆى نەخۆشیی سييەكانییەوە له تەمەنى حەفتاوچوار ساڵيدا كۆچى دوايى كرد.\nماڵباتى گۆرانيبێژى ناوبراو ڕايانگەياند: كريستۆف شەوى پێنجشەممه لەسەر هەينى، بە هۆى نەخۆشیی ئۆمفيزێم كە جۆرێكە له نەخۆشیی سييەكان، كۆچى دوايى كردووە و بە هيچ جۆرێك تووشى نەخۆشیی كۆرۆنا نەبووبوو.\nدانيێل بێڤيلاكوا ناوى تەواوى گۆرانيبێژى ناوبراوە، كە داهێنەرى هەريەكە له گۆرانيیە شاكارەكانى ئالين و پەيڤه شينەكان بوو. ئەو له ڕۆژى بيستوشەشى مارسەوە لە ژێر چاودێریی پزيشكيدا بووە لە يەكێك له نەخۆشخانەكانى شارى پاريس، بەڵام بەر له گواستنەوەيان بۆ پاريس، سەرەتا لە شارى برێست بووە. هەروەها لە دواى كۆچى دوايى ئەو گۆرانيبێژە، هەريەك له هاوسەر و كچى كريستۆف بە ناوى ڤێرۆنيكا و لووسى له بەياننامەيەكدا ڕايانگەياند كە: كريستۆف لە ناومان چوو. سەرەڕاى لە خۆبوردوويى و دڵسۆزيى تيمى پزيشكى، بەڵام هەندێك له تيمەكان خۆيان له ئەو بێبەرى كرد.\nكريستۆف خاوەنى بيست ئەلبوومى فەرميیە و لە نێويشياندا ئەلبوومى پەيڤه شينەكان له بەناوبانگترينيانە. ژانرى گۆرانيیەكانى بە شێوەيەكى گشتى پۆپ، پۆپڕۆك و خۆشەويستیی بوون. ئەو له وەسفى گۆرانی گووتندا له چاوپێكەوتنێكدا دەڵێت: ”له سەردەمى لاوێتيدا، دەمويست ببم بە نيگاركێشى دەنگ”\nChristophe, French Music, Music,


زایینی: ٢٩-٠٦-٢٠١٧ - هەتاوی: ١٣٩٦/٠٤/٠٨ - ١٢:٥١ تاران قه‌باره‌ی فۆنت:\nلەم کاتەوە داعش لە سووریە دەستیدایە کردەوەی توندوتیژی زیاتر وەک سەربڕینی سەربازانی سووری و بەرتەسک کردنەوەی دەسەڵاتی دیکەی گرووپە تێرۆریستییەکان، ئەم شێوە هەڵسوکەوتە بوو بە هۆی شەڕ و کوشتار لە نێوان داعش و هێندێک لە تاقمە تێرۆریستییەکانی دیکە بەتایبەت تاقمی "النصره". بەپێی ڕاپۆرتی چاوەدێرانی مافی مرۆڤ لە سووریە لە ماوەی ٣ مانگدا نزیک بە ١٧٠٠ کەس لەو شەڕانەدا کوژران. لەو ماوەیەدا داعش رایگەیاند کە رێبەرانی "النصره" خەیانەتکارن، هەر بۆیەش "النصره" لەلای "ئەیمەن ئەلزەواهێری" شکایەتیان لە ئەبووبکر بەغدادی کرد. زەواهێری بە دوای ئەو شکایەتە و بەمەبەستی کۆتایی هێنان بە شەڕی نێوان ئەو دوو تاقمە داوای لە بەغدادی و جولانی ( رێبەری النصره) کرد لە دادگایەکی شەرعیدا کە بەو مەبەستە پێکی دێنێ ئامادە بن، بەڵام بەغدادی لە فایلێکی دەنگیدا کە لە تەلەفزیۆنی ئەلجەزیرە بڵاو بوویەوە رایگەیاند کە ئەو تەنیا " ئوسامە بن لادەن" بە رێبەری خۆی دەزانێ و ئامادە نییە پەیڕەوی لە فەرمانەکانی "الزواهێری" بکات. بە دوای ئەوەدا و لەسەرەتای ساڵی ١٣٩٣ی هەتاوی بەرانبەر بە ٢٠١٤ی زایینی جیابوونەوەی خۆی لە رێکخراوی "ئەلقاعیدە" راگەیاند. لەو کاتەوە داعش هاوکات لەگەڵ پەرەگرتنی هێز و دەسەڵاتی، پەرەی بە توندوتیژی و کوشتار و وێرانی زیاتر دا.\nهۆی سەرەکی پەرەگرتنی خێرای داعش دەگەڕێتەوە بۆ پیلانێکی سەرکەوتووی رێژیمی کۆماری ئیسلامی بە یارمەتی هاوپەیمانەکانی لەشەڕی سوریەدا ( حیزبوڵڵای لوبنان، رێژیمی ئەسەد و نووری مالکی سەرۆک وەزیرانی ئەوکاتی عێراق). پیلانەکە ئەوە بوو کە لەسەر پێشنیاری ئێران و بەمەبەستی نفووز و تا ئەندازەیەک کونتڕۆڵی هێزەکانی تێرۆریستی بەتایبەت ئەلقاعیدە ژمارەیەکی بەرچاو لە خەڵکی شارەزا و بەتوانا لە بوارە جۆراوجۆرەکان لە ئاوارەکانی ئەفغانی لە ئێران، حیزبوڵلا و عەرەبی عێراق و سووری نێردرانە نێو هێزەکانی ئەلقاعیدە بەتایبەت هێزەکانی داعش و هاندانی ئەو هێزە بۆ رووکردنە توندوتیژی و کوشتار و وێرانی زیاتر، بۆ ئەوەی سیمایەکی هەرچی دڕندەتر لەوان بە دنیا نیشان بدەن، ئەو دنیایەی کە لێبڕا بوو بەشار ئەسەد لە دەسەڵات لابدا.


گیوی موكریانی خەرمانێك وشەی چاپکراو! – Knwe.org\nسەرەکی » ئەدەب - سێبەر و سایە » گیوی موكریانی خەرمانێك وشەی چاپکراو!\nگیوی موكریانی خەرمانێك وشەی چاپکراو!\nكتێبی (گوڵچنی گیو) شاكارێكی بەنرخ‌و بەهاداری مێژوویی‌و كەلتووریی مامۆستا گیوی موكریانی نەمرە.\nد.كوردستان موكریانی لەدوو توێی دوو بەرگی گەورەی 1123 لاپەڕەدا بەچاپی گەیاندووە.\nئەم كتێبە ژیاننامەی 333 شاعیری كلاسیك‌و هاوچەرخی لەخۆگرتووە‌و وێنە‌و نمونەیەكی شیعرەكانیشیان لەگەڵیدا بڵاو بۆتەوە.\nئەم پڕۆژەیە ئەتوانرێ بەپڕۆژەی تەمەنی گیوی موكریانی دابنرێت، چونكە لە كۆتایی ساڵانی سییەكانی سەدەی رابردوەوە دەستی پێكردووە‌و تا دوا رۆژەكانی ژیانی لە 24ی تەمموزی 1977 بەردەوام بووە.\nد.كوردستان موكریانی، وەك خەمحۆرێكی دڵسۆزی باوكی، هەموو بەرهەمەكانی چاپكردۆتەوە، ئەم كتێبە دوا یادگاریی دەستنووسی گیوی موكریانییە، كە دوای ماندوو بوونێكی زۆر‌و پاش بژاركردن‌و رێكخستن‌و ساخكردنەوە‌و زێدكردن‌و تەواو كردنی لە دووتوێی دوو بەرگی جوان‌و قەشەنگدا چاپی كردن.\nگیوی موكریانی خولیای ئەوەی بووە كەزانیاری لەسەر ژیان‌و بەرهەمەكانی شاعیرانی كورد كۆ بكاتەوە‌و بەچاپی بگەیەنێ، بۆ سۆراخی ئەوە زۆربەی شارو شارۆچكە‌و گوندەكانی كوردستان گەڕاوە‌و زانیاری لەو بارەیەوە كۆكردۆتەوە‌و لای خۆی تۆماری كردوون. بێلەوە نامەی بۆ شاعیران ناردووە كە زانیاری پێویستی بۆ بنێرن.\nئەم كتێبە گەنجینەیەكی بەنرخی مێژوویی‌و كەلتوورییە، تیشك ئەخاتە سەر ژیان‌و بەرهەمەكانی دەیان شاعیری كلاسیك‌و هاوچەرخ.\nد.كوردستان زۆر بەلێكۆڵینەوە‌و ساخكردنەوە‌و گۆڕینی رێنووسی ئەو پڕۆژەیەوە ماندوو بووە‌و لەو كەرەسە خاوە ئەو شاكارە بەنرخەی دروست كردووە. كە جێگەی ستایش‌و دەستخۆشییە.\nبنەماڵەی موكریانی بنەماڵەیەكی روناكبیرو خوێنەوار بوون، بەپێشەنگ‌و سەرقافڵەی ئەو كەسانە دادەنرێن لەكوردستانی باشور، كەبایەخیان بەچاپخانە‌و چاپەمەنی داوە‌و لەو بوارانە خزمەتێكی گەورەیان پێشكەش بەكایەی رۆشنبیریی كوردی كردووە.هەردوو برا حسێن حوزنی موكریانی‌و گیوی موكریانی دوو شۆڕەسواری ئەو مەیدانە بوون‌و بەپێشەنگی هێنانی چاپخانەبۆ كوردستان‌و شۆڕشی چاپەمەنی‌و رۆژنامەگەری دادەنرێن‌و شوێن پەنجەیان بەو بوارەوە دیارە.\nعەبدولڕەحمان كوڕی سەید عەبدوللەتیف كوڕی شێخ ئیسماعیلی غەزایی ناسراو بە(گیوی موكریانی)، لەساڵی 1903 لەشاری مەهاباد لەدایك بووە.\nلەتەمەنی 10ساڵیدا لەگەڵ حسێن حوزنی موكریانی برای چۆتە شام‌و لەوێ خوێندویەتی.\nلەساڵی 1915 حوزنی برای مەكینەیەكی چاپی ئەڵمانی دەكڕێ‌و لەشاری حەڵەب دایدەنێ، ئەویش بۆ ماوەی 10 ساڵ هاوكاری دەبێ لەبواری چاپەمەنیدا‌و چەندین كتێب‌و گۆڤار لەشام چاپ ئەكەن.\nلەساڵی 1925 هەردوكیان گەڕاونەتەوە كوردستان‌و چاپخانەكەیان بردۆتە رەواندز‌و لەوێ رۆژنامەی(زاری كرمانجی) و گۆڤاری ( روناكی)یان دەركردووە.\nلەناوەڕاستی سییەكانەوە چونەتە هەولێر و چاپخانەی هەولێریان دامەزراندووە. لەساڵی 1947 حسێن حوزنی موكریانی برای كۆچی دوایی ئەكات. ئیدی ئەركی بەرێوەبردنی چاپخانەكە ئەكەوێتە ئەستۆی گیوی موكریانی‌و ساڵی 1948 ناوی چاپخانەكەی بۆ چاپخانەی كوردستان گۆڕیوە.\nگیو لە ساڵی 1954 ەوە تا 1960 گۆڤاری (هەتاو)ی لەشاری هەولێر دەركردووە‌و 188 ژمارەی لێ بڵاو كردۆتەوە.\nگیو دیوانی شاعیرانی وەك ( مەلای جزیری، نالی، سالم، كوردی، حاجی قادری كۆیی،وەفایی،دڵدار،خانی،ئەدەب، سافی)و چەندانی تری لەچاپخانەكەی چاپكردووە.\nگیوی موكریانی خاوەنی چەندین فەرهەنگ‌و بەرهەمی بەنرخ‌و ناوازەیە لەوانە( فەرهەنگی رابەر، فەرهەنگی كۆلكە زێرینە، فەرهەنگی مەهاباد، فەرهەنگی نۆبەرە، فەرهەنگی كوردستان، گیونامە، كەشكۆڵی گیو )و چەندانی تر.گیو ئەندامی یەكێتیی نووسەرانی كورد‌و ئەندامی یاریدەدەری كۆڕی زانیاری كورد بووە.\nگیوی موكریانی تا ماڵئاوایی لەژیان بەوپەڕی دڵسۆزییەوە كارەكانی چاپ‌و چاپخانە‌و رۆژنامەگەری‌و نووسینی كردووە.\nئەم روناكبیرەی گەورەیەی كوردستان ، پاش خزمەتێكی زۆر بەكایەی كلتووری كوردی لەرۆژی 24ی تەمووزی 1977 لەنەخۆشخانەی موسڵ بەنەخۆشی دڵ كۆچی دوایی كرد‌و تەرمە پیرۆزەكەی برایەوە بۆ شاری هەولێر‌و لە گۆڕستانی ئیمام محەمەد بەخاك سپێردرا‌و چووە ریزی نەمرانی نیشتمانەوە.\nدرود بۆ رۆحی بێگەردی مامۆستا گیوی موكریانی ئەو پیاوەی لەمەهابادەوە بەدوای زانست‌و روناكبیری‌و مەكینەكانی چاپەمەنی وێڵ بوو و چەندین شاری كوردستان‌و وڵاتی دیكەی تەی كرد‌و دواجار لەرواندز‌و هەولێر گیرسایەوە‌و خەرمانێك بەرهەمی ناوازەی پێشكەش بەوڵاتەكەی كرد.


هەڕەشەی دەسبەسەر کردن لە ئەندامانی ئەنجمەنی ژیانەوەی مەهاباد دەکرێت - كۆمه‌ڵه‌ی مافی مرۆڤی کوردستان\nمانگی سووری ئێران لە مه‌هاباد هه‌ڕه‌شه‌ی ده‌ستبه‌سه‌ركردنی له به‌ڕێوبه‌رانی كه‌مپینێكی كۆكردنه‌وه‌ی هاوكاری بۆ لێقه‌وماوانی لافاوه‌كه‌ی چه‌ند ناوچه‌یه‌كی ئێران و رۆژهه‌ڵاتی كوردستان ده‌كات، ئه‌مه‌ش له پێناو راده‌ستكردنی ئه‌و هاوكاریه‌ی كۆیان كردۆته‌وه.\nئه‌نجومه‌نی “ژیانه‌وه‌ی سورشتی مه‌هاباد” له ژێر ناوی ” به ته‌نیا به‌جێیان نه‌هێشتین، به ته‌نیا جێیان ناهێڵین”كه‌مپینێكی كۆكردنه‌وه‌ی هاوكاری بۆ لێقه‌وماوانی لافاوه‌كه‌ی رۆژانی رابردووی چه‌ند ناوچه‌یه‌كی ئێران رێكخستووه و به‌پێی زانیاریه‌كان، رێكخراوی مانگی سووری ئه‌و شاره وەک تاپۆ کردنی یارمەتیە کان بەناو خۆی بۆ بەرژەوەندی حکومەت هه‌ڕه‌شه‌یان له به‌ڕێوبه‌رانی كه‌مپینه‌كه كردوه، كه هاوكاریه كۆكراوه‌كانیان راده‌ستی ئه‌وان بكه‌ن.\nئه‌وه‌ش خراوه‌ته‌ڕوو، كه دوای ره‌تكردنه‌وه‌ی ئه‌و داواكاریه له لایه‌ن به‌ڕێوبه‌رانی كه‌مپینه‌كه، به‌رپرسانی مانگی سوور هه‌ڕه‌شه‌ی ده‌ستبه‌سه‌ركردنیان لێكردوون، به‌ڵام سه‌رباری ئه‌و هه‌ڕه‌شانه ئه‌ندامانی ئه‌نجومه‌نی “ژیانه‌وه‌ی سورشتی مه‌هاباد” درێژه به كه‌مپینه‌كه‌یان بۆ كۆكردنه‌وه‌ی هاوكاری بۆ لێقه‌وماوانی لافاو ده‌ده‌ن.\nجێی باسه له رۆژانی رابردوودا له چه‌ند پارێزگایه‌كی ئێران و رۆژهه‌ڵاتی كوردستان به‌هۆی لافاوه‌وه جیا له زیانێكی زۆری گیانی، زیانێكی زۆری مادیش به‌ر هاوڵاتیانی ئه‌و ناوچانه كه‌وت و بۆ به‌هاناوه‌چوون و یارمه‌تی لێقه‌وماوانی ئه‌و رووداوه سروشتیه، ئه‌نجومه‌ن و رێكخراوه ناحكومیه‌كان چه‌ند كه‌مپێنێكی كۆكردنه‌وه‌ی هاوكاریان رێكخستووه.\n← بەردەوامی بێ ئاگابوون لە چارەنووسی مستەفا مستەفەوی\nبێ بەری کردنی بەندکراوێکی سیاسی کورد لە خزمەتگوزاری تەندروستی →


كۆنگرەی نەتەوەیی كوردستان و ستاندەر لەبارەی مەترسیەكانی شەڕی ناوخۆ راگەیەنراوێكی هاوبەش بڵاودەكەنەوە – Standard Kurd\nلەلایەن ستاندار Posted on تشرینی دووه‌م 25, 2020 تشرینی دووه‌م 25, 2020 752 جار بینراوە 0 سەرنج\nئەحمەد قەرەمووس هاوسەرۆكی كۆنگرەی نەتەوەیی كوردستان – كەنەكە بەهاورێیەتی وەفدێكی باڵا سەردانی ستاندەری كرد و لەگەل سكرتاریەتی دامەزراوەكە كۆبویەوە.\nلە دانیشتنەكە تاوتوێی دۆخی ئێستا هەر چوارپارچەی كوردستان كرا و تیشكخرایە سەر گرژیەكانی ئەم دواییەی نێوان پارتی و پەكەكە، هەردو لا جەختیان لەسەر چارەسەركردنی كێشەی لایەنەكان لە رێگای گفتوگۆ كردەوە.\nلە بەشێكی تری دانیشتنەكە هاوسەرۆكی كەنەكە ستایشی رۆڵی ستاندەری كرد و تاوتوێی كار و پرۆژەی هاوبەشی هەردوو لا كرا. لەلای خۆیەوە مەسعود عەبدولخالق رایگەیاند پشتیوانی هەموو هەوڵێك دەكەین بۆ یەكخستنی ناو ماڵی كورد و رێزگرتن لە تایبەتمەندی هەر پارچەیەكی كوردستان.\nراگەیەنراوی كۆتایی كۆبونەوەی كەنەكە و ستاندەر بخوێنەوە:\nبەرەنجامی دانیشتنی هاوبەشی سكرتاریەتی ستاندەر و كۆنگرەی نەتەوەیی كوردستان- كەنەكە كە لە بەرواری 24ی11ی2020 لە هەولێر، بە ئامادەبونی ژمارەیەك رۆشنبیر و نوسەر و چالاكی مەدەنی بەرێوەچوو.\nكۆبونەوە هەوڵی كۆنگرەی نەتەوەیی كوردستان بۆ نێوبژی و دوورخستنەوەی هەرێمی كوردستان لە شەڕی براكوژی بةرز نرخاند , كە لەلایەن میللەت و پەرلەمانەوە ( تەحریم و تەجریم) كراوە كردەوە. بەپێی ووردبونەوە بۆ دۆخی جیهان و رۆژهەڵاتی ناوەراست و هەرێم و دەروبەری، هەردوو لا پێمان وایە سەرچاوەی ئەو گرژیانە پیلاێكی دوژمنانی كوردە، پیلانەكان لە رووكەش دژی یەك لایەنە، بەڵام لە جەوهەردا دژی هەموو كوردە.\nبوونی شەری براكوژى ئەگەری زۆر نەرێنی بەدوادێت، تەواوی بزوتنەوەی رزگاری خوازی کودستان لێی زەرەرمەند دەبێت، هەرەشەیەكی راستەقینەشە لەسەر هەرێم، بۆیە بەدەنگی بەرز داوا دەكەین هیچ لایەنێك بە پیل ئەو پیلانە گەورەیەی دوژمنان نەچێت. داواش لەسەرجەم لایەنە سیاسیەكن دەكەین رەچاوی بارودۆخی سیاسی كوردستان لە هەر پارچەیەك بكرێت و هاوكار و پشتیوانی یەكتر بن و دەست نەخەنە كاروباری یەكتر, بەڵكو هاوكار و پشتیوان بن، ئەگەر كێشەیەكیش هاتە پێش بە دایەلۆگ و گفتوگۆ چارەسەری بكەن. ئەركی هەموو لایەكیشە شاخە بەرزەكانی كوردستان بپارێزن لەو پیلانەی كە دوژمنان دەیانەوێ تیرۆرشتان بهێننە شوێنی ئەو پارێزەرانەی كورد كە تا ئێستا ئەم ناوچانەیان پاراستوە.\nپێویستیشە بەهەموو لایەكمان كۆمەڵگەی نێودەولەتی لەو پیلانگێریە ئاگاداربكەینەوە كە هێنانی تیرۆرستان بۆ شاخە بەرزەكانی كوردستان . چەندە هەرەشەیە لەسەر هەر چوارپارچەی كوردستان، بەو ئەندازەیەش هەڕەشەیە لەسەر سەقامگیری جیهانی و كۆمەڵگەی نێودەوڵەتی.\nكۆنگرەی نەتەوەیی كوردستان- كەنەكە\nهەولێر – 25/11/2020\nبڵاوکراوەی پێشووستاندەر نهێنەكی مەترسیداری هەڵاتنی پارێزگاری كەركوك و گۆڕینی بەكەسێكی توركمان ئاشكرا دەكات\nبڵاوکراوەی نوێتروردەكاری یەكەم كۆبونەوەی ئەو لیژنەیەی بەغدا بۆ چارەسەری كێشەی بودجەی هەرێم پێكیهێناوە


ژیان | ڕۆژهەڵاتی ناوەڕاست | نەتەوە یەکگرتووەکان داوای 10 ملیار دۆلار کۆمەک دەکات بۆ سوریا\nنەتەوە یەکگرتووەکان داوای 10 ملیار دۆلار کۆمەک دەکات بۆ سوریا\n2021-03-30 | 228 جار خوێندراوەتەوە\nنەتەوە یەکگرتووەکان ئەمڕۆ بە نیازە لە کۆنگرەیەکدا هانی وڵاتانی کۆمەکبەخشیدا بەڵێن بدەن بە کۆکردنەوەی بڕی ١٠ ملیار دۆلار، بۆ هاوکاریکردنی ئەو هاوڵاتییە سورییانەی کە بەهۆی جەنگی ناوخۆیی ئەو وڵاتەوە ناچاربوون ماڵوحاڵی خۆیان جێبهێڵن و لە دۆخێکی زۆر نالەباری مرۆیدا ژیان بەسەر دەبەن.\nکۆنگرەکە بۆ پێنجەم ساڵە سازدەکرێت، بە مەبەستی پاراستنی ئاوارەکانی سوریا لە برسێتی و قات و قڕی.\nکۆنگرەیەکە لەلایەن رێکخراوی یەکێتی ئەوروپاو میوانداری دەکرێت و داوای ٤ ملیار و ٢٠٠ ملیۆن دۆلار بۆ ناوخۆیی سوریا و ٥ ملیار و ٨٠٠ ملیۆنیش بۆ ئەو ئاوارانەی کە لە وڵاتانی دراوسێی سوریا نیشتەجێکراون.\nبە گوێرەی لێدوانی نەتەوە یەکگرتووەکان ئاوارەکانی سوریا پێویستیان بە ٢٤ ملیۆن دۆلارە وەک هاوکاریی بنەرەتی، ئەوەش ٤ ملیۆن دۆلاری زیاترە لەچاو ساڵی ڕابردوودا، کە بە بەرزترین ژمارەی هاوکاری بنەڕەتی دادەنرێت، لە دوای بەرپابوونی قەیرانی ناوخۆیی سوریاوە کە لە ساڵی ٢٠١١وە درێژەی هەیە.\nمارک لوکوک هەماهەنگکاری کاروباری مرۆیی و کۆمەکی سەر بە نەتەوە یەکگرتووەکان لە بەیاننامەیەکدا ڕایگەیاند، پاشەکشەی دۆخی ئابوری و گوزەرانی ئاوارە سورییەکان و و کێشەی ئابوری و ڤایرۆسی کۆرۆنا، برسێتی و قات وقری و نەخۆشی زیاتر کردووە لە سوریادا.\nئاماژەی بەوەشکرد، هەرچەندە ئاستی جەنگ و رووبەڕووبوونەوەکان کەمتر بووەتەوە، بەڵام ئاشتی تەواوەتی لە سوریادا هێشتا بەدی نەهاتووە.\nدوێنێش سێرگی ڤیرشینین جێگری وەزیری دەرەوەی ڕوسیا ڕایگەیاند، نالەباری دۆخی مرۆیی لە سوریا، بە تایبەتی لەناوچانە زۆر نالەبارە، کە لە دەرەوەی کۆنترۆڵی دەسەڵاتی حکومەتی دیمەشقدایە.\nلە ماوەی ١٠ ساڵی ڕابردووی جەنگی ناوخۆیی سوریا، بە دەیان هەزار کەس کوژراو نو بێسەروشوێن بوون، جگە لە ئاوارەبوونی میلیۆنان هاوڵاتی سوری بۆ دەرەوە و ناوەوەی ئەو وڵاتە.\nجگە لەوەش ژێرخانی ئابوری وڵاتەکەش بە تەواوی وێران بووە، ئەوەی زیاتر قەیرانەکەی قورستر کردووە، لەدەستدانی بەهای لیرەی سورییە، کە ڕۆژ بە ڕۆژ بەهاکەی لەدەست دەدات، ئەوەش کێشەیەکی گەورەی بۆ هاوڵاتیانی ناوەوەی وڵاتەکە دروستکردووە.


ته‌نانه‌ت سه‌دام حسێن له گفتوگۆیه‌كی له‌گه‌ڵ ( جۆرج حبش ) سه‌باره‌ت به مام جه‌لال وتبووی : "جه‌لال دار خورما له سه‌ری بڕوێ جارێكی تر ناتوانێت حه‌وت كه‌س بنێرێته شاخ رژێمی به‌عس هه‌وڵی ده‌دا به ناوی ددان نان به مافی نه‌ته‌وایه‌تی دیموكراتی گه‌لی كورده‌وه ، له ڕێگه‌ی شێواندنی مافه‌كانیه‌وه ، دامه‌زراندنی داموده‌زگای ساخته‌ی وه‌كو : ئۆتۆنۆمی ، ڕێكخراوه‌كانی قوتابیان ، ئافره‌تان ، نه‌قابه‌و ڕۆژنامه‌و گۆڤاره‌وه گه‌لی كورد له مافه دیموكراتی و نه‌ته‌وایه‌تیه‌كانی بێ به‌ش بكات . هه‌ر پاش هه‌ره‌س پارتی بڕیاری هه‌ڵوه‌شادنه‌وه‌ی هه‌موو داموده‌زگا حزبی و سه‌ربازی و ئیدارییه‌كانی شۆڕشی دابوو ، ته‌نانه‌ت حه‌لكردنی ( پدك) یش كه نزیكه‌ی (30) ساڵ له ته‌مه‌نی تێپه‌ڕاندبوو .\n" .گێڕانه‌ی ووڵات به‌ره‌وهه‌ڵچوون و ته‌قینه‌وه ده‌ڕۆیشت ، دابین كردنی ئه‌م بارو دۆخه‌و له باوه‌ش گرتنی هه‌وڵ و تێكۆشانی هه‌موو هێزو ( تیار )ه شۆڕشگێڕه‌كانی ئه‌ویست.\n44 ساڵ له‌مه‌وبه‌ر، چرایه‌ك داگیرسا به تاقی ته‌نێ، له‌دایكبوونی یه‌كێتیی نیشتمانیی كوردستان له‌و كات و ساته هه‌ستیاره‌دا بۆ گه‌لی كورد له هه‌رچوارپارچه‌ی كوردستاندا پێویستیه‌كی له راده‌به‌ده‌ربوو، له دوای نسكۆ هێنانی شۆڕشی مه‌زنه‌كه‌ی ساڵی ١٩٧٥ی ئه‌یلول به رابه‌رایه‌تی سه‌ركرده (مسته‌فا بارزانی)، ده‌توانین بڵێین ساڵی ١٩٧٥ وه‌چه‌رخانێكی مێژوویی گرنگ بوو له شۆڕشی رزگاری خوازی گه‌لی كورد، بۆ به‌ده‌ستهێنانی مافه ره‌واكانی كوردان، ساڵێك به‌سه‌ر كاره‌ساته دڵ ته‌زێنه‌كه‌ی شۆڕشی ئه‌یلولدا، یه‌كێتیی نیشتمانیی كوردستان توانی دووباره به هۆی چه‌ندین تێكۆشه‌ری گه‌نج و رۆشه‌نبیر و كۆمه‌ڵانی خۆراگری قاره‌مانی كورد جارێكی تر داوای مافه نه‌دراوه‌كانی گه‌لی كورد بكات به‌جاڕدانی شۆڕشێكی سه‌رده‌میانه‌و به شێوازێكی جیاوازترو باشتر له‌جاران، شتێكی حاشا هه‌ڵنه‌گره دروستبوون و له‌دایكبوونی یه‌كێتیی نیشتمانیی كوردستان له‌و كات و ساته‌ی ئه‌وسادا زۆر پێویست بوو له دوباره بوونه‌وه‌و سه‌رهه‌ڵدانه‌وه‌ی شۆڕشی نوێێ ڕزگاری خوازی گه‌لی كورد ، یه‌كێتیی نیشتمانیی كوردستان كاتێك له دایك بوو ، كه زۆربه‌ی زۆری خه‌ڵك و لایه‌نه سیاسیه‌كانی كوردستان بێ ئومێد بوون له دوباره هه‌ڵگیرسانه‌وه‌ی شۆڕشی ڕزگاری خوازی گه‌لی كورد\n" دامه‌زراندنی ( ی.ن.ك ) وه‌ڵامدانه‌وه‌ی بڕیاری وازهێنان له شۆڕشی كورده . بۆیه داوا له هه‌موو خه‌باتگێڕانی گه‌له‌كه‌مان ده‌كه‌ین كه پشتیوانی له‌م ڕێكخراوه نوێیه بكه‌ن و درێژه به خه‌باتیان بده‌ن له پێناوی به‌دیهێنانی ئامانجه‌كانی بزوتنه‌وه‌ی ڕزگاریخوازی نه‌ته‌وه‌ی كورددا" .دوای ئه‌م ده‌سكاری كردنه ، له 1 / 6 / 1975 دا به‌یانه‌كه له ئه‌وروپا بڵاوكرایه‌وه‌و دواتر هه‌ر ئه‌و مێژووه‌ش بوو به رۆژی راگه‌یاندنی ره‌سمی ( ی.ن.ك ) ئه‌م به‌یانه له گه‌لێ وڵاتی دنیادا به زمانی جیاواز چاپ و بڵاوكرایه‌وه . به عربی ، ئینگلیزی ، ئه‌ڵمانی ، فارسی ، و به‌یاننامه‌كه له‌لایه‌ن كه‌مال بورقایه‌وه كرایه توركی كه ئه‌و ده‌مه له توركیا مانگنامه‌یه‌كی به نێوی ( ئویز گویرلك یولو ) ده‌ر ده‌كرد. له هه‌مان كاتدا له كۆبونه‌وه‌كه‌ی به‌رلین دا دوو بیرو بۆچونی جیاواز سه‌باره‌ت به پێكهێنانی ئه‌و ڕێكخراوه هه‌بوو، كه ئایا ئه‌م ڕێكخراوه ڕێكخراوێكی چه‌كدار به ئایدۆلۆجی بێ ، یان ڕێكخراوێكی پێشكه‌وتنخواز و نیشتمانی به‌ر فراوان بێ .\nسه‌باره‌ت به‌مه ( د. فواد معسوم ) ده‌ڵێت : " حزب ئایدۆلۆژی خۆی هه‌یه . واته ئه‌گه‌ر بیرمان له‌وه كردبایه‌وه كه ناوی حزبی لێ بنرێ ، ده‌بوو به نوێنه‌ری چینێك ، له‌به‌ر ئه‌وه‌ی ئه‌و هێزو كه‌سایه‌تیه سیاسیانه‌ی دوای هه‌ره‌سهێنانی شۆڕشی ئه‌یلول له چوارچێوه‌ی حزبی سیاسیدا نه‌بوون . بۆیه نه‌ده‌كرا ناوی به‌ره‌ی لێ بنرێ . هه‌ر له‌به‌ر ئه‌وه ( ی.ن.ك ) وه‌ك ڕێكخراوێكی نیمچه به‌ره‌یی له‌دایك بوو ، كه خواستی تێكۆشانی ئه‌و قۆناغه بوو . له ناو ئه‌و نیمچه به‌ره‌یه‌دا ، چه‌ند ته‌یارێك هه‌بوون كه بیرو بۆچونی حزبی جیاوازیان هه‌بوو . به‌ڵام له‌سه‌ر به‌رنامه‌ی گشتی ( ی.ن.ك ) یه‌كبوون . كه ئه‌وه‌ش ڕه‌نگدانه‌وه‌ی ئه‌و كاته‌ی پێكهاته‌ی سیاسی كوردستان بوو\nشاسوار جه‌لال ( ئارام ) یش له‌م باره‌یه‌وه پێی وا بوو كه : " (ی.ن.ك ) حزب نیه‌و جێی حزبی پێشڕه‌وی پرۆلیتاریا ناگرێته‌وه. چه‌ند ته‌یارو گروپێكی تێدایه ، یه‌كگرتنه‌وه‌شیان له چوارچێوه‌ی (ی.ن.ك ) دا به‌ره‌ی نیشتمانی ته‌واوی پێك نه‌هێناوه ، به‌ڵكو شێوه به‌ره‌یه‌كه كه له‌گه‌ڵ واقیعی حزبی و سیاسی كوردستان دا ده‌گونجێت ، بێگومان ئه‌م واقیعه‌ش له گۆڕان دایه و شتێكی بڕاوه نیه و به‌ستراوه به گه‌شه‌كردنی ئه‌و ته‌یار و گروپانه‌وه " .\nیه‌كه‌م به‌یانی دامه‌زراندنی یه‌كێتیی نیشتمانی كوردستان هه‌ره‌سی 1975 ی كرده خاڵێكی وه‌رچه‌رخان له خه‌باتی گه‌لی كورددا : " ئێمه به‌سه‌ربه‌رزی یه‌وه سوربوونی تێكۆشه‌رانی گه‌له‌كه‌مان ڕاده‌گه‌یه‌نین له‌سه‌ر به‌رده‌وامی خه‌باتی شۆڕشگێڕانه له ڕیزی جه‌ماوه‌ری گه‌له‌كه‌مان ، له چوارچێوه‌ی یه‌كێتی نیشتمانیی كوردستاندا ، كه له‌سه‌ر ڕێبازی جه‌ماوه‌ری ده‌ڕوات "\nسه‌باره‌ت به‌مه له یه‌كه‌م به‌یاننامه‌دا هاتووه : " ( ی.ن.ك ) هه‌وڵ ده‌دات هێزه نیشتمانی و دیموكراته‌كانی شۆڕشی كورد ، به شێوه‌ی یه‌كێتی نیشتمانیی دیموكرات ڕێكبخات كه تیایدا ڕه‌وته پێشكه‌وتوخوازه‌كان و یه‌كێتی خه‌بات گێڕانه‌یان بتوانن به‌یه‌كه‌وه بژین له ژێر سه‌ركردایه‌تی پێشڕه‌وی شۆڕشگێڕانه‌ی كوردستانیدا " .\nجموجۆڵ و چالاكیه‌كانی مام جه‌لال سه‌رنجی موخابه‌راتی عێراقیان راكێشابوو ، له‌به‌ر ئه‌وه موخابه‌رات كه‌وتبوه هه‌ڵپه‌ی كۆكردنه‌وه‌ی زانیاری له‌سه‌ر مام جه‌لال و جموجۆڵه‌كانی ، نۆكه‌ره‌كانی هان دابوو زوو به زوو راپۆرتی له مه‌ڕ چالاكیه‌كانی ب بنووسن . و مخابراتی عێراق مه‌ترسی له‌و هه‌وڵانه‌ی مام جه‌لال هه‌بوو له‌مه‌ڕ ده‌ستپێكردنه‌وه‌ی خه‌باتی چه‌كداری . یه‌كێ له‌و ڕاپۆرتانه‌ی موخابه‌رات كه له‌و ماوه‌یه‌دا بۆ سه‌ركردایه‌تی به‌عسی به‌رزكردبووه‌وه ، كه ئه‌مڕۆ به به‌ڵگه نامه‌یه‌كی گرنگ ده‌ژمێردرێت ، ڕاپۆرتێكی تێروته‌سه‌لی هه‌شت لاپه‌ڕه‌ییه كه زۆر به ووردی هه‌لومه‌رجی چه‌ند مانگێكی پاش هه‌ره س ده‌گێڕێته‌وه . له ڕاپۆرته‌كه‌دا هاتووه : " له كۆبوونه‌وه‌ی ڕۆژی 20 / 8 / 1975 دا له له‌نده‌ن كه مام جه‌لال به خوێندكاره كورده‌كانی كردبوو ، سه‌باره‌ت به رابردوو باسی ئه‌و ناته‌باییه‌ی كرد كه له بزوتنه‌وه‌ی كورددا رووی داوه‌و له ڕه‌وتی باسه‌كه‌یدا چه‌ند جاێك پێی له‌سه‌ر ئه‌وه داگرت كه هۆی ئه‌و نا ته‌باییه‌ی بۆ ئه‌و ئاڕاسته‌یه ده‌گه‌ڕێته‌وه كه له ئاستی لێپرسراوه‌تیدا نه‌بوون وتــی " ده‌بێت ڕابردومان بیر بچێته‌وه و رق و كینه له یادی خۆمان به‌رینه‌وه، چونكه مه‌سه‌له‌ی جه‌لال و مه‌لا و هیچ كه‌سێكی تر نیه به‌ڵكو مه‌سه‌له‌كه مه‌سه‌له‌یه‌كی چاره‌نووس سازه‌و ئه‌مڕۆ گه‌لی كورد به قۆناغیكی هه‌ره ترسناكدا\n" بارزانی له‌وه دڵنیات ئه‌كات كه نه‌ك هه‌ر دژی نابێت ، به‌ڵكو وه‌ك سه‌ركرده‌یه‌كی بزوتنه‌وه‌ی كوردایه‌تی سه‌یری ده‌كات و پشتیوانیش له هه‌ر هه‌نگاوێك ده‌كات كه ئه‌و بینێ\nله‌به‌هاری ساڵی 1987 دا به‌پێی به‌رنامه‌یه‌كی تۆكمه هێزی پێشمه‌رگه‌ی یه‌كێتیی نیشتمانیی كوردستان ته‌واوی ئه‌و شوێنانه‌ی له‌ماوه‌ی چه‌ند ده‌قیقه‌یه‌كدا


وردەکارییەکانیی نوێترین پرۆژەی کەیوان کەریمی لە بازاڕی ئۆنلاینی فێستیڤاڵی فیلمی کانی 2020 – CHRA.TV\nسەرەتا / چاند و هونەر / سینەما و تیڤی / وردەکارییەکانیی نوێترین پرۆژەی کەیوان کەریمی لە بازاڕی ئۆنلاینی فێستیڤاڵی فیلمی کانی 2020\nMansour Jahani 29/06/2020\tسینەما و تیڤی, چاند و هونەر\nمەنسوور جیهانی ـ وردەکارییەکانیی بەرنامەی نوێترین پرۆژەی سینەماکاری کورد “کەیوان کەریمی” لە لایەن “ئەنستیتۆی فەڕەنسا” لە بازاڕی ئۆنلاینی حەفتا و سێیەمین خولی فێستیڤاڵی نێونەتەوەیی فیلمی کانی 2020 کە ئەمساڵ بە شێوەی ئۆنلاین بەڕێوەدەچێت، ڕاگەیاندرا.\nبازاڕی ئۆنلاینی حەفتا و سێیەمین خولی فێستیڤاڵی نێونەتەوەیی فیلمی کان بە ناونیشانی سەرەکی Marché du Film لە ڕۆژانی 22 تا 26ی جوونی 2020 لە ئێستادا بەڕێوەدەچێت و سینەماکاری سەربەخۆی کورد “کەیوان کەریمی” بە نوێترین و دووهەمین پرۆژەی سینەمایی خۆی بە ناویی “ئایا ئێوە شتێک سەبارەت بە هیوا دەزانن؟” Do you know anything about Omid? کە وەکوو 10 باشترین پرۆژەی بەرچاویی دنیا لە بەشی La Fabrique du Cinema لە حەفتاوسێیەمین خولی فێستیڤاڵی نێونەتەوەیی فیلمی کان لە ساڵی 2020 هەڵبژێردرابوو، لەم ڕووداوە گرینگە سینەماییەدا بەشدارە، وردەکارییەکانی بەرنامەی “دە پڕۆژە لە سینەمای جیهان بۆ داهاتووی سینەما” لە پاڤیۆنی “ئەنستیتۆی فەڕەنسا” لە بازاڕی ئۆنلاینی فێستیڤاڵی نێونەتەوەیی فیلمی کان بە ئامادەبوونی ئەم دەرهێنەرانە و بە ڕێنوێنی “ڕەشید بووشارب” Rachid Bouchareb دەرهێنەر، ئەکتەر و بەرهەمهێنەری ناوداریی ئەلجەزایری و دانیشتووی وڵاتی فەڕەنسا ڕاگەیاندرا.\nدوای دوو مانگ، بەڕێوەچوونی کۆبوونەوەی ڕێکووپێکی ڕۆژانە، لە نێوان “ئەنستیتۆی فەڕەنسا” و هەڵبژێردراوانی 10 پڕۆژە لە بەشی La Fabrique du Cinema بڕیاروابوو کە لە پێنج ڕۆژی بەڕێوەچوونی بازاڕی ئۆنلاینی فێستیڤاڵی نێونەتەوەیی فیلمی کان، دەرئەنجامی کارەکانیان بخەنەڕوو. لە دوو مانگ ڕابردوودا ئەم 10 دەرهێنەرە بە ڕێنوێنی و ڕێبەرایەتی “ڕەشید بووشارب” سەرقاڵی کارکردن لەسەر سیناریۆ و ئامادەکردنی فایلی فیلمەکانیان بوون تاکوو لە ئیستانداڕدی جیهانیدا و بە پێشکەش کردن بە بازاڕی سینەمای دنیا ئامادەی بکەن.\nلە ماوەی ئەم دوو مانگەدا، بەشداربووان لەم خولەدا، لە دوو نۆبەی دوو کاتژمێریدا ڕۆژانە کۆبوونەوەیان لەگەڵ بڵاوکەرەوانی فیلم، بەرهەمهێنەران و پسپۆڕانی پیشەگەڕی سینەما لەوانە: “ستێفانۆ تیالدی” Stefano Tealdi بەرهەمهێنەری سینەما بۆ ئامادەکردنی پیچینگی ڤیدیۆکان، کۆبوونەوە لەگەڵ بەرپرسانی سەرەکی بەشە جۆراوجۆرەکانی فێستیڤاڵی نێونەتەوەیی فیلمی “کان”ی فەڕەنسا، فێستیڤاڵی نێونەتەوەیی فیلمی “بەڕڵیناڵە”ی ئەڵمانیا، ڕێکخراوەی سینەمایی فەڕەنسا CNC، فێستیڤاڵی نێونەتەوەیی فیلمی “ساندەنس”ی ئەمەریکا، فێستیڤاڵی نێونەتەوەیی فیلمی “تۆڕێنتۆ”ی کەنەدا و هەروەها لە بواریی فانددا کۆبوونەوەیان لەگەڵ ئەنستیتۆی فیلمی “دۆحە”ی قەتەر، Bertha Film Fund، World Cinema Fund و … سازکرد.\nنوێترین پرۆژەی سینەمایی “کەیوان کەریمی” بە ناوی “ئایا ئێوە شتێک سەبارەت بە هیوا دەزانن؟” لە ماوەی ئەم دوو مانگی ڕابردوودا، بە شێوەی پیشەیی ڕێکخراو و سیناریۆکەی ئامادەبووە. هەروەها ئەو بەڵگانەی کە بۆ فاندی جیهانی پێویستە، بە لەبەرچاوگرتنی ئیستانداڕدەکانی دنیا، بە پێی بیڕووڕای دەرهێنەرانی ناودار و هەروەها ڕێخراوە سینەماییە گرنگ و پیشەییەکان ئامادەکراوە و ئێستا لە قۆناغێکدایە کە بۆ یەکەمین جار، “ئەنستیتۆی فەڕەنسا” لە بازاڕیی ئۆنلاینی حەفتا و سێیەمین خولی فێستیڤاڵی نێونەتەوەیی فیلمی کانی فەڕەنسا ئەم بەرهەمە سینەمایی دەناسێنێت، دەیفرۆشێت و لە بازاڕیی سینەماییدا دەیخاتەڕوو.\nهەروەها “کەیوان کەریمی” ڕۆژی چوارشەمە 24ی جوونی 2020 لە کۆبوونەوەیەکی تایبەتدا بە ئامادەبوونی 15 بەرهەمهێنەری پیشەیی سینەمای جیهان، نوێترین پڕۆژەی سینەمایی خۆی پێناساندن.\nبەشی La Fabrique du Cinema گرنگترین بەرنامەی “ئەنستیتۆی فەڕەنسا” لە بازاڕی ئۆنلاینی فێستیڤاڵی نێونەتەوەیی فیلمی کان دێتەئەژما، بە شێوەیەک کە ئەم بەشە، لە ڕۆژی دووشەمە 22ی جوونی 2020 بە بەڕێوەچوونی مەستێرکلاسی “ڕەشید بووشارب” دەستی بە کارەکانی خۆی کرد.\nلە ڕۆژی سێشەمە 23ی جوونی 2020 ڕۆژی دووهەمی ئەم بەرنامەیە، دەرهێنەرانی بەشداربوو، پڕۆژەکانی خۆیان بە 720 بەرهەمهێنەری پیشەیی سینەمای جیهان کە تیایدا بەشدارییان کردبوو، ناساند. لەم بەرنامەیەدا هەر دەرهێنەرێک 10 خولەک کاتی هەبوو تاکوو سەبارەت بە پڕۆژەکەی خۆی لە بەشەکانی دەرهێنان، سیناریۆ، قۆناغی بەرهەمهێنان و … قسە بکات و لە کۆتاییشدا کۆبوونەوەی پرسیار و وڵام لە نێوانیاندا بەڕێوەچوو.\n“کەیوان کەریمی” ناویی هەندێک لە ستافی سەرەکی پڕۆژەی “ئایا ئێوە شتێک سەبارەت بە هیوا دەزانن؟” بە بەرهەمهێنەرانی پیشەیی سینەمای جیهان ڕاگەیاندووە، کە ناوی “ئەمین جەعفەری” بەڕێوەبەریی وێنەگرتن، “ئەمیر ئەسکەندەری” بەرپرسی بەرهەم، “مەنسوور جیهانی” بەڕێوەبەریی ڕاگەیاندنی گشتیی و هەروەها خاتوو “کیانا تەجەمول” لە ڕۆڵی “سارا”دا، ئەکتەری پیشەیی سینەمایی ئێران و ئەکتەری فیلمی سینەمایی “هەژدیها دێتە ناوەوە” لە دەرهێنانی “مانی حەقیقی” لەم پڕۆژەی “کەیوان کەریمی” مسۆگڕ بووە.\nدەرهێنەرانی بەرنامەی “دە پڕۆژە لە سینەمای جیهان بۆ داهاتووی سینەما” لە ماوەی دوو مانگی ڕابردوودا و هەر کامێکیان لە وڵات و لە ماڵی خۆیان لە بەرنامەی جیهانێکی یەکگرتوودا، بە شێوەی ئۆنلاین بۆ بەرپرسانی سەرەکی بەشە جۆراوجۆرەکانی فێستیڤاڵی نێونەتەوەیی فیلمی کانی فەڕەنسا کۆبوونەوەیان هەبوو و پڕۆژەکانی خۆیان بۆ بەرپرسانی باڵای ئەم ڕووداوە گرنگەی سینەمای جیهان و هەروەها بەرپرسی “ئەنستیتۆی فەڕەنسا” خستەڕوو و ناساندیان. چونکە ئەوانیش دەبێت لە ڕەوتی بەرهەمهێنانی ئەم پڕۆژانە ئاگاداربن، چونکە ساڵی داهاتوو، چاوەڕوانی بەشداریی ئەم بەرهەمانە لە فێستیڤاڵی نێونەتەوەیی فیلمی کانن.\nبەڕێوەبەرایەتی ڕاگەیاندنی گشتیی پڕۆژەی سینەمایی “ئایا ئێوە شتێک سەبارەت بە هیوا دەزانن؟”.


سەرەتا › خەندان › زانیاری دەگوازێتەوە بۆ هێزە کوردیەکانی سوریا رۆژنامەیەکی تورکی: ئەمریکا چاودێری چالاکیەکانی تورکیا دەکات\n(هەواڵ كوردستان)- خەندان-رۆژنامەیەکی تورکی ئاماژە بەوەدەکات، ئەمریکا، چاودێری جموجۆڵەکانی سوپای تورکیا دەکات لە سوریا ، دەشڵێت" زانیاریەکان دەگوازێتەوە بۆ هێزە کوردیەکان".\nلە رێگەی فرۆکە بێ فرۆکەوانەکانیەوە، چاودێریی وبەدواداچونی ورد بۆ چالاکیە سەربازیەکەی ئەمدواییەی سوپای تورکیا دەکات\nبەگوێرەی ئارتی گەرچەک-ی تورکی، سوپای ئەمریکا لە رێگەی فرۆکە بێ فرۆکەوانەکانیەوە، چاودێریی وبەدواداچونی ورد بۆ چالاکیە سەربازیەکەی ئەمدواییەی سوپای تورکیا دەکات و زانیاری لەسەر جموجۆڵەکانی ئارتەشی تورکیا لە سوریا دەدات بە یەپەگە و هێزەکانی سوریای دیموکرات.\nچاودێری جموجۆڵەکانی سوپای تورکیا دەکەن لە سنورەکانی سوریا و رۆژئاڤا\nرۆژنامەکە نوسیویەتی" هەمو وڵاتانی ناوچەکە، بەتایبەت ویلایەتە یوکگرتوەکانی ئەمریکا چاودێری جموجۆڵەکانی سوپای تورکیا دەکەن لە سنورەکانی سوریا و رۆژئاڤا".\nسوپای تورکیا لەشکرکێشیەکی گەورەی بۆ سەر سنورەکانی سوریا و رۆژئاڤا دەستپێکردوە\nلە کۆتایی هەفتەی رابردودا، سوپای تورکیا لەشکرکێشیەکی گەورەی بۆ سەر سنورەکانی سوریا و رۆژئاڤا دەستپێکردوە، و هێزەکانی پاراستنی گەل(یەپەگە) هۆشداری ئەوە دەدەن کە تورکیا بە نیازی هێرشی لە نەکاوە بۆ سەریان.\nنیگەرانیەکانی خۆمان لەو بارەیەوە بە جێفری رادەگەیەنین\nسەرکردەیەکی باڵای سەربازیی یەپەگە بە رۆژنامەکەی راگەیاندوە، لە چەند رۆژی رابردودا جەیمز جێفری، نێردەی ئەمریکا بۆ شەری سوریا و نێردەی تایبەتی هاوپەیمانان لە شەری دژی داعش سەردانی رۆژئاڤا دەکات، وتوشیەتی" نیگەرانیەکانی خۆمان لەو بارەیەوە بە جێفری رادەگەیەنین".


لە شاری بانە پەردە لە سەرپیکەری باغەوانی زاکرۆس لابرا | JINGEWAN ژینگەوان\nHome ژینگه ئاژه‌ڵ و گیانله‌به‌ران لە شاری بانە پەردە لە سەرپیکەری باغەوانی زاکرۆس لابرا\nلە شاری بانە پەردە لە سەرپیکەری باغەوانی زاکرۆس لابرا\nبەپێی هەوالی گەیشتوو بە ماڵپەری ژینگەوان، بە بشداری زۆربەی ئەنجۆمەنە ژینگەپارێریەکانی ڕۆژهەڵاتی کوردستان بە بەرێوبەری ئەنجۆمەنی “پاژین”ی شاری بانە پەردە لە سەر پیکەری باغەوانی زاکرۆس”سمۆرە” لابرا.\nڕۆژی یەکشەممە ١١ رەزبەری ١٣٩٥ هەتاوی لە شاری بانە بە بشداری کۆمەڵێکی بەرچاو لە خەڵکی ژینگەپارێزی شاری بانە بەتایبەی ئەندامانی ئەنجۆمەنی ژینگەپارێزی پاژین هەروەها زۆربەی هەرە زۆری ئەنجۆمەنە ژینگەپارێزیەکانی خۆرهەڵاتی کوردستان هەروەها سەرۆکی ناوندیی ژینگە، لە پارکی ژینگەیی شاری بانە پەردە لە سەر پیکەری “سمۆرە” لابرا.\nلەم رێورەسمە کە لە کاتژمێر٣،٤٥ خۆلەکی دوانیوەرۆ دەستی پێ کرد، دوایی ئەوەی کە لەلایەن سەرۆکی ژینگەیی شاری بانەوە چەند وتەیەک باس کرا، لە لایەن بەرێوبەرانی ئەنجۆمەنی ژینگەپارێزی پاژین وێرایی بەخێر هاتنی بەشداران چەند وتەیەک لە لایەن کاک حامێد ئەسرایی، کاک فواد ساوان پێشکەشی بەشداران کرا، رێزدار ئەسرایی لە وتەکانیدا باسی لە ڕۆڵ و گرنگی سمۆرە کرد، سمۆرەی بە باغەوانی زاکرۆس ناو برد.\nلە درێژەی ئەم رێورەسمەدا چەندین وتار لەلایەن ئەنجۆمەنە ژینگەپارێزیەکانەوە کە لەم رێورەسمەدا بشدار بوو خوێندرانەوە، لە درێژەدا چەند وتەیەک لەلایەن کاک ناجی کانی سانانی نۆێنەری ئەنجۆمەنی سەوزی چیایی مەریوان پێشکەش کرا.\nئەنجۆمەنی سەوزی چیا لە مەریوان، گرووپی ژینگەپارێزی زایەڵە لە شاری مەهاباد، گرووپی ژینگەپارێزی وەڵات لە شاری بۆکان، رێکخراوی ژینگەپارێزی شاری سەقز، ئەنجۆمەنی ژینگەپارێزی وەحدەت لە شاری سنە… هەروەها کۆمەڵکی بەرچاو لە چالاکانی ژینگەپارێزی لە شارەکانی کوردستانەوە بەشداری ئەم رێورەسمەیان کردە بوو.\nلە کۆتاییدا شانۆیەک، چەند سروود کە لەلایەن ئەندامانی ئەنجۆمەنی پاژین ئامادە کرا بوو پێشکەش بەبشداران کرا\nPrevious articleموضع گیری انجمن سبز چیا در مورد انتقال 17 راس قوچ و میش ارمنی از بیجار بە یزد.\nNext articleرێورەسمی پەردە لابردن لە سەر پیکەری باغەوانی زاکرۆس لە شاری بانە_وێنە


بەپێی ئامارەکانی فەرمانگەی تەندروستیی کەرکووک لە ماوەی ئەمساڵدا، چوار منداڵی بێ کەسوکار لە کەرکووک هەڵگیراونەتەوە و تا ئێستایش شوێنێک بۆ داڵدەدانی ئەو منداڵە بێ کەسانە لە کەرکووکدا نییە.\nOzhin Jola | 16.10.2020\nبەپێی ئامارەکانی فەرمانگەی تەندروستیی کەرکووک لە ماوەی ئەمساڵدا، چوار منداڵی بێ کەسوکار لە کەرکووک هەڵگیراونەتەوە و تا ئێستایش شوێنێک بۆ داڵدەدانی ئەو منداڵە بێ کەسوکارانە لە کەرکووکدا نییە.\nسێ مانگ لەمەوبەر منداڵێکی تازە لەدایکبوو لەنێو کارتۆنێکدا لەسەر پردی بازاڕی شەقامی ئەتڵەسی شاری کەرکووک لەلایەن کاسبکارێکەوە هەڵدەگیرێتەوە، پاشان ھەواڵ دەدات بە بنکەی پۆلیسی قۆریە و لەلایەن دادگا و پۆلیسەوە، رەوانەی نەخۆشخانەی منداڵانی کەرکووک دەکرێت.\nدوای گەیاندنی بەنەخۆشخانە پشکنین بۆ منداڵە تازە لەدایکبووەکە دەکرێت و لە بەشی منداڵانی ناکام لە نەخۆشخانەی منداڵان دادەنرێت، لەو کاتەوە کارمەندانی نەخۆشخانەکە و پزیشکەکان گرنگی پێ دەدەن و وەک منداڵی خۆیان بەخێوی دەکەن و ناویشی دەنێن "ئەیوب".\nبەڕێوبەری نەخۆشخانەی منداڵانی کەرکووک، دکتۆر شاھین کامل لە لێدوانێکی بۆ ئاژانسی ئانادۆڵو گوتی: "بەر لەسێ مانگ پۆلیسی کەرکووک منداڵێکی تازە لەدایکبوویان بۆ نەخۆشخانەکەمان ھێنا کە کەسوکاری نادیارن، تا ئێستا "ئەیوب" لەلای خۆمانە و لەلایەن کارمەندەکانمەوە گرنگی پێدەدرێت و ھیچ کەسیش نەھاتووە بۆ سۆراخکردنی و ناشزانین دایک و باوکی کێن".\nشاھین کامل گوتیشی: "ھەوڵدەدەین لەگەڵ لایەنە پەیوەندیدارەکان گفتوگۆ بکەین بۆ ئەوەی چارەنووسی ئەو منداڵە یەکلایی بکەنەوە".\nکارمەندێکی تەندروستیی بەشی منداڵانی ناکام لە نەخۆشخانەی منداڵانی کەرکووک کە زۆرترین گرنگی بە "ئەیوب" دەدات بۆ ئاژانسی ئانادۆڵو گوتی: "من ھەر وەک منداڵێکی خۆم گرنگی پێ دەدەم و لە دوای تەواوبوونی دەوامیشمەوە پەیوەندی بە ھاوڕێکانم دەکەم و ھەواڵی "ئەیوب" دەپرسم و خەمی ئەومە".\nهەڵگرتنەوەی منداڵانی بێ کەسوکار کە بەپێی ئامارەکانی فەرمانگەی تەندروستی کەرکووک وەک دیاردەیەک دەردەکەوێت لە ماوەی رابردوودا، زیاتر بووە و تەنها لە ماوەی ئەمساڵدا، چوار منداڵی بێ کەسوکار لە کەرکووک هەڵگیراونەتەوە.\nهۆکاری زیادبوونی ئەو دیاردەیە بە رای توێژەرێکی دەروونی دەگەڕێتەوە بۆ دۆخی ئەمنی کەرکووک و قەیرانی دارایی.\nلەوبارەیەوە توێژەری دەروونی، چینەر سیروان بۆ ئاژانسی ئانادۆڵو گوتی: "ھاتنی ژمارەیەکی زۆری ئاوارە بۆ شارەکە، زیادبوونی حاڵەتەکانی دروستکردنی منداڵ لە دەرەوەی خێزان و قەرەباڵغبوونی ژمارەی خێزانەکان لە کەرکووک ھۆکارێکە بۆ زیادبوونی ئەو حاڵەتانە ئەمە جگە لە ھۆکاری خراپی بواری ئەمنی و ئاسایش و خراپبوونی دۆخی ماددی و بژێوی ژیانی خەڵک کاریگەری دەکاتە سەر دۆخی دەروونی خەڵک و وا دەکەن بەخێوکردنی منداڵ لەم دۆخەدا قورس بێت و دیاردەی فڕێدانی منداڵیش زیاتربێت".\nبەپێی یاسا، خانەی سەرپەرشتیارانی کەرکووک ناتوانن "ئەیوب" لەخۆبگرن، چونکە منداڵانی خوار پێنج ساڵان وەرناگرن و ئەوەیش وا دەکات ئەو منداڵە بێ کەسوکارانەی لە کەرکووک بێسەرپەرشتن ببرێنە نەخۆشخانەی منداڵانی کەرکووک.\nبەپێی ئامارەکانی فەرمانگەی تەندروستیی کەرکووک لە ماوەی نۆ مانگی ئەمساڵدا، چوار منداڵی بێ کەسوکار لە کەرکووک هەڵگیراونەتەوە کە سێیانیان منداڵی تازە لەدایکبوو بوون، بەھۆی نەبوونی شوێنیکیش بۆ ئەو منداڵانە لە نەخۆشخانەی منداڵانی کەرکووک دەھێڵڕێنەوە تا ئەو کاتەی دادگا بڕیار دەدات بیدات بە خێزانێکی کەرکووک.\nمنداڵی هەڵگیراوە نەخۆشخانە کەرکووک\nبەلجیکا.. بەرزبوونەوەی حاڵەتەکانی تووشبوون بە کۆرۆنا


پڕۆژەی بە نێودەوڵەتیكردنی زانكۆكانی كوردستان بەبڕی یەك ملیۆن یۆرۆ كەوتە بواری جێبەجێكردنەوە\nرۆژی پێنجشەممە 5-4-2018، لە رێوڕەسمێكدا لە دەستەی كوردستانی بۆ دراساتی ستراتیژی و توێژینەوەی زانستی، ئۆفیسی پەیوەندییەكانی دەرەوەی زانكۆی گوتنگنی ئەڵمانی لە هەرێمی كوردستان كرایەوە، هەروەها پڕۆژەی بە نێودەوڵەتیكردنی زانكۆكانی كوردستان بەبڕی نزیكەی یەك ملیۆن یۆرۆ كەوتە بواری جێبەجێكردنەوە.\nهەر لە رێوڕەسمەكەدا ئۆفیسی ئەكادیمی ئینتەرناشناڵی دەستەی كوردستانی كرایەوە.\nلە رێوڕەسمەكەدا كە بە چاودێری د.یوسف گۆران وەزیری خوێندنی باڵاو توێژینەوەی زانستیی هەرێم و بە ئامادەبوونی ژمارەیەك لە سەرۆكی زانكۆكان و مامۆستایانی زانكۆ و وەفدێكی زانكۆی گوتنگنی ئەڵمانی و زانستخوازان، بەڕێوەچوو، پڕۆفیسۆر د.پۆڵا ئازاد خانەقا سەرۆكی دەستەی كوردستانی بۆ دراساتی ستراتیژی و توێژینەوەی زانستی، رایگەیاند: كردنەوەی ئەم دوو ئۆفیسە، هەنگاوێكی زانستی گرنگ و پڕ بایەخە، هیوادارین خوێندكاران و هەموو زانكۆكانی هەرێمی كوردستان سوودی لێوەربگرن. وتیشی: لە ئەنجامی سەردانی بەڕێز وەزیری خوێندنی باڵاو توێژینەوەی زانستیی هەرێم د.یوسف گۆران بۆ شاری گوتنگن لە ئەڵمانیا لە ساڵی 2015، توانیمان لەگەڵ زانكۆی گوتنگندا چەندین رێككەوتننامە ئیمزا بكەین. لە ئەنجامی ئەو رێككەوتننامانەدا تائێستا چەندین خوێندكاری ماستەرو دكتۆرا لە زانكۆكانی كوردستانەوە چوونەتە زانكۆی گوتنگن بۆ ئەوەی بە هاوبەشی درێژە بە خوێندنی باڵا بدەن. هەروەها لەنێوان زانكۆی گوتنگن و دەستەی كوردستانی-دا، چەندین توێژینەوەی هاوبەش كراون.\nسەرەتایەك دەبێت بۆ جێبەجێكردنی چەندین پڕۆژەی هاوبەش\nپاشان د.ئووڤە موس بەڕێوەبەری پەیوەندییە نێودەوڵەتییەكانی زانكۆی گوتنگن-ی ئەڵمانی رایگەیاند: ئەمڕۆ كارێكی زۆر گرنگمان بە سەركەوتوویی جێبەجێكرد ئەویش كردنەوەی ئۆفیسی پەیوەندییەكانی دەرەوەی زانكۆی گوتنگنە لە هەرێمی كوردستان كە لە دەستەی كوردستانی كرایەوە. ئەمەش وەك هەنگاوێكی بەهێز سەرەتایەك دەبێت بۆ جێبەجێكردنی چەندین پڕۆژەی هاوبەشی زانستی، هەروەها ئەم ئۆفیسە كارئاسانی بۆ هەموو زانكۆ و دەستەو ناوەندە زانستییەكانی هەرێمی كوردستان دەستەبەردەكات بۆ ئەوەی پێكەوە لەگەڵ زانكۆی گوتنگنی ئەڵمانی و زانكۆكانی دیكەی جیهاندا برەو بە كاری هاوبەشی زانستی بدەن. وتیشی: زۆر سوپاسی د.یوسف گۆران وەزیری خوێندنی باڵاو توێژینەوەی زانستیی هەرێم، پڕۆفیسۆر پۆڵا خانەقا و دەستەی كوردستانی دەكەم كە هاوكارێكی سەرەكی بوون بۆ بەردەوام بوونی پەیوەندییەكانی نێوان هەردوولا و گەیشتن بە ئەنجامێك كە ئەم پڕۆژە گرنگە زانستییانەی بەدوای خۆیدا هێنا. سوپاس بۆ دەستەی كوردستانی كە هاوكاریی پێویستی كردووە بۆ كردنەوەی ئۆفیسی زانكۆی گوتنگن لە ناو دەستەی كوردستانیدا.\nكارئاسانی پێویست بۆ زانستخوازان دەكات\nلەلایەكی دیكەوە، د.زانا جەمال بەڕێوەبەری ئۆفیسی پەیوەندییەكانی دەرەوەی زانكۆی گوتنگنی ئەڵمانی لە هەرێمی كوردستان بە سایتی دەستەی كوردستانی راگەیاند: بە هەوڵی د.یوسف گۆران وەزیری خوێندنی باڵاو توێژینەوەی زانستی و پڕۆفیسۆر پۆڵا خانەقا سەرۆكی دەستەی كوردستانی، ئۆفیسی پەیوەندییەكانی دەرەوەی زانكۆی گوتنگنی ئەڵمانی لەدەستەی كوردستانی كرایەوە، ئەمەش بۆ یەكەمجارە لە كوردستان و عیراق و تەنانەت لە خۆرهەڵاتی ناوەڕاستدا ئۆفیسێكی لەمجۆرە دەكرێتەوە، وتیشی: ئەم ئۆفیسە كار لەسەر چەندین كاری زانستی و توێژینەوەی زانستی ئاست بەرز دەكات و كارئاسانی پێویستیش بۆ خوێندكارانی هەرێمی كوردستان دەكات بۆ ئەوەی لە زانكۆی گوتنگن و زانكۆكانی دیكەی ئەڵمانیاو جیهان درێژە بە خوێندنی باڵا بدەن.\nپتەوكردنی پەیوەندییە زانستییەكان\nم.بڕیار حەسەن بەڕێوەبەری ئۆفیسی ئەكادیمی ئینتەرناشناڵی دەستەی كوردستانی بە سایتی دەستەی كوردستانی راگەیاند: دەستەی كوردستانی پەیوەندییەكی پتەوی لەگەڵ زانكۆو ناوەندە زانستییەكانی هەرێمی كوردستان و جیهاندا هەیەو چەندین توێژینەوەی زانستی و پڕۆژەی هاوبەشی زانستی لەنێوان دەستەی كوردستانی و زانكۆ و ناوەندە زانستییەكانی جیهاندا جێبەجێكراوە. بە كردنەوەی ئەم ئۆفیسەش كار لەسەر پتەوكردنی زیاتری پەیوەندییە زانستییەكان دەكرێت و كارئاسانی پێویستیش بۆ ئەو خوێندكارانەی هەرێمی كوردستان دەكرێت كە دەیانەوێت لە زانكۆكانی جیهان درێژە بە خوێندنی باڵا بدەن.\nزانكۆی جۆرج ئۆگەست گوتنگن لە ئەڵمانیا یەكێكە لە زانكۆ بەناوبانگەكانی جیهان و لە ساڵی 1737 دامەزراوە، جگە لە پێگەیاندنی دەیان زانا و توێژەری نێودەوڵەتی، ٥٠ خەڵاتی نۆبڵی لە بواری زانستی و توێژینەوەدا بەدەستهێناوە و پلەی یەكەمی زانكۆكانی ئەڵمانیای لە بواری بەهێزی پەیوەندیی دەرەكی هەیە، لەهەمانكاتدا هاوبەشی لەگەڵ دەز‌گای (ماكس پلانگ) هەیە، كە ئەوەش بەپێنجەم دامەزراوەی توێژینەوەی زانستی لەسەر ئاستی جیهان دادەنرێت.\nدەستەی كوردستانی بۆ دراساتی ستراتیجی‌و توێژینەوەی زانستی سەر بەوەزارەتی خوێندنی باڵاو توێژینەوەی زاستیی حكومەتی هەرێمی كوردستانە، لەكۆتایی ساڵی 2005، لەسەر فەرمانی سەرۆك مام جەلال دامەزراوە، لەڕێگەی مامۆستا و پسپۆڕی زانستی لەبوارە جیاوازەكان‌و 17 تاقیگەی پێشكەوتووەوە، بەردەوامە لەخزمەتكردن بەزانست‌و زانستخوازان‌و هەمیشە لەهەوڵی پەرەپێدانی كارەكانیدایە. دەستەی كوردستانی لەئاستی جیهاندا پەیوەندییەكی پتەوی لەگەڵ 88 ناوەندو دەزگای زانستیدا هەیە.\nKISSR - Newsroom: Apr 12 2018 05:28 AM / Hallkawt Zangana


قایمقامی پێشووی شنگال لەبارەی دامەزراندنی ناوچەی ئارامی سووریا هۆشداری دەدات\nWEDNESDAY, 14 AUGUST 2019 - 08:45\nبەشی عێراق و هەرێمی کوردستان- قائیمقامی پێشووی قه‌زای شنگال لەبارەی دروستکرددنی ناوچەی ئارام و مەترسیی گەڕانەوەی داعش بۆ شنگال هۆشداری دەدات.\nمه‌حما خه‌لیل، قایمقامی پێشووی قه‌زای شنگال رایگه‌یاند، بەهۆی کۆنتڕۆڵ نەکردنی سنوورەکان، چەکدارانی داعش لە سووریاوە دزە دەکەنە ناوچەکە و مه‌ترسیی گه‌ڕانه‌وه‌ی داعش بۆ شنگال هه‌یه.\nمه‌حما خه‌لیل جه‌ختیشی كرده‌وه، ده‌ڤه‌ری شنگال ناوچه‌یێكی ئارام نییه و پێویستی به سه‌قامگیری هه‌یه، چوونكه ئه‌گه‌ر ناوچه‌كه ئارام نه‌بێت، ئاواره‌كانی شنگال ناگه‌ڕێنه‌وه.\nمه‌حما خه‌لیل، قائیمقامی شنگال، لەبارەی دروستکردنی ناوچەی ئارام لە باکووری سووریا و هەڕەشەکانی بەردەم گەڕانەوەی ئێزدییەکان بۆ ناوچەکانیان، راگەیەندراوێکی بڵاو کردەوە و و تیایدا کێشە ئەمنییەکانی خسته ڕوو.\nلە راگەیەندراوەکەی قائیمقامی شنگالدا هاتووە: "دروستكردنی ناوچه‌ی ئارام له باكووری سووریا كاریگه‌ریی نه‌رێنی له‌سه‌ر شنگال و ده‌شتی نه‌ینه‌وا و ناوچه سنوورییه‌كان له‌گه‌ڵ سووریا ده‌بێت، هه‌روه‌ها ده‌بێته هۆی گه‌ڕانه‌وه‌ی داعش بۆ ناوچه سنوورییه‌كان، به تایبه‌ت بۆ شنگال".\nهه‌ر له به‌یاننامه‌كه‌دا قائیمقامی شنگال جه‌ختی كردووه‌ته‌وه، هۆكاری نه‌گه‌ڕانه‌وه‌ی ئێزدییه‌كان بۆ ناوچه‌كانیان، بریتیه له بوونی په‌كه‌كه له سه‌ر چیای شنگال، كه رێز له یاساكانی عێراق ناگرێت و پێشێلكاری ئه‌نجام ده‌دات.\nقائیمقامی شنگال روونیشی كرده‌وه، ناوچه‌كانیان بۆ په‌كه‌كه بووه‌ته پێگه‌یێكی ئارام و سه‌رچاوه‌ی چه‌كداركردن و پاره‌داركردن.


روسیا دەریاى رەش دادەخات - تۆڕی میدیایی خەڵک\nروسیا دەریاى رەش دادەخات\nئەمریكا هۆشداری دەداتە روسیا\nوەزارەتی دەرەوەی ئەمریكا رایگەیاند پلانی روسیا بۆ رێگری لە هاتوچۆ لە دەریا رەشدا پەرەسەندنێكی بێ پاساوە بەتایبەت ئەمە كاریگەری دەبێت لەسەر چوونە ناوەوەی كەشتییەكان بۆ بەندەرەكانی ئۆكرانیا.\nدەزگاكانی راگەیاندنی روسیا بڵاویانكردەوە مۆسكۆ دەیەوێت بەشێكی دەریای رەش بە رووی كەشتییە سەربازی و بارهەڵگرە بیانییەكاندا بۆ ماوەی 6 مانگ دابخات.\nئەم هەنگاوە كاریگەری دروست دەكات لەسەر گەیشتنی كەشتییەكان بۆ بەندەرەكانی ئۆكرانیا لە دەریای ئازۆف كە دەریای رەش بە گەرووی كیرچەوە دەگەیەنێت لە لای خۆرهەڵاتی نیمچە دوورگەی قرم كە روسیا خستەپاڵی خۆیەوە لە 2014وە.\nنید برایس وتەبێژی وەزارەتی دەرەوەی ئەمریكا رایگەیاند ئەم پەرەسەندنە بێ پاساوە كە لەلایەن مۆسكۆوە دەستیپێكردووە بۆ كردنە ئامانجی ئۆكرانیا و تێكدانی سەقامگیرییەكەی.\nراشیگەیاند ئەم هەنگاوە جێگەی نیگەرانییە بەتایبەت لەگەڵ كۆكردنەوەی هێزی روسیا لە نیمچە دوورگەی قرمی داگیراو لە نزیك سنوورەكانی ئۆكرانیا بۆ ئاستێك بەجۆرێك لە ساڵی 2014وە نەبینراوە ئەو كاتەی ناوچەكە لەلایەن روسیاوە داگیركرا.\nناكۆكییەكان لە نێوان روسیا و خۆرئاوا لە هەفتەكانی دواییدا سەری هەڵدایەوە دوای رووبەڕووبوونەوەكانی نێوان سوپای ئۆكرانیا و لایەنگرانی روسیا لە خۆرهەڵاتی ئۆكرانیا.\nكۆرۆنا بەرەو كۆتاییە


Kurdipedia - ماد\n📄 ماد | Group: Publications | Articles language: 🇮🇷 فارسی\nماد 1945 - تاران\nگۆڤارێکی زانستی و وێژەیی و مێژوویی. زمان: فارسی و کوردی (کورمانجی ناوین و هەورامی). تەنیا 2 ژمارەی لێدەرچووە.\nژمارە: (1) لە مانگی شهریورماە 1324 - مانگی 9-1945.\nژمارە: (2) لە دی ماە 1324 - مانگی 1-1946. دکتۆر محەمەد موکری (1921 کرماشان - 2007 پاریس)\nئەم گۆڤارەی دامەزراندووە و خۆیشی سەرپەرشتی دەرچوونی کردووە.\n➕ Added by (Rênas Newrozî) on Feb 5 2012 6:17PM\n✍ This item recently updated by (Ziryan Serçinarî) on: Oct 8 2019 3:38PM\n👁 This item has been viewed 5,070 times\n📷 Photo file 1.0.1 49 KB Feb 5 2012 6:17PM Rênas Newrozî\nRelated files 52,482\n🗄 Sources 16,348


داعش چی ئه‌وێت؟! – زاگرۆس پۆست\nماڵەوە / جیهان / داعش چی ئه‌وێت؟!\nداعش چی ئه‌وێت؟!\nشه‌ممه 14 حوزه‌یران 2014\tجیهان, هەواڵ 62 جار خوێنراوه‌ته‌وه\nداعش کورت کراوه‌ی ‘ده‌وڵه‌تی ئیسلامی له عێراق‌و شام’ دوای ماوه‌یه‌کی کورت له راگه‌یاندنی توانی ببێته چه‌ترێک بۆ زۆربه‌ی توندڕه‌وه ئیسلامییه‌کانی زۆربه‌ی وڵاتانی عه‌ره‌بی‌و ته‌نانه‌ت تۆڕێکی به‌ربڵاو له ئه‌ندام گیری‌و چالاکیشی له وڵاتانی ده‌ره‌وه‌ی رۆژهه‌ڵاتی ناوه‌ڕاست دروست کرد.\nله ماوه‌ی چالاکیی داعش‌دا، ئه‌م گروپه توانیویه‌تی دژایه‌تیی رێکخراوی ‘القاعده’ بکات‌و له چه‌ندین شه‌ڕدا دژ به لقی ئه‌و رێکخراوه له سوریه ناسراو به ‘به‌ره‌ی نوسره’ روبه‌ڕوی بووه‌ته‌وه‌و چالاکییه‌کانی له‌و ناوچانه‌ی هێزه‌کانی ئه‌سه‌د پاشه‌کشێیان لێ کردووه، به‌رته‌سک کردووه‌ته‌وه.\nله نوێترین کاردانه‌وه به چالاکیه‌کانی داعش له موسڵ‌و ئه‌نبار، تۆڕی ئه‌لقاعیده تانه‌ی لێداون‌و پێی وتوون: ‘ئێوه ئابڕوی ئیسلامتان بردووه’. هاوکات له‌گه‌ڵ چڕبوونه‌وه‌ی چالاکییه‌کانی داعش‌و ده‌ست به‌سه‌ردا گرتنی ناوچه‌یه‌کی به‌ربڵاو له عێراق، هه‌موو چالاکییه‌کانی ئه‌و گروپه له سوریه راگیراوه.\nشاره‌زایانی سیاسی پێیان وایه ئه‌گه‌رچی ئه‌و گروپه نه‌خشه‌یه‌کی به‌ربڵاوی وه‌ک دواویستی خۆی بۆ دامه‌زراندنی ده‌وڵه‌تی ئیسلامی له‌سه‌رتاسه‌ری که‌ناری مه‌دیته‌رانه‌و زۆربه‌ی عێراق بڵاو کردووه‌ته‌وه، به‌ڵام دواوێستگه‌ی ژێئۆپۆلیتیکیان ناسراوه به ‘هلالی داعش’.\nچه‌ند لێکدانه‌وه‌یه‌کی سیاسی له سه‌ر بارودۆخی عێراق ئاماژه به هه‌وڵی داعش ده‌کات له دروستکردنی ئه‌و هلاله له ماوه‌ی یه‌ک ساڵی رابردوودا که دوو به‌شی گه‌وره له هه‌ردوو وڵاتی عێراق‌و سوریه له خۆده‌گرێت. یه‌که‌م هه‌وڵه‌کانی داعش بۆ ده‌ستپێکردنی ئه‌و پلانه، داگیرکردنی پارێزگاکانی دیر زور و ره‌قه بووه له ماوه‌ی چه‌ند مانگی رابردوودا، به گوێره‌ی راپۆرته‌کان داعش جگه له ده‌رپه‌ڕاندنی هێزه‌کانی ئه‌سه‌د، توانیویه‌تی روبه‌ڕوی به‌ره‌ی نوسره‌ش ببێته‌وه‌و ناچاریانی کردووه به‌ره‌وه ناوچه‌کانی باشووری رۆژهه‌ڵاتی سوریه بڕۆن.\nبه پێی نه‌خشه‌که، هلالی داعش له‌و دوو پارێزگا سوریه‌وه ده‌ست پێده‌کات‌و له رۆژاوای عێراقه‌وه ده‌گاته نه‌ینه‌واو دواتر ئه‌نبارو سه‌ڵاحه‌دین. هه‌ر پێنج پارێزگاکه‌و چه‌ند ناوچه‌ی تری هاوبه‌شی سوریه‌و عێراق، ناوچه‌گه‌لێکی نه‌وتی‌و پڕئاون‌و رووباره‌کانی دیجله‌و فورات به‌م هلاله‌دا تێده‌په‌ڕێت، بۆیه گرتنه ده‌ستی ژماره‌یه‌کی به‌رچاو له به‌نداوه‌کان مه‌ترسییه‌کی جدییه که وه‌ک ئاسایشی ئاوی خواردنه‌وه بێجگه له عێراق، مه‌ترسییه بۆ سه‌ر چه‌ند وڵاتی تری که‌نداو یش.\nله سوریه هیچ هێزێکی به‌رگریکاری جدی له به‌رامبه‌ر داعش نه‌بوو، جگه له YPG له ناوچه کوردییه‌کان که سه‌ره‌ڕای بوونی چه‌کی پێشکه‌وتوو له لایه‌ن داعش‌ه‌وه، زه‌بری کاریی لێکه‌وتووه. راپۆرته‌کان له سه‌ره‌تای ئه‌مساڵی زایینییه‌وه باس له پاشه‌کشێی به‌رچاوی داعش ده‌که‌ن له ناوچه‌کانی به‌رده‌ستی ساڵی رابردووی له سوریه‌و ته‌نانه‌ت له چه‌ند حاڵه‌تدا به هاناوه‌چوونی له لایه‌ن هێزه‌کانی تورکیه‌وه.\nدوای ئه‌وه‌ی داعش بۆ چه‌ند جار له ره‌قه‌و دیرزور وه‌ده‌رنرا، به پلانێکی ورد توانییان کارێک بکه‌ن که له ماوه‌ی چه‌ند مانگی رابردوو هیچ یه‌که له ئه‌رته‌شی سوریه‌ی ئازادو به‌ره‌ی نوسره نه‌توانن له‌و ناوچانه پاشه‌کشێیان پێ بکه‌ن. ئه‌و ئه‌زموونه بووه جۆرێک له دڵگه‌رمی تا به کۆکردنه‌وه‌ی زۆربه‌ی هێزه‌کانیان له وڵاته جیاجیاکان، هێرشێکی به‌ربڵاو بۆ ناوه‌ندی شاری موسڵ ئه‌نجام بده‌ن‌و به پرۆسه‌یه‌کی زۆرخێرا هه‌موو هێزه سه‌ربازییه‌کانی عێراق راوبنێن.\nبه ده‌سکه‌وته سه‌ربازی‌و ئابوورییه‌کانی ئه‌و گروپه‌و هه‌روه‌ها شکستی سیاسه‌ته‌کانی حکومه‌تی مالکی له به‌غداو بێ ئاکام بوونی دۆخی شه‌ڕ له سوریه پێده‌چێت له دوای سه‌رکه‌وتنی تاڵیبان به سه‌ر هێزه‌کانی سۆڤیه‌ت، ئه‌وه گه‌وره‌ترین سه‌رکه‌وتنی هێزه توندڕه‌وه ئیسلامییه‌کان بێت له جیهاندا.\nئه‌گه‌رچی هه‌موو جیهان‌و به تایبه‌ت ئامریکا ئاگاداری مه‌ترسیی داعش‌ن بۆ سه‌ر ئاسایشی ناوچه‌یی‌و جیهانی، به‌ڵام هه‌ریه‌که له ئۆباماو وه‌زاره‌تی ده‌ره‌وه‌ی وڵاته‌که‌ی به ساردییه‌وه باسیان له ئه‌گه‌رو شێوازی به‌شداریکردن له شه‌ڕ دژ به داعش کردووه. ئاماژه یه‌ک له‌دوای یه‌که‌کانی بێوره‌یی هێزه‌کانی مالکی‌و فه‌توای مه‌رجه‌ع ته‌قلیده شێعه‌کان بۆ به‌رگریکردن له شوێنه پیرۆزه‌کانی ئایینه‌که‌یان، باس له ئه‌گه‌ری سه‌رهه‌ڵدانی شه‌ڕێکی کۆنترۆڵ نه‌کراوی ناوچه‌یی ئه‌کات؛ ئه‌و شه‌ڕه‌ی که له ئه‌گه‌ری تێوه‌گلانی کۆماری ئیسلامی‌یش، که وه‌ک له هه‌واڵه‌کاندا ده‌وترێت به سه‌دان که‌س له هێزه تایبه‌ته‌کانی خۆی ره‌وانه‌ی عێراق کردووه، دۆخه‌که به‌ره‌و وێستگه‌یه‌کی یه‌کلاکه‌ره‌وه ده‌بات‌و جوگرافیای رۆژهه‌ڵاتی ناوه‌ڕاست توشی گۆڕانکاری ده‌کات.\nسێ شه‌ممه 6 ئه‌یلول 2016\t8,399


ئه‌لبه‌رادعی ده‌ڵێت ده‌بێت ئێران ورده‌كاریـیه‌كانی به‌رنامه ناوه‌كیـیه‌كه‌ی ڕوون بكاته‌وه\nی مانگی یازده ٢٢, ٢٠٠٧\nسه‌رۆكی ئاژانسی نێونه‌ته‌وه‌یی وزه‌ی ئه‌تۆم IAEA ده‌ڵێت ئێران هاوكاری زیاتر ده‌كات له خستنه ڕووی ورده‌كاریـیه‌كانی به‌رنامه ناوه‌كیـیه‌كه‌ی، به‌ڵام ده‌شڵێت پـێویسـته تاران سیما دیاره‌كانی كاره ناوه‌كیـیه‌كه‌ی ڕوون بكاته‌وه.\nڕۆژی پـێـنجشه‌ممه و له ده‌سـتپـێـكردنی كۆبوونه‌وه‌یه‌كی دوو ڕۆژی له ڤیه‌نـنا بۆ وتووێـژكردن سه‌باره‌ت به خواسته ناوه‌كیـیه‌كانی ئێران، محه‌مه‌د ئه‌لبه‌رادعی ئه‌م تێبینی‌یانه‌ی له به‌رده‌م 35 ئه‌ندامه‌كه‌ی ده‌سـته‌ی به‌ڕێوه‌به‌رایه‌تی ئاژانسی نێونه‌ته‌وه‌یی وزه‌ی ئه‌تۆمدا ڕاگه‌یاند.\nئه‌ندامانی به‌شـداربووی كۆبوونه‌وه‌كان تاوتوێ ڕاپـۆرتێـكی هه‌فته‌ی ڕابردووی IAEA ده‌كه‌ن كه تیایدا ده‌ڵێت ئێران پـێـشـكه‌وتنێـكی گه‌وره‌ی به‌ده‌سـتهێناوه له ئاشـكراكردنی ورده‌كاریـیه‌كانی به‌رنامه ناوه‌كیـیه‌كه‌ی. هه‌روه‌ها ڕاپـۆرته‌كه ده‌ڵێت تاران به‌رده‌وامه له به‌رهه‌ڵـستیـكردنی داوای ئه‌نجومه‌نی ئاسایشی نه‌ته‌وه یه‌كگرتووه‌كان بۆ ڕاگرتنی پـیتاندنی یۆرانیۆم، ئه‌و پـرۆسه‌یه‌ی ڕه‌نگه به مه‌به‌ستی دروستكردنی چه‌كی ناوه‌كی ئه‌نجامبدرێت.\nهه‌ر ڕۆژی پـێـنجشه‌ممه له ده‌ره‌وه‌ی كۆبوونه‌وه‌كان، نێردراوی ئێران بۆ IAEA عه‌لی ئه‌سغه‌ر سۆڵتانیـیه له دژی ئه‌و هه‌وڵانه قسه‌ی كرد كه ده‌درێن له پـێناو ده‌ركردنی بڕیارێـكی تری ئه‌نجومه‌نی ئاسایش له دژی ئێران له‌سه‌ر به‌رنامه ناوه‌كیـیه‌كه‌ی.\nڕاپـۆرتی IAEA بۆ ئه‌نجومه‌نی ئاسایش ڕه‌نگه یه‌كلای بكاته‌وه كه ئایا كۆمه‌ڵه سـزایه‌كی سێهه‌م به‌سه‌ر ئێراندا ده‌سپـێندرێت یان نا. وڵاتانی ڕۆژئاوا ئێران تاوانبار ده‌كه‌ن به‌وه‌ی به نهێنی هه‌وڵی دروسـتكردنی چه‌كی ناوه‌كی ده‌دات. ئێرانیش ده‌ڵێت به‌رنامه ناوه‌كیـیه‌كه‌ی ته‌نها بۆ كاری سڤیلیـیه.


سيميناريك بۆ ڕێکخراوی سه مای هاوچه رخ! کۆمپانیای کاروان عومەر سازی ده کات\nبه سه ماکردن کرۆکی خۆت ئاشکرا بکه!\n- هه‌ست ده‌که‌م ئه‌م وۆرکشۆپه ده‌مباته ناو قۆناغێکی تازه‌وه له ژیانمدا!\n- پێش ئه‌م وۆرکشۆپه هه‌سته‌کانم قوفڵ بووبوون و دووره‌په‌رێز بووم له زۆر شت، وا هه‌ست ده‌که‌م ئێستا ده‌سپێکێکی تازه بێت بۆ من که دوباره په‌یوه‌ندی به ده‌وروبه‌رو شته‌کانه‌وه دروست بکه‌مه‌وه به عه‌مه‌لی!\n- راهێنانی ئه‌م چه‌ند ڕۆژه زۆر شتی له منندا زیندووکرده‌وه، زۆر ده‌رگای تازه‌ی بۆ واڵا کردم!\n- هیچ کات باوه‌ڕم نه‌ده‌کرد بتوانم له ڕاهێنان بۆ نمایشێکی وا تایبه‌ت و کاریگه‌ر به‌شدار بم!\n- دوای ئه‌و ڕاهێنانانه هه‌ست به هه‌موو جوڵه‌کانم ده‌که‌م و چێژیان لێوه‌رده‌گرم!\nئەمانە ووته ی هه ندێک له به شداربووان بوو.\nچه‌ند ڕۆژێکی پڕ کار، پڕ وزه، پڕ ده‌ربڕین، که هه‌ر به‌شداربویه‌ک له ڕێگای توانا و تایبه‌تمه‌ندیه‌کانی خۆیه‌وه هه‌نگاو بنێت بۆ زیاتر نزیککه‌وتنه‌وه له جه‌سته، جوڵه و له ناسینی خۆی.\nمرۆڤه‌کان له‌کام ڕه‌گه‌ز بن، کام ئاستی ژیان و له کوێدا نیشته‌جێ بن، پێداویستیه‌کانی ڕۆژانه‌یان بۆ هه‌نگاونان بۆ ژیانێکی ته‌ندروست جگه له پێداویستیه بنه‌ڕه‌تیه‌کانی ژیان که خواردن و خه‌و و کارکردنه هەر هەمان شتن .\nبه‌خواستی خۆمان بێت یان نا ڕۆژانه له‌کاتی ژیانی ئاساییدا به‌ریه‌ک که‌وتنمان ده‌بێت له‌گه‌ڵ ئه‌ده‌ب و هونه‌ر به هه‌موو جۆره‌کانیه‌وه، بۆیه تا ڕاده‌یه‌ک هه‌ر یه‌ک له ئێمه وه ک مرۆڤێکی ئاسایی، له ئاستێکدا پێویستمان به ناسینه‌وه‌و بینین و دۆزینه وه ی جوانیه‌کانی ئه‌و بوارانه هه‌یه که په یوه ستن به ژیانمانه وه له پێناو ناسینی ژیانی خۆمان.\nوۆرکشۆپه‌که سێ ڕۆژی خایاند ، کە بە سەرپەرشتی سەماکار کاروان عومه‌ره‌وه بۆ زیاتر له 30 به‌شدار بوو له‌لایەن سه‌نته‌ری نیناوه سازکرا.\nسه نته ری نینا\nچه‌ند وێنه‌یه‌ک له وۆرکشۆپ و سیمیناری سه‌مای مۆدێرن و زمانی جه‌سته!\nبگه‌ڕێوه | بینێره | چاپ | (84) جار بینراوه


ڕووسیا و فڕه‌نسا هۆشداری ده‌ده‌نه واشنتن و تاران\n2019-06-21 [03:04 AM]\nئه‌مڕۆ 21ی حوزه‌یران هه‌ریه‌كه له سه‌رۆكی فڕه‌نسا و جێگری وەزیری دەرەوەی ڕووسیا داوایان له واشنتن و تاران كرد، كه خۆیان له گرژی زیاتر له كه‌نداو بپارێزن، هه‌ر هه‌نگاوێكی هه‌ڵه له نێوانیان كاره‌سات له جیهان ده‌نێته‌وه.\nله كۆنگره‌یه‌كی ڕۆژنامه‌وانیدا ئیمانوێڵ ماكرۆن سه‌رۆكی فڕه‌نسا، داوای له واشنتن و تاران كرد، كه خۆیان له گرژی زیاتر له كه‌نداو بپارێزن، هەروەهاماکرۆن ووتی: هانی هه‌موو لایه‌ك ده‌ده‌م هێمنی بپارێزن، له‌م ماوه‌یه‌دا دان به خۆیاندا بگرن، له‌و بڕوایه‌دام گرژی به تایبه‌تی گرژی سه‌ربازی هیچ سوودێک به كه‌س نابه‌خشێت، بۆیه پێویسته هه‌موو هه‌وڵی خۆمان بخه‌ینه‌گه‌ڕ بۆ گه‌ڕاندنه‌وه‌ی هێمنی له ناوچه‌كه.\nله‌لایه‌كی تره‌وه ئه‌مڕۆ سێرگی ڕیابكۆڤ جێگری وەزیری دەرەوەی ڕووسیا داوای لە واشنتۆن كرد لێكەوتەكانی شەڕ لەگەڵ ئێران لە ئایندەدا هەڵبسەنگێنێت و ئەوەی نیویۆرك تایمز بڵاوی كردووەتەوە زۆر مەترسیدارە ڕەوشەكە.\nجێگری وەزیری دەرەوەی ڕووسیا ووتی: مەترسی شەڕی ئەمه‌ریكا و ئێران هەیە و زۆرینەی ئاگرەكانی ڕۆژهەڵاتی نێوەڕاست بەهۆی پلانە ئاگراوییەكانی واشنتۆنەوەیە، بۆیە جارێكی تر داوا لە واشنتۆن دەكەین بیر لە كاردانەوە و مەترسییەكانی هەنگاوەكانیان بكه‌نه‌وه.\nدوای ئه‌وه‌ی ڕۆژی سێشه‌می ڕابردوو 18ی حوزه‌یران، فڕۆکەیەکی بێ فڕۆكه‌وانی ئەمەریکی لە گەروی هورمز لە لایەن ئێرانەوە خرایە خوارەوە، ئێسته له‌ناوچه‌كه گۆڕانكارییەكی گەورە لە ئاڵۆزییەكانی كەنداو دروست بووه، لەوكاتەوه چاودێران پێشبینی وه‌ڵامدانەوەیەكی سەربازی ئەمەریكا دەكەن، دۆناڵد ترەمپ سەرۆكی ئەمەریكا ڕای گەیاند كە ئێران هەڵەیەكی گەورەی ئەنجام داوە.


هەردوو کۆمپانیای فایزەر و بایۆنتێک بە فەرمی داوای بەکارهێنانی ڤاکسینەکەیان دەکەن\n20/11/2020 423 جار خوێندراوه‌ته‌وه\nهەردوو کۆمپانیای فایزەر و بایۆنتێک ئەمڕۆ هەینی بە فەرمی دوا لە دەزگای حکومەتی فیدراڵی ئەمریکا بۆ چاودێری خۆراک و دەرمان FDA دەکەن بەپەلە ڕێگەیان پـێبدات.\nکۆمپانیای فایزەر ئەمڕۆ لەسەر ماڵپەڕەکەی بڵاویكرده‌وه: ڤاکسینەکەیان بۆ کۆڤید 19 کە بە BNT162b2 ناودێرکراوە ئەنجامی زۆر باشی هەیە و دەرکەوتووە بە ڕێژەی 95% کاریگەری هەیە.\nباسی له‌وه‌شكردووه: ئەو ئەنجامانەی پـێی گەیشتوون لە ڕێگەی ئەو سێ قۆناغی تاقیکردنەوانەیە کە تیایاندا ڤاکسینەکەیان بەسەر هەزاران کەس تاقیکردووەتەوە وە ئەو کەسانەش تەمەنیان لە 12 ساڵەوەیە هەتا 85 ساڵ و لە ناو ئەمەریکا و دەرەوەی ئەمەریکان.\nفایزەر پـێشبینی دەکات لەگەڵ کۆمپانیای بایۆنتێک بتوانن هەتا کۆتایی ئەمساڵ 50 ملیۆن دەرزی ڤاکسینەکە دروستبکەن و هەتا کۆتایی ساڵی 2021 یش نزیکەی 1.3 ملیار دەرزی دیکە دروستبکەن.\nکۆمپانیای فایزەر دوێنێ چوارشەممە بڵاویكرده‌وه: ئەنجامی تاقیکردنەوەکانی قۆناغی سێـیەم کە بەسەر نزیکەی 44 هەزار کەس کراوە، ڤاکسینەکە بە شێوەیەکی گشتی بە ڕێژەی 95% کاریگەری هەبووە و بە تایبەتی بەسەر کەسانی سەروو تەمەنی 65 ساڵ بە ڕێژەی زیاتر لە 94% کاریگەربووە.


مۆز داده‌ندرێت به یه‌كێك له میوه زۆر بڵاوه‌كانی جیهان، ئه‌م میوه‌یه ده‌چێته زۆر پێكهاته‌ی جیاوازی وه‌ك شیرینی و خواردنی دیكه‌وه،سودی زۆری هه‌یه هه‌ر بۆیه هه‌وڵبده به‌رده‌وام بیخۆیت به‌تایبه‌تیش بۆ ئه‌و كه‌سانه‌ی كه وه‌رزش ئه‌نجام ده‌ده‌ن ئه‌مه‌ش ده‌گه‌ڕێته‌وه بۆ گرنگی پۆتاسیۆم له مۆزدا كه وا له‌له‌ش ده‌كات وزه بپارێزێت هه‌روه‌ها ڤیتامین B،C تێدایه ،مۆزی سه‌وز نیشاسته و دژه ئۆكسانیشی تێدایه زۆر به‌سودن بۆ له‌ش .\nلێره‌شدا ئاماژه به هه‌شت سودی گرنگی خواردنی مۆزی سه‌وز ده‌كه‌ین كه وا له مرۆڤ ده‌كات هه‌موو ڕۆژێك بیخوات:\n1-دابه‌زانی كێشی له‌ش: خواردنی مۆزێك ڕۆژانه یارمه‌تیده‌ره له دابه‌زانی كێشی له‌ش ،ئه‌مه‌ش ده‌گه‌ڕێته‌وه بۆ گرنگی ڕیشاڵ له مۆزدا كه یارمه‌تی پاكردنه‌وه‌ی ڕیخۆڵه ده‌دات هه‌روه‌ها له‌شیش له چه‌وری زیاده ڕزگارده‌كات.\n2-ده‌وڵه‌مه‌نده به نیشاسته و ڕیشاڵ كه به ئاسانی به ڕیخۆڵه‌دا تێده‌په‌ڕێت ونایه‌ڵێت مرۆڤ دووچاری قه‌بزی ببێت.\n3-هه‌ستی برسێتی له مرۆڤدا ناهێڵێت.\n4-مرۆڤ له توشبوون به نه‌خۆشی شه‌كره ده‌پارێزێت،مۆزی سه‌وز یارمه‌تیده‌ره له كه‌مكردنه‌وه‌ی هه‌ڵمژینی گلوكۆز له‌لایه‌ن له‌شه‌وه كه ئاستی ئه‌نسۆلین كه‌م ده‌بێته‌وه به‌م هۆیه‌شه‌وه مرۆڤ له توشبوون به نه‌خۆشی شه‌كره ده‌پارێزێت.\n5-شاره‌زایانی خۆراك ئاماژه‌یان بۆ ئه‌وه كردووه خواردنی مۆزی سه‌وز بۆ ته‌ندروستی ڕیخۆڵه و كۆئه‌ندامی هه‌رس به‌سوده چونكه ده‌بێته‌هۆی گه‌شه‌كردنی جۆره به‌كتریایه‌كی سودبه‌خش له ده‌وری ڕیخۆڵه ڕێگری ده‌كات له‌سوتانه‌وه‌ی گه‌ده.\n6-مرۆڤ له توشبوون به شێرپه‌نجه‌ی قۆڵۆن ده‌پارێزێت.\n7- مۆزی سه‌وز ڤیتامین و مه‌گنسیۆم و كالیسیۆمی تێدایه ده‌بنه‌هۆی به‌هێزبوونی ئێسك و كه‌مكردنه‌وه‌ی ئازاری جومگه‌كان هه‌روه‌ها ڕێگریش ده‌كات له توشبوونی مرۆڤ به لاوازی ئێسك.\n8-پزیشكان ئامۆژگاری ده‌ده‌ن به خواردنی مۆزی سه‌وز چونكه مۆزی سه‌وز تریپتۆفانى تێدایه هاوسه‌نگی له‌و ده‌رده‌ره كیمیایانه دروست ده‌كات كه مێشك ده‌ریده‌دات ڕۆڵێكی گرنگی هه‌یه له باشكردنی میزاجی مرۆڤ.\n10 مانگ پێشتر - Feb 27 2018 2:53PM


بەڕێوەبەری پاسپۆرتی هەولێر؛ هۆکارەکانی دواکەوتنی پاسپۆرت ئاشکرا دەکات\nماوەی دوو مانگە دەرهێنان و نوێکردنەوەی پاسپۆرت لە هەرێمی کوردستان و پارێزگاکانی عێڕاق دوادەکەوێت، بەڕێوەبەری پاسپۆرتی هەولێریش دەڵـێت: کێشەکە لە نێوان بەغدا و ئەو کۆمپانیا ئەڵمانییەیە کە کاغەزەکان چاپ دەکات.\nعەمید دیدار، بەڕێوەبەری پاسپۆرتی هەولێر، ڕاگەیاند: له بەڕێوەبەرایەتییەکەمان لە یەك هەفتەدا ۱۰۰۰ تا ۱٥۰۰ پاسپۆرت دەردەهێندرێت ، نزیکەی ۱۰ هەزار مامەڵە لە هاووڵاتیان وەردەگرین ،نزیکەی ۲۰ هەزار پاسپۆرتیشمان لە چاپە و نەگەڕاوەنەتەوە.\nعەمید دیدار ئاماژەی بە هۆکاری درەنگ گەڕانەوەی پاسپۆرت کرد و گوتی: ئەو کارگەی کاغەزەکانی چاپ دەکرد پێشتر لە ئەڵمانیابوو بەخێرایی دەهاتەوە، بەڵام دوایی تەواو بونی گرێبەستیان بەغدا کارگەکەی کڕیوەتەوە هەر ئەوەش وایکردووە دەرهێنان و نوێکردنەوەی پاسپۆرت دوابکەوێت.\nلە بەڕێوەبەرایەی پاسپۆرتی هەولێر بەشی VIP هەیە کە بە بڕی ۲۰۰ هەزار دینار لە هاوڵاتیەک وەردەگیرێ بۆ ئەوەی بەڕۆژێک مامەڵەکەی بۆ تەواو بکرێ عەمید دیدار، ئەوەشی گوت هەر بەهۆی کێشەی بەغدا و کۆمپانیاکە مامەڵەی خێراش کە vip ناسراوە بۆ ماوەی ۳ ڕۆژ دوادەکەوێت.\nبەپێی ئەو ئامارەی لە دەست بەڕێوەبەرایەتی پاسپۆرتی هەولێرە، هەفتانە جگە لە پارێزگاکانی هەرێمی کوردستان چاپخانەکەی عێڕاق نزیکەی ۳۰ هەزار پاسپۆرت چاپ دەکات.


ترەمپ داوا لە روسیا دەكات دەست لە پشتگیریكردنی ئەسەد هەڵبگرێت – Knwe.org\nسەرەکی » دۆسێ » ترەمپ داوا لە روسیا دەكات دەست لە پشتگیریكردنی ئەسەد هەڵبگرێت\nبەرانبەر رووداوەكانی ئیدلب نیگەرانە\nدۆناڵد ترەمپ سەرۆكی ئەمریكا، داوا لە روسیا دەكات دەست لەو»ئابڕوچوونانە» هەڵبگرێت كە هێزەكانی سوپای سوریا ئەنجامی دەدەن، نیگەرانی ولایەتە یەكگرتووەكانیش دەخاتەڕوو بەرانبەر بەو سەركوتكارییانەی لە ناوچەی ئیدلیب ڕوودەدەن، ئەمەش لە 16ی شوباتی 2020 لەلایەن كۆشكی سپییەوە بڵاوكرایەوە.\nهەر لەو چوارچێوەیەدا، مەولود چاوش ئۆغڵۆ وەزیری دەرەوەی توركیا بە سێرگی لاڤرۆڤ وەزیری دەرەوەی سوریای راگەیاندبوو كە هێرشەكانی سوپای سوریا پێویستە رابگیرێن.\nبە پاڵپشتی هێزە ئاسمانییەكانی روسیا، هێزەكانی سوپای سوریا پێشكەوتنی باشیان لە 16ی شوباتدا بەدەستهێنان لە ئیدلب كە بە دوایین مۆڵگەی گروپەكانی ئۆپۆزسیۆن لە ناوچەكانی باكووری خۆرئاوای سوریا دادەنرێت.\nئاژانسی (فرانس پرێس) لە 17ی شوباتی 2020 ئاماژەی بە پەیوەندییەكی تەلەفۆنی رەجەب تەیب ئەردۆغان سەرۆكی توركیا كردبوو لەگەڵ دۆناڵد ترەمپ سەرۆكی ئەمریكا كە تێیدا ترەمپ «نیگەرانی خۆی بەرانبەر بەو سەركوتكاریانە دەربڕیبوو لە ئیدلب و خواستی ویلایەتە یەكگرتووەكانی پێڕاگەیاندبوو لەبارەی پێویستی راگرتنی پاڵپشتی روسیا بۆ ئەو «ئابڕوچوونانەی كە لەلایەن سوپای سوریاوە لەو ناوچەیە ئەنجام دەدرێن».\nتوركیا 12 خاڵی چاودێری لە ئیدلب هەیە لە چوارچێوەی رێكەوتنێك كە لە ساڵی 2018 لەنێوان ئەنقەرە و مۆسكۆ لە سوچی ئیمزاكرا بۆ رێگرتن لە هێرشەكانی سوپای سوریا، بەڵام هێزەكانی سوپای سوریا بەردەوامبوون لەسەر پێشڕەوییەكانیان.\nمەزەندە دەكرێت هێزەكانی سوپای سوریا چوار خاڵی چاودێری توركیایان گەمارۆدابێت، لەبەرانبەردا ئەنقەرە هەڕەشەی هێرشی بۆسەر هێزەكانی سوپای سوریا كردبوو، گەر لە كۆتایی مانگی شوباتدا پاشەكشە نەكەن.\nچاوش ئۆغڵۆ لە كۆڕبەندی میونشن بۆ ئاسایش لە ئەڵمانیا بە رۆژنامەوانانی راگەیاندبوو»جەختمان لەسەر پێویستی راگرتنی هێرشەكان كردۆتەوە بۆسەر ئیدلب و بەپێویستی دەزانیین ئاگربەستی هەمیشەیی بكرێت و پێشێل نەكرێت».\nدوابەدوای ئەوە وەفدێكی توركیا لە 17ی شوباتدا سەردانی ومۆسكۆی كرد، دوای ئەوەی پێشتر بەرپرسانی روسیا هاتبوونە ئەنقەرە و لەگەڵ توركەكاندا نەگەیشتبوونە رێكەوتنێكی شیاو.\nوێڕای جیاوازیی هەڵوێستیان بەرانبەر بە ناكۆكییە بەردەوامەكانیان لە سوریا كە نۆ ساڵە لەنێوانیاندا هەیە، توركیا كە پشتیوانی لە گروپە چەكدارەكانی ئۆپۆزسیۆن دەكات لەگەڵ مۆسكۆ كە پاڵپشتی حكومەتی دیمەشقە، لەبارەی دۆسێی سوریاوە هەماهەنگیان هەیە.\nلەم ماوەیەی دواییدا، هێزەكانی سوپای سوریا، ناوچەیەكی زۆرییان لە دەوروبەری ئیدلب لە باكووری خۆرئاوای سویا كۆنترۆڵكردەوە، بەو شێوەیە چەكدارانی سەر بە «هەیئەی تەحریری شام» و گروپەكانی ترییان لەو ناوچەیە دوورخستەوە.\nروانگەی سوریا بۆ مافەكانی مرۆڤ لە 16ی شوباتی 2020 رایگەیاندبوو»بۆ یەكەمجار لە دوای ساڵی 2012، هێزەكانی سوپای سوریا بە تەواوەتی گوند و شارۆچكەكانی دەوروبەری شاری حەلەبیان كۆنترۆڵكردەوە، بەو شێوەیە بە تەواوەتی شارەكەیان لە مەترسییە ئەمنییەكان و هەڕەشەی بۆردومانی گروپە چەكدارەكان دوورخستەوە».\nوێڕای كۆنترۆڵكردنی تەواوەتی شاری حەلەب لە ساڵی 2012 لەلایەن سوپای سوریاوە، دوای شەڕ و گەمارۆیەكی قورس كە چەند مانگێك بەردەوامبوو، بە تایبەتیش لە هەندێك گەڕەكی خۆرهەڵاتی شارەكە كە لەلایەن گروپە چەكدارەكانەوە دەستیان بەسەرداگیرابوو، شارەكە بەشێوەیەكی بەردەوام لەلایەن چەكدارانی گروپی «هەیئەی تەحریری شام» (بەرەی نوسرەی پێشوو) و گروپە چەكدارەكانی ترەوە كە لە دەوروبەری شارەكە و بە تایبەتیش لە بەری باكووری خۆرئاوا و لە گوند و شارۆچكەكانی ریفی خۆرئاواوە، دەكرایە ئامانج.\nدوای ئەوەی لەم چەند رۆژەی رابردوودا رێگەی نێودەوڵەتی حەلەب- دیمەشق بە تەواوەتی كۆنترۆڵكرایەوە و بەری باشووری خۆرئاوا دەگەیەنێت بە شارەكە، هێزەكانی سوپای سوریا دەستیكرد بە پێشڕەوی بەرەو ناوچەكانی دەوروبەری حەلەب.\nئەم پەرەسەندنانە كە لە مانگی كانوونی یەكەمی 2019وە دەستیان پێكردووە، بونەتە مایەی كوژرانی زیاتر لە 380 مەدەنی، وەك روانگەی سوریا بۆ مافەكانی مرۆڤ ئاماژەی پێدەكات، نەتەوە یەكگرتووەكانیش باس لە ئاوەرەبوونی زیاتر لە 800 هەزار كەس دەكات لەو ناوچەیە.\nهێزەكانی سوپای سوریا كە لەلایەن روسیا و ئێران و حزبوڵڵای لوبنانییەوە پشتیوانیان لێدەكرێت، لەئێستادا زیاتر لە 70%ی سوریایان كۆنترۆڵكردۆتەوە، بەشار ئەسەد سەرۆكی وڵاتەكەش بەڵێنیداوە هەموو رووبەری وڵاتەكە كۆنترۆڵبكاتەوە و بیانخاتەوە ژێر ركێفی خۆی.\nهەر لەو پەیوەندییە تەلەفۆنییەكەی لەگەڵ ئەردۆغاندا ئەنجامیدا كە لەلایەن كۆشكی سپییەوە ئاماژەی پێكرابوو، ترەمپ رایگەیاندبوو»دەستوەردانی بیانی لە لیبیا، تەنیا دەبێتە مایەی زیاتر خراپكردنی رەوشی وڵاتەكە».\nلە لیبیا دوو حكومەتی ركابەر كێبڕكێ لەسەر دەسەڵات دەكەن، یەكەمیان حكومەتی ویفاقی نیشتمانییە بەسەرۆكایەتی فایز سەراج كە بارەگاكەی لە تەرابلوسە و لەلایەن نەتەوە یەكگرتووەكانەوە دانپێدانراوە، دووەمیشیان لە خۆرهەڵاتی وڵاتەكەیە و لەلایەن خەلیفە حەفتەرەوە سەرۆكایەتی دەكرێت.\nحەفتەر لەلایەن روسیا و ئیمارات و میسرەوە پشتیوانی لێدەكرێت، سەراجیش توركیا و قەتەر پشتیوانی لێدەكات.


تارمایى و پێشگرتن لە ژیاندۆستى – Denegkan\nتارمایى و پێشگرتن لە ژیاندۆستى\nئێمە زۆرجار بۆ گەیشتن بەهەندىَ ویستى ناوەوەى خۆمان پەنا بۆ رێگاى جیاوازو بیركردنەوەى جیاواز دەبەین، جا رەنگە زۆر لەو رێگاو بیركردنەوانە شتگەلێكى ناكۆكبن بە داب و پیرۆزى و شتى دیكە، زۆرجاریش پەیوەندیان نەبێت بە جەوهەرى ئەو پرەنسیپە ئەخلاقیانەى كە پێویستە لەهەریەك لە جێناوەكانى من.. تۆ.. ئەو.. بوونیان هەبێت، ئەوەش وایكردووە هەمیشە لەنێو بازنەیەكى چەقبەستودا خولبدەین و نەگەین بە ئامانج.\nمن پێموایە لەكۆمەڵگاكاندا ئەگەر جیاوازى تەنها لەبیركردنەوەدا بێت و نەگاتە ئاستى ئاكارو كاردانەوەى نادروست، ژیان بە ئاقارێكى راسترۆدا دەڕوات و لێكترازان و نابەرابەریش دروست نابێت، بەڵام كاتێك ئەو هاوكێشەیە پێچەوانە دەبێتەوە، ئەوە جۆرێك لە بەجێمان و پاشەكشە روودەدات و ناتوانرێت پێشبڕكىَ لەسەر مانەوەو لۆژیكى یەكدى قبوڵكردن بكرێت.\nزۆرجاریش بۆ كوشتنى جیاوازى و قوڵكردنەوەى توندوتیژى لە هەناوى كۆمەڵگادا، هەندىَ كەس ئایین دەكەن بەپاساو ولێرەو لەوىَ ئیزافەى ناعەقڵانى و بىَ بنەمادەخەنە سەر دین و ژیان و ژیارى، ئەوەش لە زۆر حاڵەتدا بۆتە هۆكارى چێكردنى تارمایى لە نێو ئەو ئیتارە جوانەى ژیانى تێدا دەگوزرەرىَ، ئێمەش لە هەفتەنامەى زارى كرمانجى جارجارلەو پێناوەدا و بە ئاوەژووكردنى مەبەستەكانمان لەلایەن هەندىَ كەسەوە بەناوى ئایین و پیرۆزییەكانەوە هێرشى ناڕەوامان كراوەتەسەر.\nهەفتەى رابردوو بەمەبەستى دەربڕینى پشتیوانى و هاوسۆزى بۆ ئەو رۆژنامەنووسانەى لە زیندانە تاریكەكانى جیهاندا بەبىَ هۆو تەنها لەسەر ئازادى دەربڕین و نووسین زیندانى كراون محەمەدى حاجى كەریم و هاوكارانى لە نووسنگەى سۆرانى سەندیكاى رۆژنامەنووسانى كوردستان لە هۆڵى كۆمەڵگاى دارایى سۆران گردبوونەوەیەكیان بە ئامادەبوونى رۆژنامەنووسانى دەزگاكانى راگەیاندنى سۆران رێكخست و لەوێدا ژمارەیەكى زۆر لە رۆژنامەنووس و كارمەندى دەزگاكانى راگەیاندن ئامادەبوون، بۆ رێزگرتن لە رۆژنامەنووسانى زیندانى و رەتكردنەوەى پرەنسیپى توندوتیژى دژ بەرۆژنامەنووسان داوا لە ئامادەبووانى ناو هۆڵەكە كرا خولەكێك بەبىَ دەنگى هەڵستنە سەرپىَ، بەڵام هەندىَ لە ئامادەبووان كە سەر بە راگەیاندنى حزبێكى ئیسلامى بوون لەشوێنى خۆیان هەڵنەستان و سەرنجى زۆرێك لە ئادەبووانیان راكێشا، ئێستاشى لەگەڵ دابێت من لە نهێنى ئەو هەڵنەستان و بێڕێزى نواندنەى ئەوان بەرامبەر بەئیرادەى رۆژنامەنووسانى زیندانى تێناگەم، بەپێى ئەو شارەزاییەى خۆشم لە هیچ ئاینێكى ئاسمانیدا رێزگرتن لە ئیرادەى ئینسانەكان لادان نییەو ناشچێتە خانەى گوناهە گەورەكان!!! جگە لەوەش هەر لەو هۆڵەدا زاناومامۆستاى بەڕێزى ئایینى ئامادەبوون و بەڕێزەوەش هەڵستانە سەرپىَ.\nهەر ئەو بەڕێزانەیش كە لەو بۆنەیەدا رێزیان لەو رۆژنامەنووسانەى كونجى زیندانەكان نەگرت و بەقسەى خۆیان هەڵسان كوفرەو كردەیەكە ناكۆكە لەگەڵ دین، ئەگەر لەماڵەكانیان یان لەبارەگاى راگەیاندنەكەشیان سەردانیان بكەى دڵنیام لەسەر كورسییەكەى خۆیان هەڵدەستن و تا دەرگاى دەرەوەش لەپێشوازیتدا بە پێوە دەوەستن، بەڵام ئەوان تەنها دەیانەوىَ واپیشان بدەن كە جیاوازن و لاشیان گرنگ نییە بەو هەڵوێستە نەرێنیانەیان چەندە دەمانگەڕێننەوە دواوە و نائومێدمان دەكەن، بۆیە هیوادارم ئەو جۆرە كەسانە كە بڕوایان بە مرۆڤدۆستى و گۆڕان و پێشكەوتنى شارستانیەتەكان نییە، لەبۆنە نیشتمانى و مرۆڤدۆستییەكاندا بانگهێشت نەكرێن، چونكە ئەوان بەو كردانەى خۆیان هەستى ئەو كەسانە برینداردەكەن و لە ناخەوە ئازاریان دەدەن، كە ژیاندۆستن و رێز لە ئەویدى جیاوازیش دەگرن.\nPrevious فێڵ کردن له دیمۆکراسی له نێوان شاعیر و وه‌زیردا\nNext داواكارى گشتى پارێزەرى كێیە؟


به‌وێنه.. خه‌ونه‌كانی پیاوه پرته‌قاڵییه‌كه له ئه‌مه‌ریكایه!\nنویترین كورته فیلمی خانمی سینه‌ماكاری كورد "شیرین جیهانی" به‌ناوی "Orange Man Dreams" يان خه‌ونه‌كانی پیاوه پرته‌قاڵییه‌كه به‌شداری فیستیڤاڵی نێوده‌وڵه‌تی سان فرانسیسكۆیه له ویلایه‌ته یه‌كگرتووه‌كانی ئه‌مه‌ریكا ده‌كات.\nله‌مباره‌یه‌وه عیسا مێرگه‌سۆری، پرۆدیوسه‌ری فیلمه‌كه رایگه‌یاند، "Orange Man Dreams" كورته فیلمێكی نوێی شیرین جیهانییه و باس له خه‌ون و قۆناغه‌كانی ژیانی كه‌سێكی ئاسایی ده‌كات، كه كه‌وتووه‌ته زیندانه‌كانی داعش، كه هه‌میشه رۆژه خۆشه‌كانی ده‌ره‌وه‌ی زیندان له‌گه‌ڵ هاوڕێكانی یان له‌گه‌ڵ ماڵه‌وه‌ی به‌سه‌ربردووه، دێنه‌وه به‌رچاوی و به‌و خه‌یاڵانه‌وه ده‌ژیت، باس له ره‌فتار و رووداوه مه‌رگباره‌كانی دعش ده‌كات، كه چۆن هه‌نگاو به هه‌نگاو به‌پیر مه‌رگه‌وه ده‌یبه‌ن.\nله‌كاتێكدا كه له‌ڕۆژانی 22 و 23ی مانگی ئه‌یلولی ئه‌مساڵ 11مین خولی فیستیڤاڵی نێوده‌وڵه‌تی San Francisco به‌ڕێوه ده‌چێت، فیلمی "Orange Man Dreams" یه‌كێك له فیلمه به‌هێزه‌كانی ئه‌و فیستیڤاڵه ده‌بێت و پێشبینی ده‌كرێت خه‌ڵات به‌ده‌ست بهێنێت و ده‌رهێنه‌ری فیلمه‌كه‌ش به‌فه‌رمی بانگهێشتی ئه‌و فیستیڤاڵه كراوه.\nئه‌كته‌ره سه‌ره‌كییه‌كانی ئه‌و فیلمه پێكهاتوون له عه‌لی ئه‌كبه‌ری، دڵنیا كامووسی، ئارینا عیسا و ئیبۆ عه‌فرینی، فیلمه‌كه به كامێرای بنهام جاك وێنه‌ی گیراوه و مۆنتاژكراوه، حوسێن قورچیان له ده‌ره‌وه‌ی وڵات كاری ده‌نگدانان و میوزیكی بۆ كردووه. پێشبینی ده‌كرێت ئه‌و فیلمه له‌ماوه‌ی ئه‌مساڵدا به‌شداری چه‌ندین فیستیڤاڵی دیكه‌ی نێوده‌وڵه‌تی بكات و خه‌ڵاتی گه‌وره به‌ده‌ست بهێنێت.\n03 به وێنه.. كۆنسێرتی هونه‌رمه‌ند عه‌دنان كه‌ریم له هه‌ولێر ببینه\n04 ھەواڵی كۆچی دوایی ئیسماعیل خورماڵی رەتدەكرێتەوە\n05 كچە كوردێك لە رێگەی تۆڕە كۆمەڵایەتییەكان ناوبانگ پەیدا دەكات


بۆچی كوردۆ؟ - وارمیدیا\nمێژوویا به‌لاڤكرنێ: 2014/10/22 - 10:46 ص\nعادل حه‌سه‌ن :\nزۆرجاران ئه‌ز ئاماده‌بوویمه ل سمینارێن به‌رپرسێن پارتێن كوردى، گه‌له‌ك جاران مرۆڤى هه‌ست ب كێماسیا دكر ده‌مێ گوهددا وان چونكى وان گۆتنێن زه‌به‌لاح یێن هزرمه‌ندێن جیهانى وه‌ك تزبیا رێزدكرن، باوه‌ربكه‌ن كا چه‌وا سۆفیه‌ك بره‌هوانى زكرێ خودێ دكه‌ن وه‌سا ئه‌و به‌رپرس ژى بره‌هوانى گۆتنێن هزرمه‌ندا شرۆڤه‌دكرن و گه‌له‌ك جارن بحال دچۆن ، ل وى ده‌مى پر كه‌یفا من دهات، من هزر دكر كو ملله‌ت بخێره، چونكى ملله‌تێ مه برێكا مرۆڤێن عاقلمه‌ند دهێنه برێڤه‌برن، زۆرا جوانه كو رهو‌شه‌نبیر ببنه سیاسه‌تمه‌دار وهه‌ولبده‌ن هاولاتیێ خۆ ره‌وشه‌نهزر بكه‌ن ، بهه‌بوونا گه‌شا هزرى ل جه‌م به‌رپرسى و هاولاتى، دێ ملله‌ت بۆ كنارێن ته‌ناهیێ و گه‌شه‌كرنێ برێكه‌ڤیت.\nهه‌تا ڤێره گۆتنه‌ك خۆش و دلڤه‌كه‌ره من گۆتى، لێ گۆتنا نه‌خۆش و دلگرانى ئه‌وه ده‌مێ روودانه‌ك چێدبیت مرۆڤ هه‌ست ب وێ گه‌شا هزرى ناكه‌ت، به‌لكو مرۆڤ هه‌ست دكه‌ت كو هنده‌ك به‌رپرسێن پارتێن كوردى بنه‌زان ونه‌خۆشێن ده‌روونى دهێنه خویاكرن، بگۆر هزرا من گۆتنا كوردى هه‌یه دبێژیت: ( سه‌د گۆتن گۆرى كریاره‌كێ بن ) بۆ ڤان جۆره كاودانان هاتیه ، ژبه‌رچ ئه‌ز وه‌دبێژم ، ئه‌ز وه‌دبێژم چونكى ڤان سیاسه‌تمه‌دارا‌ن دلێ مه سۆت بڤان ره‌فتارێن خۆ یێن نه به‌رپرسانه .\nئه‌م هه‌مى دزانین كو ئه‌ڤرۆ ملله‌تێ كورد یێ دقۆناغا (مان و نه‌مانێ) دا دبۆریت، هنده‌ك خوینمێژێن دونیایێ سیناریۆیه‌ك بۆ كوردان دارێشتیه وبئه‌نجامدانا ڤێ سیناریۆیێ گه‌ر بسه‌ركه‌ڤن دێ كوردان به‌ره‌ڤ چه‌رخێ به‌رین به‌ن، یان دروستتر بێژم : دبیت كوردان نه‌هێلنه لسه‌ر گۆكا عه‌ردى، ئه‌م بچاڤێن خۆ دبینین رۆژانه ره‌فا شه‌هیدا یێ وه‌غه‌رێ دكه‌ن و بڕێن برینداران نه‌خۆشخانه پركرینه، رۆژانه ده‌ستدرێژیا سیكسى و كڕین و فرۆشتنێ بژن و كچێن كوردان دكه‌ن، بملیۆنان كۆچبه‌رى و مالخرابكرن مێڤانێن كه‌سێ كورده …هتد .\nبه‌رانبه‌رى ڤان روودانان هنده‌ك پارتێن كوردى شوونا بیه‌ك ده‌ست وگیان به‌رگریێ ژهه‌بوونا خۆ وملله‌تێ خۆ بكه‌ن، مژوولى دابه‌شكرنا كورسیكا وموزایدێن سیاسینه به‌رانبه‌ر هه‌ڤدو، ئه‌و هێز هه‌یه كو دشێن دو سالا دگه‌ل برایێ خۆ یێ كورد دانوستاندنێ بكه‌ن ژبۆ ئینانا كورسیه‌كێ یان گۆلكرنه‌كێ .\nل دوماهیێ دبێژم : هه‌روه‌كى كورد دبێژن ( مه خۆ هاڤێته پشت لاندكێن هه‌وه، نوكه ناكۆكیا پشتگوهـ پاڤێژن، هه‌ڤركیا گیرۆبكه‌ن، مێرخاسیا بۆ دوژمنى ته‌رخانبكه‌ن نه‌ك بۆ هه‌ڤدو، هه‌ردو بهه‌ڤرا بچن گۆلا لسه‌ر دوژمنى بكه‌ن و هه‌ردو بهه‌ڤرا به‌رگریێ ژگۆلا خۆ بكه‌ن، خۆ بكه‌ن یه‌ك بۆ دانوستاندنا دگه‌ل هه‌ڤركێ خۆ نه‌ك دگه‌ل هه‌ڤدو ).\nهه‌ر لایه‌كێ هه‌ست بكێمیا كورسیكا دكه‌ت، بلا فه‌رمۆت ئه‌ز ل مالا خۆ دێ هنده‌ك كورسیكا ده‌مێ.


پەرلەمانی كوردستان – Standard Kurd\nلەلایەن ستاندار Posted on ئه‌یلول 18, 2017 ئه‌یلول 18, 2017 110 جار بینراوە\nفەرمان ڕەشاد ا- ھۆکار بۆ ئەوەی پرۆژەکانی پێشکەشکراو بە پەرلەمان سەرکەوتوو نەبێت: ١- ئەو رێککارەی کە لەلایەن حکومەت گیراوەتە بەر بە یاسا دانەنراوە تاکو بە یاسا لەپەرلەمان ھەڵوەشێتەوە. ٢- پێشکەشکردنی ئەو پرۆژانە لەلایەن لایەنەکان بۆ شاردنەوەی ئەو ڕەخنانەیە دوچاریان بۆتەوە لەسەر شێوازی کاراکردنەوەی پەرلەمان نەوەک جدیەت بێت لەسەر ئەو پرۆژانە. ٣- پێشتر لەلایەن ئەنجومەنی شوڕا ...\nنھێنی ئەنجامنەدانی کۆبونەوەی سێ قۆڵی یەکێتی و گۆڕان و کۆمەڵ\nلەلایەن ستاندار Posted on ئه‌یلول 11, 2017 144 جار بینراوە\nستاندەر ئەگەرچی بڕیار بوو ئەمرۆ دوو شەممە کۆبونەوەی سێ قۆڵی یەکێتی و گۆڕان و کۆمەڵ لەسەر پرسی ئاسایی کردنەوەی پەرلەمان و پرۆژەکەی یەکێتی بەڕێوەبچێت. سەرچاوەیەک بە ستاندەری ڕاگەیاند “بەھۆی ئەوەی یەکێتی پاشگەزبۆتەوە لە کۆبونەوەکە بۆیە ئەنجامنەدراوە” یەکێتی بە گۆڕان و کۆمەڵی ڕاگەیاندوە کە ئەو بەبێ پارتی ئەو کۆبونەوەیە ئەنجامنادات لەگەڵ ئەو دوو لایەنە بەیەکەوە.\nبزوتنەوەی گۆڕان پەرلەمانی كوردستان كۆمه‌ڵی ئیسلامی یەکێتی نیشتمانی کوردستان\nلەلایەن ستاندار Posted on ئه‌یلول 10, 2017 ئه‌یلول 10, 2017 143 جار بینراوە\nلەلایەن ستاندار Posted on ئه‌یلول 9, 2017 ئه‌یلول 9, 2017 147 جار بینراوە\nزه‌به‌نگ به‌هادین له دواى ئه‌وه‌ى بیست و شه‌ش ساڵه ئه‌م ده‌سه‌ڵاته بنه‌ما سه‌ره‌كى یه‌كانى به نیشتیمان بوون و به‌رێوه‌بردنى ده‌وڵه‌تى دارمان هه‌ستى نه‌ته‌وایه‌تى و به‌رپرسیارێتى تاك به‌رامبه‌ر نیشتیمان و خاك به‌رو رۆچون رۆیشت , هه‌رچى جۆره‌كانى شه‌ر و سوكێتى یه ئه‌م حیزبانه‌ى كوردوستان به یه‌كیان كرد , په‌روه‌رده‌یه‌كى نا ته‌ندروستیان به‌خشى یه كۆمه‌ڵگا له رێگه‌ى ...\nلەلایەن ستاندار Posted on ئه‌یلول 6, 2017 122 جار بینراوە\nلەلایەن ستاندار Posted on ئاب 20, 2017 ئاب 20, 2017 150 جار بینراوە\nستاندەر لە شەقلاوە لە دواى پێشکەشکردنى سیمینارێک، کەسێک هێرشدەکاتە سەر پەرلەمانتار بەهار مەحمود و تیمى رۆژنامەوانى KNN پۆلیسى شەقلاوە ئامادەنەبون سکاڵاکەى لێوەربگرن ئەمڕۆ پەرلەمانتار بەهار مەحمود لە شەقلاوە بەشدارى لە سیمینارێکى رێکخراوى گەنجانى بوێرکردوە کە تایبەت بووە بە پرۆژەى دەستورى هەرێمى کوردستان. بەهار مەحمود، KNN راگەیاند لە دواى تەواوبونى سیمینارەکە ویستویەتى لێدوان بۆ کەناڵى KNN ...


حکومەتی هەرێم قەرز بە لاوان دەدات\n2018-01-08 [02:15 AM]\nوه‌زاره‌تى كارو كاروبارى كۆمه‌ڵایه‌تى حكوومه‌تى هه‌رێمى كوردستان، واده‌ى وه‌رگرتنه‌وه و ده‌ستپێكردنه‌وه‌ى قه‌رزى بچووك به‌گه‌نجان، ئاشكرا ده‌كات و به‌پێى یه‌كێك له مه‌رجه‌كان، ئه‌و گه‌نجه‌ى قه‌رزه‌كه‌ی پێده‌درێت، نابێت ته‌مه‌نی له ٣٥ ساڵ، زیاتر بێت.\nهه‌مزه مه‌غدید، گوته‌بێژی وه‌زاره‌تی كار و كاوربای كۆمه‌ڵایه‌تی حكوومه‌تى هه‌رێمى كوردستان به ئاژانسی ھەواڵی زاگرۆسی راگه‌یاند: لە سەرەتای سالی ٢٠١٦ راگیرابوو، ئێمەش لە مانگی ٤ی ھەمان سالدا وەرگرتنەوەکەمان راگرت، بو ئەوەی برەپارەیەک لە سندوقی گەنجاندا بمێنێتەوە، ساڵى ٢٠١٧ بڕیارى ئه‌وه درا كه له‌سه‌ره‌تاى ساڵى ٢٠١٨ ده‌ست بكرێت به وه‌رگرتنه‌وه‌ى قیستى ئه‌وانه‌ى قه‌رزى بچووكیان وه‌رگرتووه، به‌ڵام به پێى بڕیارێكى نوێ كه ئێستا ده‌رچووه، وه‌رگرتنه‌وه‌ى قه‌رزه‌كه بۆ ٣-٤-٢٠١٨، دواخرا.\nھەمزە مەغدید گووتی: به‌و بڕه قه‌رزه‌ى كه له گه‌نجان وه‌رده‌گیردرێته‌وه، به چه‌ند ڕێنماییه‌كى نوێ ده‌ست ده‌كرێته‌وه به پێدانى قه‌رزى بچووك به گه‌نجان، ئه‌و كه‌سه‌ى كه قه‌رزه‌كه‌ى پێده‌درێت، ده‌بێت ته‌مه‌نى له‌نێوان ١٥ – ٣٥ساڵدا بێت و مووچه‌خۆرى حكوومه‌ت نه‌بێت، هه‌روه‌ها هیچ سه‌رچاوه‌یه‌كى دیكه‌ى نه‌بێت.\nگوته‌بێژی وه‌زاره‌تی كار و كاوربای كۆمه‌ڵایه‌تی حكوومه‌تى هه‌رێمى كوردستان گووتیشی: قه‌رزه‌كه بۆ پڕۆژه‌ى بچووك له بوارى كشتوكاڵ، گه‌شتیاریی، پیشه‌سازیی و بازرگانیی، به گه‌نجان ده‌درێت و بڕه‌كه‌ى به پێى قه‌باره‌ى پڕۆژه‌كه لە ١ تا ١٥ ملیۆن دیناره.


پێشانگایەكی نێودەوڵەتی تایبەت بە كەرەستەی بیناسازی لە هەولێر كرایەوە - تۆڕی میدیایی خەڵک\nپێشانگایەكی نێودەوڵەتی تایبەت بە كەرەستەی بیناسازی لە هەولێر كرایەوە\nئەمڕۆ بە بەشداری 210 كۆمپانیا، پێشانگایەكی نێودەوڵەتی تایبەت بە كەرەستەی بیناسازی لە هەولێر كرایەوە.\nسەروەر هاوار، بریكاری وەزیری پیشەسازی و بازرگانی لە كۆنفڕانسێكی ڕۆژنامەوانیدا ڕایگەیاند، پێشانگاكە تایبەتە بە كەرەستەی بیناسازی و بەبەشداری 120 وڵات بەڕێوە دەچێت كە لەو ڕێژەیە 30 كۆمپانیایان هاوبەشە لەنێوان عێراق و هەرێمی كوردستان.\nوتیشی، كۆمپانیاكان لە وڵاتانی هندستان، توركیا، چین، ئێران، میسڕ ،عێراق بەشدارییان كردووە.\nئاماژەی بە ئەوەشكرد، خوازیارین ئەو كۆمپانیانەی نرخەكانیان گونجاوە، لە هەرێمی كوردستان لق بكەنەوە بۆ ئەوەی دەرفەتی كاری زیاتر بڕەخسێنرێت و برەو بە بواری بازرگانی بدرێت.\nزیلینسکی ئامادەیە پۆتین ببینێت، 20 وڵاتیش بەڵێنی هاوکارییان بە کیێڤ دا\nتۆپى یارى كۆتایی چامپیۆنزلیگ ئاشكرا بوو\nسەرۆكی پارتی گەلی توركمان: بڕیاری دەستگیركردنم سیاسییە\nخەڵك-ئارام سەردار دوای ئەوەی سەرۆكی پارتی گەلی توركمان بڕیاری دەستگیركردنی بۆ دەردەكرێت دەڵێت ئەو بڕیارە سیاسییەو ئامانجی تری لەدواوەیە. عیرفان…\nخەڵك- وتەبێژی فەرماندەی هێزە چەكدارەكانی عیراق، دەستگیركردنی پێنج تیرۆریسی سەر بە ڕێكخراوی داعش لە هەولێر ڕادەگەیەنێت. (زیاتر…)\nخەڵک- ئه‌نجومه‌نی ئاسایشی هه‌رێمی كوردستان دەڵێت، ئەو ناوچەیە مووشه‌كه‌كانی لێوه ئاراسته كراوه، کە بووەتە پەناگە و شوێنی هێرشکردنە سەر…\n26 کانونی دووهەم 2021 10.39 pm\n01 شوبات 2021 11.56 pm\nسەرۆكی حكومەتی هەرێمی كوردستان لە كۆبوونەوەیدا لەگەڵ وەزیری دادی عیراق جەختی لەوە كردەوە كە دەبێت ڕێگری بكرێت…


KHABAT media - مانگرتنی چینە جیاوازەکانی ئێران هاوتەریبە لەگەڵ گەمارۆدانی ڕژیم!\nئێستا 34 میوان سه‌یری ماڵپه‌ڕه‌که‌مان ده‌که‌ن. 0\nژماره‌ی ده‌نگه‌کان 4\nمێژووی ناردن : Friday, June 01 @ 13:31:23 UTC


جێلی قژ چۆن بەکار بهێنرێت تەندروستە ؟؟\nلە ئێستادا گەنجان بەشێوەیەکی بەرچاو ماددەی جوانکاری بەکار دەهێنن بە هەردوو رەگەزەوە، بە بێ گوێدانە لایەنەکانی ئەو کەرەستەیەی بەکاریدەهینن، تا چەند تەندروستە ئەو ماددە كیمیاییانەی تیایدا بەکار هاتووە.\nبەشیکی زۆری پێکهاتەی جێلی قژ پێكهاتووە لەئاو، پرۆپیلین گلایكۆل، بۆن، لەگەڵ هەندێك ماددەی كیمیایی تری وەكو كهول، بەڵام بەڕێژەی كەم.\nپسپۆرانی پێست باس لەوە دەکەن جێلی جگە لەلایەنی جوانكاری بۆ قژ هیچ سوودێكی بۆ قژو پێست نییە، جێل وەكو سپرای قژ بۆ ستایلكردن و بەخشینی بریقە بەقژ بەكاردێت، ئەگەرچی قژ لەخانەی مردوو پێكهاتووە، بەڵام ئەم خانانە بەڕێگایەكی تایبەت لەگەڵ ماددە كیمیاییەكاندا كارلێك دەكەن.\nبەكارهێنانی مادده‌ی كیمیایی به به‌رده‌وامی بۆ قژ ده‌بێته هۆی شكان و وشكبوون و گۆڕان له ره‌نگی قژدا، جێل كه رێژه‌یه‌كی كه‌م چه‌وری له‌خۆ ده‌گرن، ده‌بنه ئه‌گه‌ری وشكبوونی قه‌دی قژ و له كۆتاشدا شكانی قه‌دی قژ و دروستبوونی كرێش، هه‌روه‌ها له‌وانه‌یه كه هه‌ندێك ماده زیان به‌پێستی سه‌ر بگه‌یه‌نن، به‌ڵام هه‌رگیز نابێته هۆی قژ رووتانه‌وه.\nپسپۆران ئامۆژگاری گەنجان دەکەن بەوەی کە، هه‌ر جاره‌ی بڕێكی كه‌م جێل به‌كار بهێنرێت، هه‌وڵ بدەن كه رۆژانه جێل به‌كار نه‌هێنیت، جێل له كۆتایی تاڵه قژه‌كان مه‌ده، ئه‌گه‌ر قژت وشكه ته‌نیا ئه‌و جۆره به‌كار بێنه كه چه‌وری كه‌می تێدایه، هه‌روه‌ها ئه‌گه‌ر جێڵت به‌كار هێنا، دواتر بیشۆره‌وه بۆ ئه‌وه‌ی زیانی نه‌بێت بۆ تاڵه‌كانی قژ.\nزیانەکانی نانخواردن بەر لەخەوتن


نانەواو سەمونخانەكانی سلێمانی ئاگادار دەكرێنەوە\nقایمقامیەتی سلێمانی دوا مۆڵەت دەدات بە نانەواخانە و سەمونخانەكان بۆ جێبەجێكردنی بڕیاری گۆڕینی زەرفی نایلۆن بۆزەرفی كاغەز.\nگۆران قادر، سەرۆكی لیژنەهاوبەشەكانی قایمقامیەتی سلێمانی رایگەیاند، دواین ئاگاداركردنەوەیان داوەتە نانەواخانە و سەمونخانەكان بۆ بەكارهێنانی زەرفی كاغەز لەبری زەرفی نایلۆن، لەحاڵەتی جێبەجێنەكردنی بڕیارەكەشدا سزا دەدرێن, سەرۆكی لیژنەهاوبەشەكانی قائیمقامیەتی سلێمانی ئاماژەی بەوەشكرد، زیاتر لە 850 نانەواخانە و سەمونخانە لەسنوری سلێمانی ئاگاداركراونەتەوە بۆ بەكارهێنانی كیسی كاغەز و لەم هەفتەیەدا كارگەی دروستكردنی كیسەكان سەردانی نانەواخانە و سەمونخانەكان دەكات، بۆ چۆنێتی بەرهەمهێنان و گەیاندنی زەرفە كاغەزەكان بەو شوێنانە,\nگۆران قادر ووتیشی : ئامانج بڕیاری بەكارهێنانی زەرفی كاغەز پاراستنی ژینگەو تەندروستی هاوڵاتیانە و لەپێناو پارێزگاری كردن لە بەرژەوەندی گشتی لە هەموو نانەوا و سەمونخانەكانی سلێمانی بڕیارەكە جێبەجێ دەكرێت .\nقائیمقامی سلێمانی: ئامانجی قه‌ده‌غه‌كردنی زه‌رفی نایلۆن پاراستنی ته‌ندروستی هاوڵاتیانه...\nسلێمانی: لە رۆژانی جەژندا لیژنەهاوبەشەكان بەردەوام دەبن لە چاودێری...\nلە سلێمانی پلانی جەژنی قوربان راگەیەندرا...\nقائیمقامی سلێمانی : لیژنەکانمان چاودێری وردی بازارو شوێنە گشتییەکان دەکەن...\nنرخی ئەمپێری مۆلیدە بۆ مانگی تەمموز دیاریکرا...\nقه‌سابخانه‌یه‌ك گۆشتی به‌ستوی به فرێش فرۆشتووه، داخرا...\nبه‌هۆی پابه‌ند نه‌بوون به مه‌رجه ژینگه‌ییه‌كان كۆمپانیایه‌ك داخراوه...\nخانووە كۆنەكانی سلێمانی لەناوچون دەپارێزرێن ...\nسلێمانی- ته‌نها ده رۆژ بۆ به‌كارهێنانی زه‌رفی نایلۆن دیاریكراوه...\nسلێمانی ... پشكنین بۆ جۆر و كوالێتی ده‌به‌ی ئاوی خواردنه‌وه ده‌كرێت...\n» له سلێمانی بریكارێكی دابه‌شكردنی غاز سزا درا\n» سلێمانی ... گرفتی غازی ماڵان چاره‌سه‌ر كراوه